
. Dávid Ferenc emlékezete halálának 
.350-ik évfordulóján. 


I. Kolozsvárt az unitárius templomban. 


Imádság. 
Mondotta : Dr. Boros György püspök. 


Isten, kit a bölcs lángesze föl nem ér, sziveink összehangzó 

dobbanása, az érzelmek lángoszlopává nőve, világít tereád. Léte- 
. lünk csak füst és pára, de te örök vagy, mint a hit, mely belőled 
táplálkozik, mióta ember az ember. 

A hit nagy és csodálatosan hullámzó tengeréről, egy bátor 
hajós horgonyt vetett az emberlelkek sziklás ormára. Magával vitte 
és új . munkára indította a bátrakat, hogy Isten igaz ismerete verjen 
új és mély gyökeret a Kárpátoktól le az Aldunáig. Ő, a hajós, a 
szenvedő Jézus keresztjét öleli békés és türelmes szivi kebléhez. 
Isten igéjéből táplálkozó szavai átjárják a sziveket és új gondola- 
tokkal világosítják meg a hit kérdései fölött töprenkedő lelkeket. 

Mint a nap, midőn az ég kárpítján legmagasabban ívelve, 
aranyban ragyogóvá festi a megérésre kész kalásztengert: úgy az 

. 6 tüzes nyelve egyszerre új hit, új erő, új bátorság  megérlelésére 
ragadja a népek sokaságát. 3 
." Gyenge a képzelet," erőtelen a gondolat, hogy felfogja és az 
emlékezés e szent órájában megmutassa nekünk a testi ábrázat- 
járól ismeretlen Dávid Ferencet, az igehirdetőt, az apostolt, a refor- 
mátort. De azt már a mai ember, ha ifjú, ha öreg, egészen jól 
tudja, hogy sötét a börtön, falai nedvesek, légköre szűk, de annál 
mérgezőbb és ölő. 

És mi, óh örök éltű Isten, most a legnagyobb földi hatalom : 

a halál árnyékában bolyongó lelkünkben búsongva fordulunk hoz- 

zád, de nem azért, hogy keservünk engesztelő poharát öntsük a te 
oltárodra, hanem azért, hogy vigasztalódásunk hálájával zengjünk 
dicséretet neked, hogy nem engedted meg, hogy rothadást szen- 
vedjen, hanem örök életet nyerjen az, ami szent. Atyánk, mi e 
pillanatban az örök élet eledelével és italával kívánjuk táplálni 
lelkünket. Hálaáldozatunk édes illatával óhajtjuk kifejezni dicsére- 
tünket és könyörgésünket te előtted, hogy első püspökünk nagy 


lelkéből és életpéldájából hozzánk is eljutott az a gondolat, hogy 


akik Istenben biznak, soha meg nem csalatkoznak és bármekkora 
szenvedése is volna e földön az embernek, csekély volna ahhoz 
mérten, amit Jézus szenvedett. 

Nem vagyunk bírái cselekedeteinknek. Hitünk gyümölcseit 
nem tésszük mérlegre a világ előtt. Te előtted, Isten, nincsen semmi 


elrejtve. Vajha hallhatnók a biztatást: , Jól vagyon jó és hív szol-. 


gám, kevesen hű voltál, többre bizlak ezután." 

Kérünk, örök Isten, kinek megoszthatatlan egységed volt 
hitünknek ingathatatlan kősziklája, küldj égi fényedből új világító 
súgarakat alá az emberlelkek nagy óceánjára, hogy mind jobban 
közeledhessenek ahhoz a révparthoz, melyről Istenországába itt e 
földön beléphessenek. Engedd, hogy mindenki hallja meg szent 
fiad, Jézus hívó szavát: kövess engemet és légy alázatos. : 

Tárd fel előttünk azt az útat, mely az egy akol és egy pász- 
tor békés egységéhez vezet, hol a tiszta szivűek meglátják Istent, 
tégedet, ki atyja vagy élőknek és holtaknak egyaránt. — 

Te tudod, Atyánk, hogy a lélek halhatatlan, valamint halha- 
tatlan vagy te. Oh, könyörgünk, tedd élővé köztünk a mi nagy 
reformátorunk bátor, tiszta lelkét. Add, hogy immár oszoljon el az 


ellentét, mely a hitnek szavakba öntött tételében mutatkozott és : 


legyen élővé a szent egyesség az emberek fiai közt. Add, hogy 
szeressék az emberek egymást, valamint te szereted őket. Add, 
hogy terjedjen közöttünk a te szent lelked ereje, mint igazság, jó- 
ság, tiszta erkölcs, szép gondolat és üdvözítő reménység, hogy így 
szentelődjék meg az ősök neve, jó szándéka és tökéletességért 


epekedő reménysége. Mindezekért kérünk Jézus nevében, kinek. 


tanítása szerint imádkozunk : Miatyánk, 


zezőtakizt ska 

Példát adtam néktek, 
Mondta : Csifó Salamon. 


Alapige : Ján. XIII. 15. , Példát adtam néktek", 


Hegyen állok... hegy tetején járok... borus az ég közelben 


a . S távolban... sírásra kész, bánatos fellegek ülik meg a termé- 


szetet . . . majd szétszakadoznak s a vénülő napnak bágyadt, de 

édes sugarai öntik el a tájat, édes-fájóan ölelgetve a halmokat és 
. völgyeket, a kopaszodó fákat és lehajlott fejű virágokat, mintha 
. ma lenne a búcsuzásnak, a végelválásnak szomorú órája; mintha 
ma a mult időknek itt feledett emlékeképen még feltünnék egy 
mosoly, hogy aztán ez utolsó emlék ellebbenésével körülvegyen 
minket a némaság, a csend, a fagyos, örök nyugalom .. 

HHegyen . állok ..:. hegy tetején járok... lenn" a völgyben 
kanyargó folyónak ezüstös habjai csendes méltósággal mennek, 
hömpölyögnek alább... alább... tovább; mintha hirt hoznának 
messze vidékekről, messze világokról s mintha hirt vinnének messze 
vidékekre, messze világokra . . . Oh bizony e habok sokszor szállottak 
már messze magasságba, távoli tájakra és sokszor tértek vissza 
örök bizonyságául annak, hogy semmi sem vesz el végképen soha. 
Óh bizony e habok történettel birnak s nekünk sok szép, lelkesítő, 
avagy elszomorító történetet mondhatnának. Beszélhetnéniek, beszél- 
hetnének kelet elragadó vallásos költészetéről, nyugat eszméinek 


." világáról, észak küzdelmeiről és délnek virágos erdeiről; elmond- 


.. hatnák, elmondhatnák nekünk, hogy hol fagyasztották meg a lel- 
keket, mikor jéggömbők gyanánt estek termékeny mezőre és hol 
csillapították mint gyöngyharmat, a virágok és madárdalnokok 
. szomjuságait! . . . ; 

Hegyen állok... hegy tetején járok... zörög a lábnyom . . , 
most hull alá az élettől későre, nehezen megváló falevél s aztán . . . 
aztán kopár lesz minden, csak a levegő rezeg hüvösen, csipősen, 
mint mikor, temető felett , szomorúan zúg, búg a szél". 

§ Hegyen állok... hegy tetején járok... s lelkem szemeivel 
messze, messze látok; emlékek, képek jelennek meg előttem nyu- 
regia és délen, északon s keleten. 

. Nézem, nézem és bámulom e képeket, mert mint egykor Jézus 
születésével; most is új világnak, új eszméknek, új művelődésnek 
az előállását látom. 

- Régi korban járók, mohákon taposok . . . 


táblás. He 


Dávid Ferenc emlékezete halálának 350-ik évfordulóján. 


Két világ küzd egymással, a lelki és anyagi, az egyházi és 
állami. A harc ádáz, a harc kegyetlen. Melyik lesz a győztes? 
Senki sem jósolhatja meg ; mi csak azt láthatjuk, hogy test és lélek, 
szabad gondolat és lelkiismeret elnyomva; emberi vagy isteni jog- 
ról beszélni sem lehet, mert az inguisitió megnyítja börtönét, végezi 
rémes kínzásait, faragja a vérpadot és felgyújtja a máglyákat. 
Sötétség a külvilágban, rémület a lelkekben. De fújni kezd a. 
renaissance, a megujhodás szele... s a régi fénynél új szövétnek 
gyúl fel. És a megujhodás vágya, fénye egymás után hódítja meg 
e lelkeket az egyházi és világi harcosok között, behatol az egye- 
temek kapuin s részt követel magának a zárdák komor, rideg, 
hideg falain belül is. j 

Fényes templom épül délen, a régi világ központján, a szent 
városban . . . Olyan akar lenni, mint egykor Salamon temploma : 
szépségében, művészetében páratlan e világon. Jeruzsálem templo- 
mát a véreskezű Dávid fel nem építheté; Szent Péter templomának 
építése is megakadt a — pénzen. 3 

De pénz kell! ... A lélek nyugalma drága! . . . És utrakelt 
a bűnbocsátó céduláknak árulása . . . 

És ekkor . . . ekkor északon egy hang kiált bele a világduló 
harcba. Egy hang, amely messze hallszik: északról le délig, nyu- 
gattól keletig; egy hang, amely megállást parancsol, mert határo- 
Zott és törhetetlen. A bűnbocsánat csak Istené! Ezt hirdeti a witten- 
bergi vártemplom ajtaja; a szentirás az élő hit forrása; az evan- 


gélium az idvesség eszköze! e meggyőződéssel élek vagy halok; 


egyedül lelkiismeretem az igaz és igazságos bíró; a lelkiismeret 


ellen nem cselekedhetek, Isten könyörüljön rajtam! Igy beszélt 


Luther a wormsi gyülésen s ezzel megnyilt az új világ, az új 
eszmék, új igazságok, az új mivelődés ajtaja. A lelkiismeret el- 
foglalá méltó helyét s egy nagy lépés, nem! — egy nagy ugrás 
tétetett az emberi jogok, a szabadgondolkodás világa felé. 

Aztán jött a nyiltszemű, tisztafejű Zwingli, ki életét áldozá 
meggyőződéseért, ki Jézusi szellemmel baráti jobbot nyújtott el- 
lenfelének; a nagy alkotmány-reformátor: Kálvin szigorú, puritán, 
hajlíthatatlan jellemével. És a politika ? . . . A politika kezet fogott 
e nagyokkal, hogy a gondolat, a lelkiismeret szabadságával új életre 
keltse a külső szabadságot is. Nagy, kegyetlen volt a harc, mit az 
ellenfelek vívtak és hosszadalmas is, tele szenvedéllyel és gyülölet- 
tel, lelkesedéssel és tengernyi szenvedéssel. De nem vázolom a 
történetet! Mi csak azt sajnálhatjuk, hogy e:nagy emberek hit- és 

. egyházjavító munkájukban megállottak Pál apostolnál s nem men- 
tek vissza Jézusig; a gondolat és lelkiismeret szabadságának e 
prófétái megtörtek a három első zsinatnak bástyafalain. 

A szellemi, lelki és testi szabadság együtt vívták nagy harcaikat el- 
lenségeikkel a 16-ik száz év első felében. Közben délen, Velencének 
szép lagunái szomszédságában, — ott, ahol tiszta, fénylő az ég s talán 
tisztábban látható maga. az Isten is — ott, Vicenza kis városkában 
elhangzott a szó: hit és vallás dolgában vissza az ősforrásig, egé- 
szen Jézusig! Jézusig, aki csak egy Istent ismert s azt nevezte 
édes atyának s ki, mint embernek fia, nem azért jött, hogy neki 
szolgáljanak, hanem hogy ő szolgáljon másokat. Évszázadok után 
új életre kelt hát az egy, az oszthatatlan Istennek hiteszméje. Az- 
tán... aztán felgyult a láng a genfi tó partján... Servét oda- 
égett, de az oszthatatlan Istennek eszméje világosabbá lesz ! 

A lelkiismeret szabadságáért, a világosságért, az igazságért 
sóvárgó lélekkel ott ült egy férfiú a wittenbergi vártemplomnak 
ajtajában, a wittenbergi egyetemnek padjaiban; hallotta, hallgatta a 
bátor, alkudozást nem ismerő Luthert és figyelte a tiszta keresz- . 
tényszellemű, türelmesjellemű Melanchtont... Csillagokba nézett, 
fel a tiszta égre... ,az én időm nem jött még el!" Jézussal $ó- 
hajtott, de egy magasztos jövendő megnyilt már előtte. E férfi a 
miénk; e lángelme Kolozsvár szülöttje, Erdély reformátora; e 
varázsló szónok az unitárius egyháznak megalapítója, első püspöke 
— Dávid Ferenc vala! ; 

Történetét ismeritek, munkálkodását sokra becsülitek; vele, 
vele járjátok végig ma Erdély vidékeit le Gyulafehérvárig, gyula- 
fehérvári elitéltetéséig, sőt tovább — a dévai várfogságig, hol ez- 
előtt 350 évvel talán épen ma, talán épen ez órában s lehet épen 
e percben: , Atyám! a te kezedbe teszem lelkemet" szavakkal ki- 
lehelte nemes, de megkinozott lelkét. 

Emlékünnepet ülünk! Dávid Férencünk halálának 350-ik év- 
fordulóját ünnepeljük. ; 

Hegyen állok .. . hegy tetején járok . . . Keresek, lelkemnek égő 
vágyával keresek, kutatok valakit, valamit . . . 

.. Hegyen állok... "hegy " tetején járok... S lám e hegy 
Golgotha ! . . . Magas Déva vára! Te vagy Dávid  Ferencünknek 
gyászos Golgothája ! őt keresem én itt gyászos fellegekben; őt 
keresem én-itt az édes napfényben ! , . - Hulló levél azt susogja: 
, nincs itt, föltámadott! ..." Futó habok azt izenik: ,ne keresd a 
holtak közt az élőt!..." A szél süvít, egyre zúg, búg ; lelkek sza- 

vát hallom... és egy lélek folyton mondja és egy lélek azt kiáltja : 
tovább . . . tovább a munkában . . . , Példát adtam néktek!" 

Dávid Ferenc lelke mondja, éber lelke azt kiáltja : tovább . . . 
tovább a munkában ! . . , 

, Példát adtam néktek!" ú 

7 xk kal 

, Példát adtam néktek", hogy az igazság keresésben előre 
törjetek ! , Azért jöttem e világra, hogy bizonyságot tegyek az igaz- 
ságról" mondá Jézus Pilatus házánál. ,Micsoda az igazság !?" 
" kérdé kicsinylőleg, sőt megvetőleg a helytartó és feleletet sem 
várva, kiment a zsidókhoz. Nem csodálkozom s ti se csodálkoz- 
zatok Pilátuson ; hiszen, mint annyi ezer más, ő sem gondolko- 
zott soha, hogy mi az igazság; vagy ha gondolkozott is, oly ma- 
gasnak találta ez eszmét, hogy ahoz fölemelkedni nem tudott, nem 
mert és nem akart. 

, Micsoda: az igazság! 2..." A ERYEGSEÉ a valóságnak látása, 
megismerése ! Kiül- és belvilágodban, magadban és másokban, a 
lélek, a szellem és az anyag világában keresed, kutatod az igaz- 


ságot. Igen! mert a teremtő isteni szellemet, világosságért sóvárgó . 
lelket lehelt beléd, hogy keresd, kutasd állandóan mindenben, még — 


Istenben is azt, ami a lényeg, ami a valóság. Sokan keresték, 
sokan kutatták az igazságot, különösen a hit világában, de vagy 
idő előtt kifáradva, feladták a munkát, vagy a közelgő nagy vilá- 
gosságtól megijedve, rejtekhelyeikbe vonultak vissza. Visszavonul- 
tak, mert az igazságnak megtalálásáig : végtelenül sok a munka, 
nagy a lemondás és önmegtagadás, számtalan a veszély. Ezért 
aztán az igazság ismeretére kevesen jutottak. i 
A hit világában az igazság: Istennek ismerése; a lélek sze- 
meivel Istennek a maga valóságában szemtől szembe való látása. 
Azt jelenti ez, hogyha Istent látod s őt a maga valóságában isme- 
red: akkor el kell dobnod magadtól eddigi hiú véleményeidet, me- 
lyeket e világban felépítettél; csábító reményeidet, melyeket lel- 


kedbe plántáltak és fel kell áldoznod hamis értékeidet és 


képzeleteidet, melyek eddig neked örömet okoztak és magadra kell 


ültened egy nagy szomörúságot, mert sokat veszitesz. Mit beszé- . 


lök "E XVESZÍTESZ EÁ szomorúságot lelsz? Nem! Istent a maga va- 
lóságában látni és ismerni a legnagyobb nyereség, a legszentebb 
öröm és a legfőbb jó e világon. Hisz lehet-e, lehet-e nagyobb 


öröm, mint az igazságnak szilárd szikláján állani és nézni a mac. 


gasból a sok ködöt és vihart, a sok tévedést és eltévelyedést lenn 

a völgyekben; lehet-e nagyobb öröm, mint az igazságban állani 
és e világon a sok előitélet és babona felett szánakozni: mint az 
emberek előtt világosságban ragyogni és a vakok szemeit is meg- 
világítani. Nem! Ennél nagyobb öröm nem lehet. 
i Aki az igazságot megtalálta, annak az elfoglalja, lefoglalja ösz- 
szes gondolatait, áthatja mindennemű cselekedetét és rabul ejti 

akaratát; az nem. gondolhat, nem tehet mást, mint amit az igaz- 
ság szava parancsol, az az igazság szava, mely szól a lelkiisme- 
retben, az élő Istennek hangján a kebelben s tántoríthatatlan meg- 
győződésében nem embereknek, hanem csak Istennek engedel- 
meskedik, ha jő is a börtön, a bitó és máglya! ; 

Igy; igy voltak-ők a lélek nagyjai! Igy volt Jézus, ki szem- 
től szembe látta az Atyát s jött, hogy bizonyságot tegyen róla ; 
igy volt Pál apostol, kit az igazság szelleme foglyául ejtett meg ; 
Luther, ki lelkiismerete ellen nem cselekedhetett. Igy volt, igy 
volt, ami nagy Dávid Ferencünk, aki nyiltan hirdeti : ,, Eleitől fogva 
az igazságnak szeretője voltam s ezután is az akarok lenni;" 
ki kath. hitéből Luther hivei közt kereste az igazságot, de — mint 
írja — csalatkozott ; a helvét hitet követte, de az örökélet forrását ott 
meg nem lelte. Kereste, kutatta. hát tovább az igazságot, mig az egy 
és oszthatatlan Istennek eszméje felvilágolt kebelében s megtalálva 
igy a világosságot, az örök igazságot, az rabul ejtette értelmét, gon- 
dolatát, akaratát és tetteit s lelkiismerete többé nem embereknek, ha- 
nem egyedül csak Istennek engedett. Kegyet nem keresett, fenyege- 
tést nem rettegett, hanem az isteni gondviselésben bizva, ki az ő 
holta után — szavai szerint — az igazságot diadalra juttatja, 
ment, haladt az elitélésig, a holtig tartó börtönig . . . 

Magas Déva várán süvít a szél s zúg, búg . . . Lelkek szavát 
hallom... Dávid Ferenc lelke mondja : , Példát adtam néktek" : az 
igazság keresésben előre törjetek! 


ke 


, Példát adtam néktek", hogy lelketek fényét az ember meg- 
becsüléssel folyton növeljétek ! 

Lélek: ez maga az élet és a lélek fénye, amely gyógyít s 
éltet: a tiszta szeretet. E fénysúgárt Isten adta, de e földre Jézus 
hozta, midőn az embernek erkölcsi mivoltát tanítva, az Istenben az 
atyát s az emberben a testvért velünk megismertette. Az Isten ís 
erkölcsi lény és az ő mivolta: a végtelen, tiszta, a teljes, szeplő- 
telen, tökéletes, szentséges szeretet, és az ember, mint Istennek 

gyermeke, egymásnak testvére: az égi atyának hasonlósága, e föl- 


dön képmása. j 

Ez a kereszténységnek az alapja; ez az összes erkölcsiségnek 
a forrása. . é 

Szereteten épül fel a világ, vagy közelebbről az egyház 
és társadalom. Vegyétek ki ezt az életből s akkor sötétté válik és 
megfagy a világ, de ahol ott a szeretet, azon a helyen még rom- 
bolás mellett is épül az élet. Azonban nem beszélek most a sze- 
retetről, azt és annak munkáit jól ismeritek, hatását érzitek. En 
csak azt kivánom hangsúlyozni, hogy ahol szeretet van: ott az 
ádáz békétlenség nem üti fel fejét, ,mert a szeretet mindeneket 
eltür, mindeneket megbocsát s mindeneket elfedez". 

De hát vajjon így vagyunk-e a hittel, ezzel a fenséges, ezzel 
a magasztos lelki tulajdonnal? A hittel, mely kinek-kinek sajátos 
lelki igazsága Istenről, a világról és emberről; a hittel, melyet 
kebelem mélyén nem láthat, nem ellenőrizhet senki sem, mely fel- 
emel Istenhez, átragad az embertársakra s amelynek hivatása, hogy 
boldoggá tegyen engem és  másokat!? Nem! nem úgy állunk a 
hittel, mint a szeretettel! A hit türelmetlen, a hit bosszuálló, önző, 
a hit szenvedélyes, végnélkül gyülőlő. Jézussal igazoljam-e ezt, 
kit új hiteért a régi Golgothára vitt; Husz Jánossal-e, ki máglyán 
égett el, mert szembenézett a maradi hittel; Zwinglit hivjam-e tanu- 
bizonyságul, kinek baráti jobbját visszautasítá Marburgban Luther; 
Servétet-e, ki alá máglyát gyújtatott Kálvin avagy Meliust, ki 
megbüntetését követelte a , hitújító" Dávid Ferencnek, avagy azokat 
hivjam, akik előtt wjítás volt a régi szent igazság, melyet Dávid 
Ferenc új életre hivott: az Isten oszthatatlan egységének eszméje 
s a kik őt más hitük okán elitélték, börtönbe vetették?! . . . Nem! 
Nem hivom ezeket tanubizonyságul ; " ismertek ti e tekintetben a 
mai napon is sokat, felette sokat, bőven eleget! 

Én Jézussal tartok: nagy dolog és hatalmas a hit, : vihart 


csillapít, hegyeket mozdít, de fénylő, Istennek gyermeke kebléhez 


méltó csak akkor, ha örök, elválaszthatatlan frigyet kötött a Sze- 
retettel; ha ketten mindenütt együtt vannak, együtt élnek, együtt 
halnak, amint együtt voltak ezek a ti nagy Mesteretekben, a mi 
názárethi Jézusunkban. 

A hit és szeretet együtt megváltója a világnak, mennyé vará- 
zsolója ennek a szennyes sártekének és fölemelője, új élet adója 
a bűnök mocsarában fetrengő elvetemült léleknek. 

E kettő... e kettő együtt megtanít, — nem! szivünkbe vési 

örök időre, hogy megbecsüld mindig, minden körülmények közt 
az emberben az embert, nem hitét, nem vallását, nem faját, nem 
nemzetét nézve, hanem egyszerüen csak magát az embert, a benne 
levő isteni lélekkel. Nagy és ádáz viharok voltak a hit miatt ; a történe- 
lem folyamán sok vita dult, sok dühösködés, sőt gyalázkodás történt 
emiatt; sok jó barát lett kérlelhetetlen ellenséggé, nem akarván tűrni, 
tisztelni másnak hitét, nézetét. De ahol a szeretet ott volt: ott meg- 
tanított az mindenkit tisztelni a véleménykülönbségeket, a sajátos 
nézeteket ; ott a gondolat és lelkiismeret szabadságon csorba sohasem 
esett, maga az ember minden körülmények közt megbecsültetett. 

Hit és szeretet együtt lakoztak a mi nagy reformátorunk, egy- 
házunk alapítója kebelében. Ezért szólt ő még az ádáz viták hevében 
is: mi az ellenfélnek nem megbüntetését kérjük, hanem azt, hogy 
minden tisztességgel illettessék, mert Isten azt akarja, hogy a bűnös 
megtérjen és éljen. 

Jézusi elv, keresztényi alap, Dávid Ferenc kimagasló jellem- 
vonása ez! 

Magas Déva várán süvít a szél, zúg, búg... Lelkek "szavát 
hallom... Dávid Ferenc lelke mondja: , Példát adtam néktek!" 
Lelketeknek igaz fényét: a tiszta, szent szeretet, az ember meg- 
becsüléssel folyton növeljétek ! 

xk kj 
mk 

, Példát adtam néktek! hogy az igaz meggyőződésért a 
mártirhaláltól meg ne rettenjetek! Emberi természet, hogy szereti 
a csendes, nyugodt életet; ellenszenvvel viseltetik a mozgalmas 
idők és félelemmel a viharok iránt. Megalkuvás ! megalkuvás egyik 
főjellemvonása minden kornak valamint a társadalmi, úgy az 
állami életben is. Elavult, régi intézmények felett kérlelhetetlen 
szigorúsággal őrködnek az emberek s nem örömmel, hanem hideg 
ridegséggel, ellenszenvvel fogadják a megváltó, a világ boldogítását 
szolgáló eszméket, az istenség titkaiból e földre hozott kincseket. 

Úgy van! Az ember fél, irtózik a régi határkövet megboly- 
gatni, még ha nem igaz határt jelől is az; az ember bizalmatlan, 
tele van kétséggel, kételkedéssel s állandóan remeg, hogy nem tud 


. beleilleszkedni a változott körülmények, az új idők és viszonyok, 


az új eszmék és igazságok keretébe. Ezért van aztán, hogy igyekszik 


megalkudni. És ahol a megalkuvás nem sikerül, ott jő az elnyomás, 


az elhallgattatás. Elhallgattatás ! . . . és miféle eszközökkel ? . . . Kez- 
dődik félemlítéssel, megy, halad a börtön, a bitó, a máglya és — 
Golgothával ! 


za hre aa A ame 

Ekkor, ekkor születnek meg a rémuralmak az egyházak és 


államok életében; ekkor, ekkor lesz aztán áldozat egy Wikleff és - 
Savonarola és az emberi jogok- és szabadságnak annyi ismert és 


névtelen bajnoka! Kinálva kinálkoznak tanubizonyságul a nagy 
nevek a történelemben, de nem fárasztom felsorolásukkal figyel- 
meteket; csak azt jegyzem meg, hogy a válságos pillanatokban 
sokan elesnek és sokan megrettennek a börtön, a bitó és máglyá- 
tól, az úgynevezett martir-haláltól és élnek martir-életet. 
Martir-élet, martir-halál! Melyik jobb!?... Az egyik szé- 
gyenletes, a másik dicsőséges; az egyik a gyors elfeledésé, a má- 
sik az örökéleté! Martiréletet él a demagogia embere; martirhalált 
hal az Istennek e földre költözött igaz követe. : 
Reformatori, világmegváltó eszméket csak az merjen hirdetni, 
aki tisztában van azzal, hogy nem emberektől, hanem Istentől van 
a tanács; Istentől, aki az igazság bajnokát igaz meggyőző- 
désével, lelkiismeretének kényszerítő erejével vezeti, viszi szenve- 


déseken keresztül a Golgotháig!... Nem! hanem egy dicsőséges " 


 husvétnak világot elbűvölő hajnaláig ! 


Igazak-e, Istentől vannak-e eszméitek? Ha igazak, akkor ne j 


féljetek, meg ne rettenjetek! Istennek követeivé, eszméinek letéte- 
ményeseivé lettetek! Előre... előre akkor!... Szenvedésekkel is 
csak előre... előre a — Golgotháig... a husvétnak hajnaláig ! 

Igy ment előre Dávid Ferencünk! Istennek volt ő küldötte, 
követe s az igaz eszméknek letéteményese! Barátainak hütlensége, 
fenyegetése; hatalmas embereknek sokasága, fénye,  féltékeny- 
sége s bosszúja, fejedelemnek pararicsszava el nem némíthaták, 
mert a lélek, Istennek lelke kényszerítette őt, hogy igaz meggyőző- 
dését földi életének feláldozásával megpecsételje. Nem láttok engem 
többé — búcsuzott — de halálom után az igazság diadalmat 
veszen! Búcsuzott s aztán ment... ment az elitélésig, a Déva 
vári Golgothájig ! . . . 

Magas Déva várán süvít a szél s zúg, búg . . . Lelkek szavát 
hallom... Dávid Ferenc lelke hangja a fülünkbe azt kiáltja : 


Példát adtam néktek!" "az igaz meggyőződésért a martirhaláltól ; 


meg ne rettenjetek ! 


kk 


d. ak ú / 


. Igen! Igen! , Példát adtam néktek!" hogy az igazság kere- 
sésben előre törjetek ; lelketeknek igaz fényét: a tiszta, szent Sze- 
retet az ember megbecsüléssel folyton  növeljétek ; ,példát adtam 

.. néktek", hogy az igaz meggyőződésért a martirholáltól meg ne 
. . rettenjetek ! 

Unitárius Teslvérek! Ez a ti örökségtek!... ez a mi 
örökségünk ! Ezt védjétek, őrizzétek, műveljétek ! 


És te lélek! Dávid Ferenc lelke! Ismeretlen  sirból . . . nem, 
hanem az égből... Jézus közeléből. . . jelenj meg közöttünk ! Je- 
lenj meg és áldj mee . .. Vezess, vezess minket! ... Mi köve- 


tünk téged! 
Amen, 


II. Az Egyházi Főtanácsban. 
Elnöki megnyitó. 


Mondotta : Dr. Ferenczy Géza főgondnok, 


Méltóságos és főtisztelendő Egyházi Főtandcs.!. 


A jelen évi főtanácsunk . ülésezésének évszáma és napjai is. 
majdnem egybeesnek a vértanuhalált szenvedett, dicső vallás- és 
. egyházalapítónknak, Dávid Ferencünknek martirhalála 350-ik "év- 
fordulójával. E tény egyenesen arra utalta egyházunk vezetőségét, 
hogy jelen főtanácsunkat a Dávid Ferencünk halála 350 éves év- 
fordulójának emlékünnepélyével összekapcsoljuk. Tennünk kellett 
nemcsak azért, mert jó nekünk a kimagasló elődeinknek példáját 
— okulásra és követésre — minél gyakrabban a mai nemzedék 
elé állítani, hanem azért is, mert nemes ifjúságunk szintén e na- 


. - pokban állítja helyre a dévai várban a Dávid Ferenc emléktábláját, 


hol annak korábbi példányát az 1919. évben, a területünk feletti 
uralom átvételének viharai között, átkozott kezek összerombolták. 
Meggyőződésem az, hogy ez összekapcsolás helyességét, sőt 
szükségszerűségét az előrebocsátott indokok kellően megvilágítják, 
miért is e tényünknek jóváhagyó tudomásulvételét kérem. 
Tárgysorozatunk szerint főtanácsunknak a mai délelőtti idejét 
a 350 éves évforduló emlékünnepélye tölti be. Engedtessék meg, 
hogy én is vallás- és egyházalapítónk nagy egyéniségével s áldá- 
sos munkálkodásának hatásaival foglalkozzam pár pillanatig. Ki 
volt Dávid Ferenc? E kérdést ma már teljesen felesleges felten- 
nünk. Nemcsak unitárius hivőink s nemcsak hazzrészünk bérceinek 
és völgyeinek lakói, hanem az országhatárokon, magas hegyeken 
és messzi tengereken túli világrészek hivői és kulturnépei is cso- 

dálattal hajlanak meg Dávid Ferencünknek felvilágosodott szelleme, 


jövőbelátó bölcsessége, el nem hajló igazságszeretete, az anyagi . 


érdekekkel nem törődő, az erkölcsi értékeket állandóan termelő ; 
meggyőződéséért, az örök igazságért martirhalálra kész kimagasló 
egyénisége előtt. d É 

E széleskörű, mondhatnám , általános ismeretét bizonyítja az 
az egyébként igen szomorú tény is, hogy az 1910. évben, születé- 
sének 400 éves fordulója alkalmával, börtöne felett, a dévai vár- 
romokban, tehát a világ zajától félreeső helyen elhelyezett emlék- 
tábláját elvetemült kezek darabokra tördelték, zúzták, pedig hát ő 
senkit nem bántalmazott életében; könny és vér nem tapadott 
bibliát forgató kezeihez s a szeretetet és ellenségeinek is megbo- 
csátást hirdető áldott emlékéhez. Nem volt zsarnok vagy hadvezér, 
ki más hivőket vagy népeket elnyomott, szabadságától vagy vagyo- 
nától megfosztott volna, semmi nyomot nem találunk, melyet az 
emberi gyengeségből táplálkozó bosszuérzet, a nemzedékről nem- 
zedékre átörökölt vérbosszú e rombolásra ösztönzött vagy kihivott 
volna s mégis akadtak sötétlelkű állovagok, kik orozva, a dévai 
várrom megmászásának a fáradságát nem sajnálva, az érzéketlen, 


kemény márványtábla széttördelésének verejtékes munkáját végre- 


hajtották. 

Nem vádemelésért, nem is a fájdalmas érzetek felújitásáért 
említettem fel ismételten a szomorú tények egyikét, mert én is val- 
lom egyik nagynevű jogelődömmel — br. Petrichevich-Horváth 
Kálmánnal — hogy: ,elveikért való harcaikat megvívták az ősök 


hol simább, hol darabosabb módon" s e téren a mai nemzedéknek . 


nem maradt teendője, nem jutott osztályrésze; én is vallom Dávid 
Ferencünkkel, hogy ,a keresztények ellenségei a vétkek, melyek 
ellen az erénnyel kell küzdeni: hogy a tudomány üzze el a tudat- 
lanságot; a méltánytalanságot mulja felül a béketürés; a kevély- 


ségnek álljon ellen a szerénység; a restség ellenébe állíttassék a 


munkásság ; a kegyetlenséggel harcoljon a kegyelmesség; a tette- 
tést győzze le az őszinteség; mert ezek az igazi keresztény vallás 


igazán győzelmes fegyverei" ; és hirdetem a nagy irónk — Jakab. 


Elekkel — hogy ,ki hajlandóbb megbocsátani, mint haragudni, az 
az Isten természetét követi, ki bár bűnös v oltunkat tudja, megtéré- 
sünkre kegyelmesen várakozik." Mégis fel kellett említenem és ki 
kellett domborítanom, mint történelmi tanulságot, annak megerősíté- 
sére, hogy a hitet, az igazságot eltiporni, megölni erőszakkal nem 


lehet, mert az kitör és eget kér; hiszen hiába .adta ki Báthory 


sa E 


? 

. fejedelem 1571 szeptember 17.-iki hirhedt rendeletét, melyben a 
könyvnyomtatóknak meghagyja, hogy , bármely régi vagy új iró 
legkisebb könyvét és irását engedélye és megegyezése nélkül le- 
foglalás és minden javainak elvesztése büntetése alatt kinyomatni, 
árulni és terjeszteni ne merjék", s hiába hagyja meg főtisztviselői- 
nek, hogy ,az eretnekséget magukban foglaló — Dávid Ferenc- 
féle — könyvek eladóit és terjesztőit nyomozzák ki s a náluk talált 
. minden ilyen könyvet lefoglaljanak és elvegyék", s hiába lett ez 
annyira szigoruan végrehajtva, hogy miként Jakab Elek "megálla- 
pítja: , Kolozsvár népszerű és csodás ékesszólású főpapjának, Er- 
dély és Magyarország legnagyobb- teológusának, egy bámulatos 
munkásságú lélek évtizedekre terjedt irásainak eredménye, 40 évi 
levelezése, az életből csaknem kitöröltetett, tűzbe dobták vagy soha 
. fel nem találhatólag elrejtették, tanait kárhoztatták, könyveit meg- 
semmisítették, mégis mint szent legenda szállott örökösről örökösre 
szenvedéseinek emlékezete és tisztult hite, mert ,a hit Isten- 
nek ajándéka, az hallásbói leszen, mely hallás Isten igéje által 
vagyon." ) : 

Az erőszaknak nem sikerült, sem a Dávid Ferenc egyházát, 
sem tisztult hitét kiirtani; az él, fejlődik és munkál s a mai ret- 
tenetes nehéz küzdelmek és életviszonyok között ís törekszik a 
testvér felekezetekkel - karöltve az erkölcs birodalmának határait 
nemcsak megóvni, de kiszélesbíteni is. 

Haladjunk azért ingadozás és megállás nélkül a Gondviselés 
által számunkra kijelölt uton s tartsuk minden időben szemünk 
előtt János Zsigmond fejedelmünknek bölcs kijelentését, melyet az 
ő elvesztése esetén hitünkért és egyházunkért aggodó elődeinknek 
tett, mely szerint , Istennek gondja volt eleitől fogva és leszen is 
az Ő igazságára,. támaszt és ad pátronust, ha emberek által oltal- 
mazni akarja, ha pedig nem, ő maga elég erős és hatalmas arra". 

És most egyházi főtanácsunk nevében üdvözlöm az emlék- 
ünnepélyünket megtisztelő, ánnak fényét és erkölcsi erejét emelő 
vendégeinket. És pedig első sorban külföldi hittestvéreinket, kiket 
csak térbeli távolság választ el tölünk, de akikkel szivben, lélekben, 
kölcsönös szeretetben és segítési törekvésben egy család vagyunk. 
Üdvözlöm kiküldöttjük Mr. Welke képviseletében az összes amerikai 
"hittestvéreinket, kik egyetlen alkalmat sem szalasztanak el, hogy 
velünk örvendjenek, kevés örömünkben s kivegyék igazi testvérjes 
osztályrészüket sok aggodalmunkból, bánatunkból és fájdalmunkból: 
Szeretettel és nagyrabecsüléssel üdvözlöm a protestáns testvér hit- 

felekezeteknek és az orth. egyháznak kiküldötteit. Mint hivek együtt 
járjuk a megpróbáltatások nehéz utjait a háború által eldurvított 
erkölcs uralmának helyreállításáért s engedjék meg, hogy e pilla- 
natban is Dávid Ferencünk ama mondására emlékezzem, hogy a 
,zsidók 40 esztendős bújdosás után értek be az Igéret földjére s 
Krisztus a szentlelket vigasztalásunkra 50 nap mulva küldötte el 
tanítványaihoz" s a sárospataki ref. teológiai akadémia azon. ki- 


, szőtt 


jelentésére utaljak, mely szerint , Genf kálvinistái midőn 1903-ban a 


emlékoszlopot emeltek a szerencsétlen viszonyok között gyászos 
halállal kimult Servét Mihálynak, mint a magosra csapkodó valtási 
szenvedélyek áldozatának, akkor az ellentéteket, a válaszfalakat 
döntögették nemes kezdeményezéssel és bölcs jövőbe látással, a 
testvéries szeretet érvényesülésének utaiból". És szivem meleg sze- 
retetével üdvözölöm a közelről és távolból összesereglett hiveinket, 
Dávid Ferencnek utódait, kik oly sok viszály után is, megfogyva 
bár, de törve nem, hivek maradtak a Dávid Ferenc egyházához, 
annak hitéhez s ne feledjük soha egy pillanatra sem Jakab Elek 
megállapítását, hogy: , történelmünkben aranylap a Dávid Ferenc 


élete, mely ragyog, mint a brilliáns; gyújt, mint a tűz; és erősit, 


mint a szentlélek". 


Piringer Ottó szászvárosi ág. hitv. evang. esperes 
üdvözlő beszéde. 


Méltóságos és Főtisztelendő Egyházi Főtandács! 
Nagytekintetű Ünnepi Közönség ! 


Főtisztelendő Teutsch Frigyes püspök úr, a Nagytekintetű 
Konzisztorium és a romániai lutheránus egyház nevében köszönöm 
szives meghivásukat a magasztos emlékünnepélyre és szivből jövő 
szerencse kivánatomat és Istennek áldását tolmácsolom a Dávid 
Ferencre való megemlékezés alkalmából. A XVI-ik század viharos 
ideje vonul el lelki szemeink előtt, amely zajos a hitvitáktól, zsi- 


natoktól és országgyülésektől. Mi megtudjuk érteni atyáink buz- I 


galmát és szivósságát, amellyel hitüket Dávid Ferenccel szemben 
is védelmezték, aki közülük nött ki. Ők, mint a reformáció ifjú 
művének lelkes harcosai azt hitték, hogy nekik ezt a művet az 
összeomlástól kell megvédelmezniők. Ők koruknak szellemében 
cselekedtek. Mi azonban visszatekintve annak á kornak sok küz- 
delemmel telt éveire és az akkori nagy történelmi idők szellemére, 

Dávid Ferenc emlékezete halálának 350-ik évfordulóján. 
JESSE St ESSÉL TELE FOVTTKTÉVJOTAMOJ NN érhet 
ma már megtudjuk érteni a reformáció egyes fázisainak össze- 


s függését, amelyet ők a harc hevében nem tudtak áttekinteni. Abban 
az időben épült ki Erdély földjén a három protestáns egyház alap- 


a pillérje. Akkor különült el a reformáció hatása alatt létesült egy- 


házak ama külön hatásköre, amelyekben ezek ma is a maguk építő 
munkáját teljesítik. Akkor. küzdötték ki a mi elődeink azt, amire 
mi, erdélyiek ma is mind büszkék vagyunk: a hit és lelkiismeret 
szabadságát. Akkor küzdötték. ki az erős harc hevében azt, ami 
hazafias dalunkban is kifejezésre jutott: , Erdély a türelem hazája, 
minden hitfelekezetnek biztos végvára". A szabadságért való ebben 
a magasztos küzdelémben Dávid Ferenc első helyen állott és ő 
, ennek. a küzdelemnek lett tragikus áldozatává. 

Mi ma szivből azt kivánjuk, hogy az unitárius testvéregyház- 
nak ne legyen soha hiánya abban, hogy bízó lélekkel keresse az 
Istent és ne legyen hiánya soha olyan prédikátorokban sem, akik 
az evangeliumnak lelkes és átszellemült hirdetői, mint amilyen 
Dávid Ferenc is volt, akiről egyik kortársa ezeket irta: ,Ha a 

. szentlélek Istennek szava, úgy Dávid Ferenc Istennek beszélő ajaka". 

Áldja meg a könyörületes Isten, az örökké gazdag mennyei 
Atya ezt az emlékünnepélyt. Kivánjuk, hogy e testvéregyházunk 
tagjaira is találjon a régi mondás : , arra fordítják tekintetüket, akit 
nem láthatnak ugyan, de aki látja őket". 


IN. A Dávid Ferenc Egylet közgyűlésében. 
" Dávid Ferenc hatása az unitárius felfogásra. 


Irta és felolvasta: Dr. Boros György püspök. 


Az unitárius eszmék kialakulásához, mint minden nagy ügy- 
höz sok időre, annál több lelki energia kifejtésére volt szükség. 
Ma már nyiltan áll a hittudomány történelmében, hogy a keresz- 
tény istenhit két forrásból táplálkozott. Első és fő forrás maga 
Jézus, vagyis az ő tanitásainak leirásai az evangeliumok. Hogy 
Jézus világos és tiszta öntudattal vallotta Istent atyjának, urának 
és Istenének, azt csak az. elfogultság vitathatja. Hogy tehát ő ma- 
.gát csak úgy tekintette Isten fiának, mint embertársait, akiket Isten 
gyermekeinek tartott s akiket épp oly közelségbe akart juttatni 
Istenhez, amilyenben ő érezte magát, azt - egyebek mellett azzal 
bizonyitotta meg, hogy a maga imádságát tanitotta meg nékik. 

Ezt a bensőséges viszonyt vagy egyáltalán nem érezte vagy 
nem értette meg Pál apostol, mert ő neki nem Isten jelent meg, 
hanem Jézus, akiben ő is mint kortársai, azt a Messiást látta, 
akit annyi száz év óta vártak. 

Az az adoratió, amivel Pál Jézust elhalmozta, érthető és meg- 
érthető volt, mert a megváltásért esengő farizeus nem az élő Jézus- 
sal, hanem a megholttal, az üldözöttel, a keresztre feszitettel állott 
szemben. Ha ő megmarad a réginek, akkor nem találkozott volna, 
akkor a Krisztus vére nem szállott volna rá, mert az elitélt méltó 
volt a halálra. Ám de mihelyt meghallotta élő szavát: a nagy kér- 
dést, Saul miért üldözsz engemet, már látni is kezdette, már nem 


válhatott el tőle s az ő határtalan hevülete olyan szolgálattá. váli, . 


amelyért a kereszténység elterjedése nagy hálával tartozik neki. De 
egyben el is lőn indulva az a ma is tartó nagy talány  Jézus-e 
vagy Krisztus, Krisztus- (Messias)-e vagy Isten. 


Mihelyt az új eszme találkozoit nemcsak a zsidó, hanem a. 
görög eszmékkel is, a názáreti nagy tanitó, az új próféta, az isten- 


fia, az emberek testvére, barátja; háttérbe szorult, mert e harc 


folyása alatt új állami viszonylatok, új iskolák keletkeztek. A keresz- 


ténység mindig növekedő nagy köre, mint a hullámzó tenger, új 
folyók, új áramok hullámhegyei és völgyei között folytatta tovább 
mindig érdekes, de mindinkább a misztikumba merülő útját. 

Egy bizonyosnak látszik ezer esztendő hitvilágából, hogy a 
lelkek mindig igyekeztek közelebb jutni a valóhoz, a -nagy igaz- 
sághoz, Istenhez. Az a lélek, amely Jézust akkor tette igazán bol- 
doggá, amikor elmondhatta , én és az Atya egy vagyunk"; az a lelki 
élmény, amelyet Jézus átélt, valahányszor a magányt megtalálta, 
mutatja meg nekünk benne az igaz embert, mert fölismerjük benne 
azt a mi ritkán jelentkező énünket, aki szeretné kimondani : ,én és 
az Atya egy vagyunk", 

Az Isten keresésének, a hitélet változatainak nagy jelenetei 
csak addig élvezhetők, amig elvontan látjuk és szemléletileg fog- 
lalkozunk velük. Mihelyt azonban bele látunk abba a nagy földi 
Nirvánába, amelyet a keresztény egyház történelme tartogat magá- 
nak vagy mutogat másnak és mihelyt visszagondolunk a Nazare- 
tire, csakhamar meghalljuk, a keresztről elszállt sóhajt : , én Istenem 
én Istenem, miért hagyál el engemet", ési 


Bizony, bizony mondom, a Jézus evangéliuma, az abból kö- . 


vetkező lelki üdvvel és boldogsággal együtt keresztre volt feszítve; 


de következett, ami Jézus halálát is követte, a templom kárpitja 

i aljáig ketté hasada, a föld megindula, a -kősziklák megrepedezé- 
. nek. Ezt a történelem reformációnak, hitújitásnak nevezte. Nem volt 
. — váratlan a távulról szemlélő előtt, de nagyszerű -volt, mert bekö- 
. — Vetkezett és csaknem villámgyorsasággal, a villámnak tudományo- 
san felfogott és alkalmazott fényével, rávilágított a lelkekre és lőn 
új-élet, új tavasz, új pünköst, új feltámadás. Bármilyen körülirást 
alkalmazhatunk, hogy magunkkal elképzeltessük. 
De, mt. ünneplő gyülekezet, nekünk a hitigazságok kutatása 
mai föladatunk. Maradjunk tárgyunk mellett és végyük észre a 
megbizható történelmi adatokból, hogy ámbár Luther az egyház 
. reformját vezette be, mégis valóban új hitet akart teremteni ő is, 


. . épp mint utódai. És mindenik Jézust hivta segítségül, de minde- 


nik más változattal. 

"Luther nemcsak közel volt, hanem benne is volt ős egyhá- 
zában, épp mint Pál a judaizmusban. Az egyház az üdvözülést 
kinálta az embernek, de külső eszközök által, Luther is ezt bizto- 
sitotta, de a hit, a Krisztus megváltó áldozatában való bit által. 

Ebből önként következett, hogy Luthernek Jézust nem lehe- 
tett Istennek tekintenie. Annál kevésbbé volt érdekébén, hogy a 
háromságtan titokzatos homályát igyekezzék elenyésztetni. Ezt mel- 
lőzte, hiszen bibliájában hűséggel ragaszkodott az Erazmus görög 
újtestaméntumához, amely kihagyta azt a részt, (I. Ján. 5. r. 7. v.) 
amely csak a latin bibliákba volt beleillesztve épp a háromságtan 
" igazolására. Kálvin ismét a Melanchtori riyonián tartózkodott a hác 


E romság emlegetésétől, mindaddig, amig Servetoval került ellen- 


tétbe. 

A háromság és istenegységhit kérdése 1553-ban jutott az 
első legnagyobb tragikumához: a Servét megégetéséhez. A reform 
többi kérdése csöndesen és szerencsésen haladt a maga utján és 
nagy terjedelmet vett. Az üdvözülés egyik eszközét, a szent jegyeket 
a sweizi reformátorok : emlékjelekké módosították s ezzel vissza- 
tértek jézus élettragédiájanak ehhez a megrázó jelenetéhez, melyben 
a hű mester a hütelen tanítvánnyal, a nagy lélek az alacsony ármány 
szövevényében látja magát és azt kell eldöntenie vajjon mivel 
. használ többet az evangeliumi igazságnak és a boldógságnak, 
. azzal-e, ha megmenti életét vagy ha szembe néz a fialállal. 

A XVI-ik százban a halálbüntetés egészen korszerű eljárás 
volt. Aki eszmék és elvek után iridult el, erre gondolnia kellett. 
A mi Dávid Ferencünk a reformáció egyik jeligéjét: a hitet egé- 
szen tágas értelemben tette magáévá. Távol állott a lutheri gon- 

dolattól. Ő a hitet — az apostol szavai szerint — Isten ajándé- 
kának tekintette. Ennyiben már a prófétai értelemben vett isteni 
kijelentés híve volt. De más viszonylatban s különösen céljai meg- 
valósításábán egyenesen Istenre bizta sorsát, jövőjét, szerencséjét. 


Amit Isten meg akar tenni, azt megteszi, mert arra neki teljes ha-. 


"talma van. Ebből a gondolatból táplálkozva vallotta, hogy Isten 
Jézust teljes hatalommal ruházta föl, hogy az ő (Isten) akaratát 
megvalósítsa itt a földön. Ebből tovább táplálta azt a meggyőző- 
. dését, hogy ő is eszköz Isten kezében, sőt hirdette, hogy ,.Isten 
az ő és társai segítségével fogja kiszabadítni az emberíséget a pápa 
babiloni fogságából". - 

Nyilván következik ebből az elméletből, hogy Dávid Ferenc 
előtt az istenség teljessége csak az Atyában volt meg, tehát csak 
őt illeti imádás és istentisztelet. Ez az evangelium tanításának szép 
és kies folyása. De fölötte nagy hátrányára esett, hogy a protes- 
táns egyházban a háromságtan már elfogadott, befejezett dogma 
volt s. magával szemben találta a hazai és külföldi protestánsokat 


is. Határtalanul érdekes az a hittudományi harc, amelyet megvivtak. 


A Dávid diadala folytonos volt mindaddig míg fejedelmi párt- 
fogója, János Zsigmond meg nem halt (1571), mert ezt követőleg 
elzárták előle a sajtót, el még a kolozsvári szószéket is s ebben 
nagy része volt Blandrata tudós orvosnak, aki a most már katho- 
likus fejedelem kegyét többre tartotta a Dávid Ferenc hiteszméinél, 


melyekkel sok ellenfelet és erős ellenségeket szerzett magának. 


A főkérdés most már Krisztus istensége az unitáriusok között 
is. A csodálatosan varázsszavú püspököt nem tudta eltérítni meg- 
győződésétől az olasz tudós Socino sem, pedig félévig csak az 
volt föladata Blandrata költségén a püspök házánál. A két olasz 
győzött. Í 


Nem ülünk birószéket, nem vitatjuk az olasz orvos érdemeit, 


de meghajtjuk hódolatunk zászlóját a nagy lélek, a hös Dávid 


Ferenc előtt és mi is elzengjük az unitárius költövel, mit sirvers 
vagy dicshimnusz gyanánt vésett az örök élet kövére : 

nA pápák kardja, mennykövei, a kereszt és a halál képe, 
semmi hatalom nem fogja az igazságot útjában  feltartóz- 
tatni. 

Azt irtam, amit éreztem s amit érzek bizó lélekkel hirdettem. 


Megvagyok győződve, hogy az én vesztem után a hamis igehirdetők 
tanai össze fognak omlani," 1 

Adja Isten, hogy térjen vissza ismét az igazságban való régi 
$ állhatatosság, a a világot igazgassa ősi jog és törvény." 

Ez az imaszerű sóhaj nem egy ember fájdalmából fakadt, 
. hanem az elfojtott hit és a főpásztor iránti könnyező szeretet és 
. nagyrabecsülés kitörése volt. A gyarló ember a kortárs nagyságát 
. csak akkor kezdi látni, mikor a föld szinén csak egy sirhant mutatja, 
. hogy nincs többé. 

Dávid Ferenc hatását ezek az eposzi sorok fölényesen . iga: 
zolják, mert aki írta, (Bogáti Fazakas Miklós) a költő, az ismert 
igazságot, a nagyrabecsült próféta-főpásztort énekelte. 

Hasonló szellemben itél és bús sóhajban jósol a másik kor- 
társ, az alföldi püspök Karádi Pál : 

, Elvesztettétek az ártatlan embert, kinek a keresztény vallás 
: iránt oly nagyok érdenmiei. De eljön az idő, midőn Dávid Ferencet, 
Krisztus ez igaz vértanúját, körmeitekkel a földből is kikaparnátok 
és az életre vissza hoznátok, Nermm érhetett minket az ő elvesz- 
tésénél nagyobb veszedelem, amit vajha a kegyelem istene jósá- 
gával enyhitene." (Idézi Kanyaró : Unitáriusok Magyarországon 104.) 

Dávid Ferenc hatalmas egyéniségét két külső momentum 

élénken bizonyitja. Egyik az a nagy felkészültség, mellyel a trini- 
. tárius tábor vele szemben állott a hitvitákon, másik az a száka- 
datlan harc, amelyet halála után kétszáz esztendő folyása alatt 
folytattak ellene, illetőleg, az ő szellemében, tovább táplált. unitá- 
rius. felfogás ellen. ; 
Először figyeljük meg elitéltetésének hiveire gyakorolt hatá- 
sát. A világi nemesség nem tartotta elítélendőnek, ami azt is je- 
lenti, hogy Blandrata, Báthori, a fejedelem és a támogatására meg- 
. jelent jezsuiták ferlyegetése megfélemlitelte a papság nagy részét. 
A jelenvoltak között csak egy bátor pap tagadta meg az engedel- 
mességet. A távolmaradott hivek elmenekültek a hazából, egy 
részük egészen a Dunántulra s ott folytatták az unitárius hit védel- 
mét ez alatt az örök jelszó alatt: csak egy az Isten. 

Dávíd halála után, jórészt a tankönyv irodalomra szoritkozó 
unitárius iratok az üdvözülést keresik, de ugyanazt a teológiát 
tanítják. 

Az ember úgy üdvözül, ha az Atyát, az igaz Istent megis- 
merte. Ennek első hallásra rácionálista hatása van s-tényleg állan- 
dóan ez volt a vád az unitárius vallás ellen. ; 

Mind az unitárius hitélet, mind a gondolkozás, mind az úni- 
táriusok társadalmi viselkedése, épp az ellenkezőt bizonyítja. Ebben 

i : 3 
a tekintetben is gyönyörű összhang van Dávid Ferenc közőtt és a 
későbbi unitáriusok között, Érdemes idézni az Erdélyi Ref. Egy- 
ház története iróját (Pokoli József), aki vallja, hogy mig a Dávid 
ellenfelei az orthodoxok, ahogy akkor nevezték a kálvinhitűeket, — 
állandóan szitkozódtak, kemény, durva kifejezéseket használtak az 
unitáriusok ellen, ezek mindig türelemmel, nyugodtan feleltek, . 
Istenre bizván, hogy itéletet tegyen közöttük. : 

Dávid halála után egyik kitünő tanitványa rendszerbe foglalta — 
azokat a bibliai tételeket, melyeket az unitáriusok hitök védelmére 
használtak és azokat, melyekre a trinitáriusok támaszkodtak. id 

Mértékfölötti az a nagy erőpazarlás, amelyet a hazai és kül- Í 
földi hittudósok egyideig Dávid ellen, azután az Enyedi könyve $ 
ellen folytattak. Erdélyben két református püspök :  Melotai és Gelei 
súlyos kötetekben száz meg száz oldalon keresztűl cáfolják az j 
unitáriusok magyarázatait. r 

Emellett, a Dávidista név alatt szereplő irók, megteremtik a I 
gyönyörű magyar zsoltáritodalmat és énekekben, meg népszerű . 
elméletekben fejtegik, nagyobbára az 0-testámentum alapján, az ; 
egyisten eszméjét. Ennek igen sajnos következménye lőn, mert 
Péchi Simon a nagy hebraista, a szombatosság veszedelmét hozta . 
az unitáriusok fejére. ; . 

Dávid Ferenc elitéltetése Blandratát igen szomorú sorsra jut- . 
tatta, amit főleg" etikai vonatkozásában érintünk. A birtokkal gaz- 
daggá tett tudós férfi elmenekült sorsa elől. Az a föltevés róla, 
hogy öngyilkos lett. Socino irodalmilag igyekezett igazolni magát 
részint erdélyi szerepléséért a Dávid védelmére irt (Defensio) könyv- 
vel szemben, részint a Krisztus imádástan igazolásáért. Valóban 
nem közönséges tehetsége és meggyőződéses gondolkozása nem 
eshetik elítélés alá, inkább csak a módszer, mert könyveivel csak 
bebizonyitotta, hogy Dávidnak igen erős volt az alapja, mert 
igaza volt, § 

Részint a Socino tekintélyének tulajdonítható, hogy az erdéc 
lyiek Blandratának engedve, kikérték a lengyelek véleményét, de 
azután is megmaradt e két unitáriusság közötti kapcsolat. A Rakovi — 
Káté név alatt megjelent lengyel unitárius hitvallás olyan fényes 
erkölcsi és evangéliumi magaslaton áll, hogy a keresztény Európa 
hittudósai és számos lélek ebből merített lelki üdvöt és boldog- 
ságot. Természetes, hogy Erdélyre is hatása volt. Rövidített alak- 
ban, kéziratban használták, mert ez is az ember üdvözülésével 
foglalkozik. De miután Krisztusról nem a Dávid Ferenc értelmében 

. tanít, a XVII-ik százban állandóan verseny foly e között és az er- 
. délyi felfogás között. A harcot az erdélyi fejedelmek papjai dönték 
. el. Az unitárius irányzat összetalálkozott a Péchi-féle szombatos- 
 Sággal s mert ellenkezett a Blandrata kivánságára kibocsátott uni- 
. tárius confessióval, amely Krisztus istenségét tanítja, kész volt a 
. veszedelem. Már 1622-ben a kálvinista püspök alá helyezték a 
. háromszéki egyházközségeket, a szombatossághoz ragaszkodókra 
Udvarhelyszéken is ugyanez a sors jutott. 

De e hitet nem lehet elfojtani. 1672-ben újból fölfedezik, 
hogy az Unitárius Káté ellenkezik az engedélyezett tanítással. 

Isten csodája, hogy még élt e.hit; de az isteni gondviselés 
. kies forrásvizek mellé vezette ifjainkat Hollandiában, hol a re- 
monstránsoknál - megértésre, védelemre és kegyes életfelfogásra 
találtak. 

Ezuttal nehéz volna kimutatni, hogy az unitáriusok között el- 
. fogadott textus volt-e: türőké és szenvedőké a mennyek országa, 
de azt végig szemlélhetjük, hogy nemesen türtek és hősiesen szen- 
. vedtek. Pedig ezzel szemben az is bizonyos, hogy az unitáriusok 
. az engesztelő áldozati érdemekre nem gondoltak. Talán közel já- 
runk az igazsághoz, ha azt a magyarázatot adjuk, hogy előttük a 
Jézus példája volt a vonzó és: irányító, nem pedig kiontott vére és 
áldozati bárányképpen szereplése. Ezt megerősítette a Dávid Fe- 
renc börtön-halála. 

i Érdekes, hogy sem a XVII-ik, sem a XVIII-ik százban nem 
. találkozünk, vagy igen ritkán, a Dávid Ferenc nevével. A mi uni- 
táriusaink  kriptounitáriusok voltak s állandóan talált rájok az a 
magyarázat, hogy mást hisznek, mint, amit vallanak. Vallani kellett 
a hivatalosan engedélyezett Káté tanításait s mégis ellenfeleik olyan 
nagy erőt sejtettek bennök, hogy kétszáz esztendő üldözésével van 
telítve történetük. Ez egyben azt is jelenti, hogy Erdély hitfelfogása 
és magyar irodalma nagyon sok kárt vallott az unitárius ajak és 
unitárius sajtó elnémításával. 

Csodálatos az a krisztusi szellem, amely kihangzik nyilvá- 
nosan megjelent könyvükből. A rakovi Káté lengyel irói mondják : 
, Catechesist irunk, de senkire nem kényszerítünk semmit. Ki- 
mondjuk a magunk véleményét, de nem nyomjuk el senkijét. A val- 
lásban élvezze mindenki a saját nézeteit, mi csak azt kivánjuk, 
hogy engedtessék meg nekünk is, hogy az istenes dolgokban véle- 
ményünket nyilváníthassuk anélkél, hogy másokat bántanánk vagy 

Ugyanezt mondja majdnem száz évvel később Petrichevich- 
Horváth Ferenc: ,Mi nem disputálunk, semmi mérges szókat itt 
senki nem talál. Senkinek a keresztények között ellenkező értelmét, § 
hitét, vallását, mi nem kárhoztatjuk." (Apológia.) 

És végül szóljon ő, Dávid Ferenc is: , Az mi lelkiismeretünk- 
nek az ő bizonysága vigasztal minket, hogy az mi ellenségink ön- 
magukban megszégyenülnek, holott nem Istennek igéivel, hanem 
. szidalmakkal vetélkednek velünk. (Rövid Magyarázat, Előljáró beszéd.) — 

Ha valaki rácionálizmussal vádolja az unitáriusokat, én azt 
mondom, hogy jóval több közöttük a miszticizmus. Olyan erősen 
megszállva tartja őket a hitökben, tehát Istenökben levő bizalom, .. 
hogy azt elvenni, sőt megingatni sem lehet. Aki az unitáriust el- 
akarta hóditni, annak valamely külső eszközt, erőszakot vagy félre- 
vezetést kellett fölhasználni. 

A XVIII-ik száz esztendő Erdély unitárius ege fölé sötét i 
felhők árnyát borította. Elég annyit megemlítni, hogy az unitáriusok 
előtt nem egyszer állott vészjelként a lét és nem lét kérdése. 
Az egyház külső történelme a csapások és veszteségek láncolata . 
és mégis olyan erőt sejtettek hitünkben és vallásunkban, hogy 
csalfa uton, hamisított hittan elfogadásával is kisérleteztek a hivek 
elhódítására. Nem tudtak diadalmaskodni. Ha a főnemesség meg- " 
nyerhetéséért egy-egy könnyelmű ifjú elcsábult, az őszintén hivő . 
nép annál szilárdabban megmaradt. Ha azt mondhatjuk, hogy Dávid 
Ferenc az unitárius hit fanatikussa volt, hasonlóan Aranyosszéktől 
be Brassóig a:nép s csekélyszámú vezérei, 

Nem lehetett másképpen, mert az unitárius hitfelfogás táp- 
lálékot kapott abban a légkörben, amelyben a filozófusok és . 
tudósok éltek. Titkos erők szerepelnek ott, ahol a szegény len- L 
gyel unitáriusok hazát, vagyont hátrahagyva, viszik: hitöket, ezt a 
féltett kincset, "mint hajdan a csecsemő Jézust szülői az égi jel 
intésére, puszták vadonján keresztül. 

A XVIII-ik száz e hitnek kevés martirt, de sok menekültet . 
termelt. Most már a németalföldi antitrinitarianus remonstránsok, 
ezek a mi nagyszerű jóltevőink kétszáz esztendő forgása alatt, 
ha hazulról Angliába s onnan Mayfloueren Amerikába menekül- 
nek, magukkal viszik ezt a boldogító hitet. 

A kegyes anglikán pap sajátkezüleg alája tartotta volna a 
fáklyát a Priestey irásainak, hogy őt magát is megégesse, de ez a 
tudós két állam unitárius vallásánák lett alapitója. 

Chantre tanár 1907-ben Genfben azzal vigasztalja Serveto 

utódait: mihelyt Turrentini széttörte a kalvini confessió jármát, a 
genfi reformált egyház az árminiánizmus irányában kezdett haladni, 
azután az unitarizmus felé. A 18-ik száz második felétöl kezdve a 
genfi papok nagy többsége unitárius volt. 

Kisérhetnők tovább az unitárius szellemnek talaj alatti (under- 
current) haladását, de máris tulterheltük az ünneplő és emléket 
szentelő közönség figyelmét. Összefoglaljuk a levonható tanulsá- 
gokat. 

Az unitárius gondolkozást állandóan és mindig a hit igazsá- 


gainak szünetlen keresése, megbecsülése, tisztázása és reménysége 


jellemezte. 

Az unitárius vallás követőit jellemezte a haladásért rajongás 
és ezerféle nagy küzdelmeik, szenvedéseik, megvettetésük és ki- 
gunyoltatásuk közben is soha el nem hagyta a békesség és meg- 


bocsátás lelke, mert rendületlen hittek Isten megbocsátó szereteté- - 


ben és az isteni igazság diadalában. 

A dogmai ellentéteket olyan viszonylatba hozta a XIX-ik szá- 
zad filozófiai, tudományos és kritikai felvilágosultsága, hogy 
az unitárius apologeták nyugodtan szemlélhetik. Elődeik munkája 
elégtételt kapott. Ez azonban megköveteli a-mai s a közelebbi 
nemzedéktől, hogy tárják föl a rejtve levő kincseket. 

Ide irányulnak Emerson szavai : , Bármi is legyen az, amit a 
nagy Gondviselő számunkra tartogat, annak -bizonnyal szépnek 
kell lenni s összhangban az ő műveivel." 

Azt a mécset, melyet egyszer meggyujtott a nagy alkotó, 
eloltani többé soha sem lehet. Ide illik Martineaunak im e tétele : 
, Ami lehetséges, az mindig létező is, lehet azonban, hogy a benne 
rejlő szép, igaz és helyes csak később valamikor, századok mul- 
tával fog valóra válni," 

Végül Huxley szavait, melyeket Priestleyre mondott, alkal- 
mazzuk Dávid Ferencre: , Aki arra a szent célra adta életét, hogy 
a vallásos igazságot terjessze, világosítsa, védelmezze, eretnek s 


mégis szent volt." 
j 

Ami örökkévaló a Dávid Ferenc életművében. 


"x 


Irta és felolvasta: Dr. Varga Béla. ! 

Az emlékezésnek ünnepét üljük. Vajjon tisztában vagyunk-e 7 
kellőképen a mai emlékünnep fontosságával és jelentőségével? ! Hi 
A történetirásnak még mindig nagy feladatai vannak a Dávid Fe- 
renc hatalmas egyéniségének megvilágítása körül, akiben nemcsak 
a magyar géniusz, hanem az emberiség szellemi fejlődésének tör- Hi 
ténelme is — kétségkivül — egyik legnagyobb héroszát ünnepel- 
heti. Hogy a Dávid Ferenc neve és alakja nem vonulhatott be még . 
teljes dicsőséggel az emberi művelődés Pantheonába, annak három $ 
oka van. Az egyik az, hogy magyar volt, a másik pedig az, hogy i 
egy olyan területen próbálta meg felrázni az emberi gondolkodást, 
amely még ma is tulnyomó részben Dávid Ferenc előtti korát éli 3 
"s annyira ragaszkodik ehhez az életéhez, mintha tudná, hogy ha 
csak egyet lépne előre, azonnal vége lenne; és végül a harmadik . 
ok — amint említettük — az, hogy a történetirás csak részben 


végezte el a maga munkáját ezen a téren. 

Hogy Dávid Ferenc helyét a szellemiség evoluciójában kellő- — 
képen megérthessük, egy pillantást kell vetnünk ennek a fejlődés- — 
menetnek dialektikai útjára. 

A nyugateurópai gondolkodás első titánja, Platon, kereste a 
szellem világában azt, ami elmulhatatlan és örökkévaló. Meg is 
találta ezt az ideák világában. Az ideák a mi érzéki, tapasztalati 
világunk fölött lebegnek, térben és időben nincsenek. Az örökké- 
való igazságok birodalma ez, amelynek a világ, amelyet mi tapasz- 
talunk, csak gyönge árnyéka, halvány visszasugárzása. Az igazsá- 
goknak ezt a birodalmát transcendensnek nevezik, ami annyit je- 
lent, hogy túl van az emberi tapasztalás határain. Mindaz, ami 
értékes és maradandó, ebbe a transcendens világba tartozik. Maga 
az Isten, a legfőbb idea, az örök jóság megtestülése, aki a teremt- 
mények milliárdjait vonzza magához a belőle kiáradó szeretet 
véghetetlen erejével. 

Nagyszerű gondolat, beláthatatlan perspektiva, amilyen csak 
a világ legnagyobb költőjének, költőfilozófusának, az isteni Platon- 
nak a fejében születhetett meg. végig AB 

Platon gondolata megadta a problémát az egész európai gon- 
dolkodásnak. Az örök feladat megfejtése két ágra szakadt; az egyik " 
kutatta és kutatja az igazság transcendens világának sajátosságait, 

a másik keresi azt, hogy miképen tükröződik az igazság az emberi 

lélekben, illetve szeretné ezt a transcendens világot az ember lelké- 
hez, szelleméhez minél közelebb hozni. Ez az utóbbi törekvés idő- 
. vel annyira merészkedik, hogy a ttanscendens világ mellett az em- 
.  beri szellem belső világát is, mint az igazság letéteményesét, egyen- 
.  jogunak ismeri el, sőt tovább menve, egyenesen azt mondja, hogy 
az igazságok székhelye és kiinduló pontja, szülőhelye az emberi 
lélek s az igazságok transcendens világa is az emberi szellem ki- 
vetített, maga elé kihelyezett alkotása. Azt az álláspontot, amely az 
örökkévalónak, az igazságnak a forrását és helyét az emberi szel- 
lem alkatában véli feltalálhatónak, immanensnek, az immanencia 
álláspontjának nevezik, amely a transcendenssel szemben, amely a 
kivülállót, az emberi tapasztalatot meghaladót jelenti — az ember- 
ben benne rejlőt, az emberi szellem alkotását kivánja jelezni. Az 
immanencia főkérdése. az, hogy miképen tükröződik az isteni igaz- 
ság az emberi lélekben; vagy úgy is lehet fogalmazni: mi az és 
hogyan néz ki az, ami az emberben isteni. 
. Mióta Platon megrajzolta az eszmék világának fenséges biro- 
. dalmát, mióta világgá röpítette az örök igazságok transcendens rend- 
. szerének mérhetetlen erejű koncepcióját, azóta vágyik az emberiség 
ezt az országot megismerni, magához közelebb hozni, sőt magába 
beleolvasztani. Igen, egy nagy és hatalmas törekvés az immanencia 
felé — ez jelzi az útját Platon után a nyugateurópai gondolkodás- 
nak. Ez az immanencia vágy! kezdetben gyöngébben, majd erő- 
sebben jelentkezik, majd tör és zúz és mindent elnyeléssel fenye- 
get, majd kiegyezik és megalkuszik, a transcendenssel keveredik, 
majd elgyöngül, sőt meghal, hogy újra feltámadjon. Ez a vágy — 
örökös és olthatatlan vágya az emberiségnek ; kiolthatatlan s meg- 
szünése maga a halál. Annál erősebb, annál hatalmasabb, minél 
. inkább érzi az emberi szellem a maga erejét, hatalmát és értékét. 
Amint az öntudat erősbbödik és izmosul, a harc heve is fokozó- 
dik s ostromolja az igazságok" örök birodalmát, mert szeretné fel- 
szívni magába, nem megszüntetni, hanem magába átömleszteni, 
részesévé lenni. Valóban isteni szinjátéka ez az emberi szellem- 
nek: küzdelem Istenért vagy az Istennel szemben, de amikor az 
Isten ellen, akkor is mindig és"mindig csak Istenért, az isteniért. 
Az első lépést ebben a küzdelemben Aristoteles tette meg s 
ha nem is oldja meg a kérdést, már megalkotja a fejlődésnek és 


1 V. ö. Boda István : Immanens és transcedens ideálizmus, Athenaeum, 
1928, évf., 208. 1. 

az organizmusnak a fogalmát — az immanencia eme két leghatal- 
masabb küzdő fegyverét. 

Jézus fellépése forduló pontot jelent ebben a küzdelemben. 
Ő már egészen közel hozta az emberi lélekhez a transcendens vi- 
lágát. Az ő koncepciója immár nem filozófiai, gondolata nem a 
fogalmak hierarchiájának örökkévalóságára utal, hanem a reflexió 
helyett az érzésre, az értelmi konstrukciók helyett Istenre és meg- 
alkotja az Istenországának, mint a szellemi értékek foglalatának 
nagyszerű eszményét. Jézus tanításaiban csodálatosan kibékül a 
transcendens világ az immanenssel s Istenországa mellett meg- 


látja a szenvedő, boldogtalan, de a lelki megváltásra és újjászüle- 


tésre képes embert; felismeri a szellem értékét s a fejlődésre a 
tökéletesedésre való alkalmatosságát. Megadja az útmutatást, hogy 


. miként lehet valaki Istenországának igazi polgárává s reámutat 


arra, hogy a megvalósulás lehetősége a lélekben, ,ti bennetek va- 
gyon" s ebben a mondásában az immanens gondolat talán a vilá- 
gon is először tör egészen öntudatosan felszinre. Mert hiába mond- 
ják, — mondja Böhm K. — hogy Jézus nem e földi viszonyokban 
vélte megvalósíthatónek az ideális szeretetet, Istennek országát. 
Jézus az ő kis körében megvalósíthatónak tartotta és ZpÖNY eb 
tette tanítványainak. ! ta 
Jézus halála és vissza nem térése meggyöngíti az immanencia 
felé törekvést s Pál apostolnál már hatalmas lépéssel indul meg a 
kereszténység abban az irányban, hogyteljesen transcendenssé legyen. 
Kétségtelen, hogy magukban az evangeliumokban szinte tul- 
nyomó a transcendens elem. A transcendentista történetíró, mondja 
Nagy József, igazában véve mindig legendát ír. Nem a köznapi, a 
mindenkivel közös események érdeklik elsősorban. hőse életében, 


hanem azok a mozzanatok, amelyekben tisztán megérezhető módon 


átsugárzik hősén az őt cselekvéseiben irányító transcendens világ. 
Ezért az evangeliumok igen sok helyén Jézus életének sok eseménye 
a természetfeletti fényében jelenik meg előttünk.? A tulvilág fénye 
itt is ott is felragyog már az evangeliumokban. Pál apostolnál 
ezekből a sugarakból finom szövet lesz, egész teológiai rendszer. 

A keresztény vallásos érzület tehát elég hamar átalakult hitté. 


1 L. Böhm K.: Az értékelés Hadd ontárotáttta a XVI. századig: 
Athenaeum, 1913. évf. 25. I. 


" L. Nagy József: A fejlődés eszméje c. tanulmányát. Athenaeum: 


1929. évf. 16 I. 

A további lépés az egyházzá alakulás, azután jön a dogma s végül 
a teológia (I. Böhm i. m. 16 I.). Ezek azok a lépések, amelyek a 
kereszténységet nehány századdal Jézus halála után szinte egy- 
oldaluan a transcendens irányba sodorják. A középpont és az alap 
a vallásos érzület. Amig ez dominált, addig a kereszténységben az 
immanencia, a befelé való vallásosság megfélelő módon érvényesült, 
. mihelyt azonban megindul az említett fejsődési folyamat, mind- 
inkább háttérbe szorul. A középkori kereszténységet már az egyház 
és a dogmák uralma jellemzi. Maga a filozófia az egyház szolgá- 
latába áll $ kialakul a középkori racionalizmus nagyszerű épülete 
a scholasztika filozófiában. A dogmák közül csak egyet emelünk 
ki, amely az egész keresztény gondolkodásra döntő jelentőségűvé 
lett: Jézusnak Istenné emelését a nicaeai zsinaton. A kereszténység 
útja ezzel kizárólag a transcendencia felé vezet. Az első három 
század még küzd ez ellen. Úgy látszik azonban, hogy a századok 
lelkében élő vágy erősebb volt a transcendens irányban, mint meg- 
fordítva. Ez többé-kevésbbé meg is érthető. A keresztény világ 
sokáig várta Jézus visszatérését, várta a csodát s mivel ez nem 
következett be, ő maga csinált magának egy csodát. S ezzel a 
transcendens álláspont megkezdte hódító. körútját. 

Az immanencia halvány mécsese csak itt-ott lobban fel zárdák 
mélyén, elvonult lelkek titkos kamrájában. Azokat, akiket nem 
elégített ki a kereszténységnek a teológiai dogmákon felépített épü- 
lete — misztikusoknak nevezik. Misztikusok azok, akik a maguk - 
sajátos, egyéni útjain igyekeztek Isten közelébe férkőzni s nem 
pusztán azokon, amelyeket az egyház előírt. A római egyháznak 
ezek között a misztikusok között is sok szentje van, pedig ezek az 
emberek, ha öntudatlanul is, külön útakon keresték hitbeli kielége- 
 .désüket s fentartották és ápolták a keresztény lelkületben azt, ami 
minden egyháznak és teológiának egyetlen alapja: az-egyéni, belső 
vallásos érzést. Igy ebben a törekvésben, a misztikusokban él 
mintegy lappangva tovább az immanenciára való vágy egy egészen 
sajátos megnyilvánulása. 

A XV. század ismét fölfedezi az embert anatomiailag és tár- 
sadalmilag, a XVI. század pedig fölfedezi vallásilag is. S itt el- 
érkeztünk a kereszténység nagy ujjáalakulásához, a reformációhoz. 

A reformáció tulajdonképen" nem egyéb, mint a transcen- 
dencia következtében az emberi lélek belső világától elszakított 
kereszténység közelebb hozása magához az emberhez. A reformáció 
tehát a keresztény vallásosságnak immanens részét ismét polgár- 

joghoz akarta segíteni s ebben áll mérhetetlen jelentősége az emberi 
szellem fejlődésében. A reformáció evvel a munkával olyan nehéz 


feladatra vállalkozott, amelyet nem tudott teljesen megoldani ; igaz; 


hogy nem is mert radikálisan hozzányulni. Magának Luthernek, a 
reformáció. legkimagaslóbb alakjának szándékában sem volt a római 
egyháztól elszakadni. Reformátori pályája azt mutatja, hogy külső 
körülmények kényszerítették ki belőle azt, ami tudatlanul benne 
volt s amelyek létrejövéséhez egyfelől hatalmas egyénisége, másfelől 
következetessége és a kor haladása segítette." Mégis az ő homlokát 
övezi a reformáció dicsősége, mert jogaihoz segítette vallási téren 
is az emberit s a saját lelkében igyekezett megkeresni azt, ami 
vallásos ideáljának megfelelt. Legalább formailag érvényre tudta 
juttatni az egyén jogait az objektiv igazságok. letéteményeseként 
szereplő katholikus egyházzal szemben. 

Érdekes azonban, hogy míg az egyéni öntudatosságot Luther 
minden vonalon teljes erővel akarta, addig a vallás és a teológia 
területén sokkal nehezebben mozog. Individualizmusa sok új és 
világátalakító eszmének válik forrásává s Istent a személyes hit 
által közelebb hozza az ember világához, de a kereszténység dogmai 
transcendenciáját alig meri érinteni s a pápa helyett a bibliát teszi 
meg kizárólagos tekintélynek. 

Kálvin egy pár lépéssel tovább ment ugyan Luthernél a 
dogmai kérdésekben, ezzel szemben azonban az immanencia előre 
törő gondolatát, mely Luthernél jelentkezett, letörte s talán abbeli 
gondoskodásában, hogy a reformáció műve ezen az úton széthull 
és megsemmisül, a bibliának és saját magának a végletekig fokozott 
tekintélyével alkotta meg az egyházat, amelynek erejével a protes- 
tantizmust igyekezett megmenteni. Kálvin a konzerváló erő a pro- 
testantizmusban ; ő az egyház alapitó, igazi protestáns pápa. Dilthey 
megjegyzi róla, hogy egész irodalmi müködése, akárcsak a nagy 
egyházatyáké és a pápáké, eszköze volt regimentális müködésének.? 
Káivin az eredeti protestáns eszmét, a kereszténység immanenssé 
levését, határozottan feltartóztatta utjában. Az embert visszavetette 


csaknem abba a tehetetlenségbe, amelyben a reformáció előtt volt 


s ezáltal a kereszténység reformációjának mérlegét öntudatos erővel 


ismét a transcendentizmus felé billéntette, ahonnan pedig Luther . 


fellépése következtében kezdett kimozdulni. 


! V, ö. Czakó Ambro: A protestantizmus szelleme, 15 lap. 
2 Idézve Czakó i. művében, 57 I, 

Dávid Ferencnek akkor, amikor reformátori munkáját meg- 
kezdette, bizonyára sejtelme sem volt arról, hogy neki jutott az út- 
törő munka abban a tekintetbén, hogy a reformáció és a protes- 
tantizmus célját — bár in idea — megvalósítsa s a keresztény 
eszmében a transcendens mellett az immanens elemet is érvényre 
juttassa. A transcendens mellett — ezt hangsúlyozni kivánjuk, mert 
a Dávid Ferenc műve s az a szellemi áramlat, amely őt mintegy 
, igazolva — a XVII. XVIII. és XIX. században megindult s az ú. n. 
szabadelvű kereszténységben nyert kifejezést, sohasem nyult hozzá" 
ahoz, ami a kereszténységben valóban transcendens s csak azt 
tette benne immanenssé, ami nem is lehetett soha más. ; 

Dávid Ferenc munkássága második felében belátta azt, hogy 
az egész hitújítás csak fél munka lehet, ha nem veszik revizió alá 
azokat a dogmákat, amelyek az evangeliumi kereszténységben az 
idők folyamán — természetesen mindig a korszellem és az em- 
beri lelki szükséglet folyományaként — hozzátapadtak. Természe- 
tesen — mondjuk — mert a szellemi élet fejlődésében, ha olykor 
nehezen ismerjük is fel, szigorú logika uralkodik. Bizonyos dol- 
gok, a világnézetek strukturái nem önkényes alkotások, hanem a. 
fejlődés törvényszerűségének megnyilatkozásai. A Dávid Ferenc fel- 
lépése és munkája ép oly szükségképeni eredménye a hitújitás 
. mozgalmának, mint ahogy szükségképeninek kell látriunk a keresz- 
ténység első dogmáinak megalkotását. Dávid Ferenc, ha nem is 
tisztán a saját inditásából, hanem külföldi hatások alatt, de hozzá 
mert nyulni a dogmatika theologia alapvető tételeihez, amit refor- 
mator elődei nem is próbáltak megtenni. Leemeli a keresztény tant, 
legalább is részben, de mindenesetre lényegében arról az alapról, 
amelyen azelőtt nyugodott s új alapokra helyezi. Ebben áll kor- 
szakalkotó jelentősége. Hogy ez neki sem ment könnyen, arról 
meggyőz teologiai gondolkodásának lassú és küzdelmes fejlődése, 
amely egyéniségének adottsága következtében nem végződhetett 
egyebütt, mint ahogyan valóban végződött. 

A Dávid Ferenc munkája — eszmeileg, ha dogmailag nem 
is — tulajdonképen a reformációnak lutheri eredményeihez fűző- 
dik s ezen az alapon jut el a protestans elvnek teljes és  tökéle- 
tes befejezéséhez az által, hogy az embert, az egyéniség jogát, 
." erkölcsi értékét a keresztény dogmatika gyökeres átformálása útján az 
őt megillető helyre juttatja, anélkül, amint emlitettük, hogy a keresz- 
tény eszme transcendens . részeit érintette volna. Sokkal inkább 
benne élt a XVI. század kereszténységének szellemében, hogy erre 

gondolhatott volna is. Hogy a racionalizmus és a humanizmus 1dő- 48 
vel ezt a transcendenciát is kikezdette, az egészen más elbirálás i 
alá esik. Erről Dávid Ferenc igazán nem tehet. Ő a keresztény- 
séget gazdagabbá akarta tenni és tette is azáltal, hogy a pauliniz- 
muson is túl az evangéliumhoz fordulva, igyekezett jogaiba vissza- 
helyezni a keresztény eszmének immanens vonását, az emberi lel- 
ket, az emberi méltóságot, amelyről Jézus oly sokszor tett bizony- 
ságot. Nem érthetjük tehát, hogy miért mondja őt Ravasz . László 
"Homiletikájában! , destruktiv"-nak! Ha a Dávid Ferenc munkája 
destruktiv, akkor ezt az egész protestantizmusról el lehet mondani 
bátran. Mi az ő gondolatmenetében és életmunkája eredményében 
a hamisitatlan protestantizmus valóban konstruktiv synthezisét lát- 
. juk, amely a transcendens elemnek az immanenssel váló tökéletes 
harmoniáját prófétai előrelátással megteremtette. A XIX. és XX. 
század vailástudományi munkája, amit csak a kereszténység kere- . 
tein belül is végzett, fényesen igazolja azt az elvet, hogy a keresz- 
ténység, ha valóban missziót akar teljesiteni az emberiség kulturá- 
lis haladásában s ha valóban tényező akar maradni áz eszmék fej- 
lődésének vonalában, meg kell, hogy adja Istennek, ami az Istené, 
de az embernek is, ami az emberé, ami Jézus intencióját telje- 
sen fedi. 5 : 

A másik kifogás Dávid Ferenc munkájára és az azt követő 
vallásos szellemi áramlatra az, hogy racionálista vagyis egyolda- 
lúan juttatja érvényre az ész, a józan gondolkodás szerepét a hit 
dolgaiban is. Az bizonyos, hogy Dávid Ferencet munkája végre- 
hajtásában nagyban segitette az, hogy mert gondolkozni olyan dol- 
gokról, amelyek az addigi elbirálás szerint meghaladják az emberi 
. gondolkodás határait. Ez azonban semmiesetre sem befolyásolta 
nála a vallásos érzésnek minél bensőségesebb megnyilatkozását. 
Kétségtelen dolog továbbá, hogy Dávid Ferenc egész munkájában 
s abban a vallásos irányzatban, amely az ő nyomában fakadt, a 
józan észnek nagyo-b szerep jut, mint a kereszténység más árnya- 
latainál. Az unitárizmusban a józan ész mintegy összekötő kapocs- 
csá lett a kereszténység immanens és transcendens alkotó elemei 
között. De talán épen ennek tulajdonítható, hogy az unitárizmus, 
noha irányzatából erre lehetne következtetni, sohasem merült bele 
az immanenciának, a subjektiv vallásosságnak abba az egyoldalú- 
ságába, amelyet misztikának nevezünk, Tudjuk már, hogy a közép- 

korban sokszor felütötte fejét a misztikus áramlat. Luther és Kal- 
vin, a misztikus vallásos élményeknek semmi különös jelentőséget 
nem tulajdonitottak. Maga Kálvin tagadja a misztikának kijelentés- 
szerű értékét. És mégis a lútherizmus és a kálvinizmus területén 
már a XVII. században ugyancsak felburjánzik a misztika, s még 
az egyház is kénytelen elnézni, mert nem tud mást tenni. Ez ké- 
sőbb. szektáskodásra is vezetett. Az unitárizmus kebelében ilyen 
kilengések nem történtek s ezt a józan ész áldásos és épitő befo- 
lyásának kell tulajdonitanunk. Mert csak a józari ész akadályoz- 
hatja meg akár a. transcendens,-akár pedig a subjektiv oldalon az 
emberi szellem méltóságához nem illő kilengéseket. A vallás min- 
dig az egész embert követeli s a szellemiség egészére apellál. 
Lehetetlen tehát az észt és a gondolkodást kizárni belőle. A XVIII. 
század racionálizmusa ellen sok mindent fel lehet hozni. A józan 
ész tísztíitó munkájának azonban meg voltak a maga érdemei a 
vallás és a tudomány terén egyaránt s azért minden olyan törek- , 
vés, amely a józan gondolkodást ki akarja tiltani a vallás terüle- . 
. téről, hasonlit ahoz az öreghez, aki. az ág végén ülve gyanutlanul 

fürészeli a fát saját maga alatt. Az egyoldalúság minden téren 

veszedelmes akár a racionalizmus, akár az irracionalizmus terén 
. mutatkozik. 

Nem tudunk ellenállani annak a gondolatnak, hogy a Dávid 
Ferenc munkáját ne hasonlitsuk össze bár főbb vonásaiban a Kant 
munkájával. Amit Kant végrehajtott a gondolkodás minden területén 
megnyilatkozó . dogmatismussal szemben, ugyanazt tette Dávid 
Ferenc a teológiai gondolkodás terén. Dávid Ferenc a teológiai 
kriticismus megalapítója. Az a teológiai gondolkodás, amelyet ő- 
inaugurált, ép úgy szembe fordul a keresztény dogmatismussal, 
mint Kant ismerettana a dogmatikus metafizikával. Dávid  kon- 
cepciójában az emberi akarat erkölcsi meghatározottsága ép úgy 
előtérbe nyoinul szükségképen, mint Kantnál. Kantnak a keresz-. 
ténységtől -való egész felfogása a paulinizmuson keresztül egyenesen 
az evangeliumhoz nyul vissza, Dávidnál hasonlóképen. Es még 
csak egyet. Kantot a porosz miniszter eltiltotta minden oiyan elő- 
adástól, amely a vallással összefüggésben áll; a XIX. század elején 
még úgy emlegették őt, mint a protestantismus filozófusát, most 
azonban már kereszténynek sem akarják elismerni és sokan Isten- 
tagadónak nevezik azt az embert, aki az erkölcsi világrend tudo- 
mányos megalapozásában a legfelségesebb művekkel ajándékozta 
meg az emberiséget. Vajjon nem ez lett a sorsa Dávid Ferenc- 

nek is, akitől némelyek még a keresztény cimet is szivesen el- 
vitatnák. 


Dávid Ferencnek nem volt ideje, hogy nagy reformátori tet- 


tének következményeit elméletileg is kifejtse és megörökitse. Hogy 
azonban ezekkel teljesen tisztában volt, azt mutatja az a két gya- 
korlati megvalósítás, amelyet csodálatos gyorsasággal vitt keresztül 
az országgyűlés, politikai téren, kétségtelenül az ő szellemének 
hatására, az ő intenciói szerint. A tordai országgyűlésre célozunk, 
amely 1568-ban törvénybe iktatta a vallásszabadságot, kimondván, 
hogy a prédikátorok minden helyen hirdethetik az evangeliumot, 
. ki ki az ő értelme szerint és a község, ha venni akarja jó, ha nem, 
senki rá ne kényszeritse. Nem engedtetik meg senkinek, hogy a 
tanitásért bárkit is fogsággal vagy helyétől megfosztással fenyegessen, 
mert a hit Istennek ajándéka. : 

A magyar geniusznak ilyen fellángolása talán egyszer sem 
volt. Nagynak tartjuk azért, mert egyetemesen emberi. Azonban ez 
. a láng is elmult ép oly hamar, mint általában a magyar lángok. 
De mindenesetre egy történelmi dokumentum, amelyet legalább is 
, nem szabad elfelejtenünk. — 


Azokat a következményeket, amelyek Dávid Ferenc teológiai 


téren véghezvitt munkájának logikus folyományai, a vallásnak és 
az emberi szellem egyéb alkotásainak területén a XVIII. és a XIX. 
század vallásos és tudós geniuszai tették valósággá. Mert mi az, 
amit az immanentizmus ad a világnak. Legelőször az individualis- 
mus, amely az egyén értékéről vallott felfogás eredménye. Azután 
a lelkiismeret szabadsága és a belőle fakadó szabad kutatás és 
végül a vallásos türelmesség; politikai téren pedig ez adja a világ- 

nak a modern demokrácia eszméit: a szabadság, az egyenlőség, 


a népszuverénitás gondolatát, amelyek mind üresek maradnak, ha 
elvesszük belőlük az őket tápláló isteni immanencia hitét. ! 
Mindezek közül a következmények közül bennünket az élső 
három érdekel. 
Az individualizmus az egyén belső, lelki értékeit emeli ki 
abból a mindent nivelláló és általánosító szürkeségből, amelybe az 


egyoldaluan transcendens álláspont sülyeszti. Az individualizmus. 


eszméje a protestantizmus megalapitása óta az évszázadok folyamán 
csodálatosan meggyarapodott és meggazdagodott tartalmában. Ma 
már nem is individualizmus, hanem perszonálizmus. Az egyéniség 

elve, mely eleinte igen sok negativ vonást is foglalt magában, ma 
már mint a személyiség elve vonult be a szellemi tudományok 
minden ágába. A személyiség többet és mélyebbet jelent, mint az 
individuum. A perszonálizmus ném jelent többé csapongó szubjek- 
tivizmust, nem jelenti az egyénnek, mint ilyennek, istenitését. A 
személyiség ott kezdődik, amikor az egyes fölfedezi magában az 
egyetemes törvényszerüűséget, amikor tehetségeit egyén fölötti célok 
szolgálatába állítja, amikor az ő természeti adottsága átszellemül 
s vallás-erkölcsileg is meghatározva a szellemiségnek egy maga- 
sabb, egyetemesebb szférájába kerül. A személyiség magában hordja 
a keresztény istenfiúság eszményét, amint magyar apostola Schnel- 
ler István . olyan találóan kiemeli. Ma már ismerünk egész filozofiai 

. rendszert, amely a személyiség központi elvén épül föl s ilyennek 
nevezi is magát. é 

Az unitárizmusnak szükségképen a személyiség élvén kell fel- 
épülnie és nem a puszta individualizmuson. Ez utóbbin különben 
fel sem épülhet semmiféle vallás-erkölcsi közösség. Az individua- 
lizmus maga inkább elkülönöz, elválaszt és sokszor az egyéneknek 
a közösség fölébe növekedését eredményezi, helytelenül értelmezve. 
Az igazi individualizmus vagy personalizmus a förötte álló trans- 
cendens értékeknek — legyenek ezek akár vallásiak, akár társa- 
dalmi természetűek — és a benne rejlő immanens értékeknek har- 
monikus kifejezője s vallásilag és erkölcsileg meghatározott belső 
szabadságánál fogva olyan törvényeket szab a maga számára, amely 
a jézusi istenfiuságnak és az erkölcsi eszménynek nem mondhat 
ellent. Ha az tinitáriusok ilyen értelemben kivánnak individualis- 
táknak neveztetni, akkor valóban -törekedniök kell ennek meg- 
valósítására. 

A lelkiismereti szabadságnak két oldala van. Az egyik vonat: 
kozik a hitre, a másik az erkölcs spontán megvalósítására. Ahol a 
hit kérdéseiben szabad a lelkiismeret, ott eo ipso meg kell erő- 
södnie az autonom erkölcsi felelősség érzetének, amely igy elfog- 
lalja méltó helyét a vallás mellett. Ennek az elvnek klasszikus 
képviselője. Channing, aki az unitárius gondolatnak nemcsak val- 
lási, hanem speciálisan erkölcsi oldalát domborítja ki, de emellett 
levonja a társadalmi kérdésekben is mindazokat a konzekvenciákat, 
amelyet az unítárizmusnak az emberi méltóságról alkotott felfogása 
megkövetel. Bunsen azt mondja Channingről, hogy a XIX. század 
legnagyobb prófétája, Renan pedig a XIX. század szentjének ne- 
vezte. Vagy emlitsük-e a Martineau nevét, aki épen a teológia 

terén mélyitette el az immanencia gondolatát, tovább épitve és a 
filozófia fegyvertárával is alátámasztva a Dávid Ferenc kezdemé- 
nyezését. Pfleiderer Ottó a XIX. század egyik legnagyobb vallásos 
egyéniségének nevezi őt. Talán nála is nagyobb Dosztojevszki, aki 
még" mélyebben ás s a küzdő és szenvedő emberi lélek mélysé- 
geinek feltárásával interpretálja az immanencia eszméjét s a lelki- 
ismeretet tartja a halhatatlanság legfontosabb bizonyitékának. 

És végül a vallásos türelmesség az előbbi feltételeknek: a 
perszonálizmusnak és a lelkiismereti szabadságnak logikus követsz 
kezménye. Dávid Ferenc mintaképe volt ennek. Vitatkozásaiban is 
mindig türelmes, sőt finom, ami abban a korban ritkaság. A tordai 
országgyülés idézett határozata a legszebb történelmi megörökitése 
ennek. Az unitárizmushoz nem tapad vér és könny, amelyet a val- 
lásos" türelmetlenség fakaszt s ebben a tekintetben mindenesetre 
kiállotta a jézusi értelemben vett keresztény elnevezés történelmi 
próbáját. 

Mennyire megfogyatkozott a vallásos türelmesség mindjárt 
János Zsigmond . halála után Báthori István alatt s milyen szegé-. 
nyes volt a nagy Bethlen Gábor idejében is. Ha Erdély semmit 
sem adott volna a magyar nemzetnek, mint az 1568-iki ország- 
gyülés határozatát, akkor is, ma is Dávid Ferenc a legnagyobb és 
a legaktuálisabb tanitója EiőgSGÉSTBB a magyarságnak, "de mindén 
más népnek is. 

ak 

Egyik jeles protestáns egyházfő egyik művében Dávid Fe- 
renccel kapcsolatban a következőket mondja: Ha Dávid Ferencet 
unitáriusnak nevezzük, bár e felekezet egyszer exkommunikálta őt 
s most ő exkommunikálná e felekezetet — mindenesetre legnagyobb 
volt közöttük s a kor egyik legnagyobb kulturhősévé magasztosul. ! 

Azt tudjuk, hogy Blandrata György 1579-ben 25 unitárius 
pappal együtt, kik még egy tized részét sem alkották az egésznek 
elszakadt Dávid Ferenctől egyrészt, mert féltette saját magát, de 
másrészt talán, mert diplomata létére úgy gondolta, hogy ilyen 
módon inkább biztosíthatja — az addig elért eredmények egy ré- 
szének alapján — az egyház fennmaradását, Erte vonatkozik a 
fenti állitás, hogy e felekezet egyszer exkommunikálta Dávid Fe- 
rencet. Az azonban, hogy most Dávid Ferenc exkommunikálná e 
felekezetet — szerző magán véleménye. Ha azonban már ki van 


1 L, Ravasz i. m. 197, 

. nyomtatva s ha lekicsinylés is akar lenni, foglalkoznunk kell vele, 
. hátha hasznunkra fordíthatjuk. 

Szerző bizonyára azért kockáztatta meg emlitett ötletét, mert 

úgy gondolta, hogy a mai unitárizmus már annyira elhagyta az 
. orthodox teológiát, annyira nem esküszik a biblia minden szavára 
"és betüjére s a kijelentés egyszeri és egyetlen voltára, annyira 
telítve van a XVIII. század raciónalizmusának szellemével, hogy 
Dávid Ferenc, aki minden haladása és eretneksége mellett is benne 
"élta XVI. század levégőjében, reá sem ismerne. Némi igázság lehet 
ebben a gondolatmenetben, de nem a szerző javára, avagy követ- 
keztetésének igazolására. Lássuk, miért? ! 

Egy jó katholikus ember bizonyára nem hisz és nem hihet 
se többet se kevesebbet, mint amit az egyház megállapított. Úgy 
látszik, hogy egy jó orthodox protestánsnak sem lehet a hit kér- 
déseiben tovább mennie a XVI. századnál. A Dávid Ferenc köve- 
tője azonban semmi esetre sem teheti meg azt, hogy megálljon ott, 
ahol Dávid Ferenc. Egyenesen megtagadása volna a Dávid Ferenc 
. szeilemének, egész lényének, élete nagy művének, ha követői az 
elmult 350 eszténdő alatt egy jottát sem mozdultak volna a XVI. 
század szellemétől. Dávid" Ferenc munkája nem kizárólag csak arra 
célozott, hogy legyen egy felekezet, amely mindenben esküszik reá 
.s szemet huny a szellemi élet minden irányú haladása előtt. Nála 
a személyiség, az igazság keresése a dogma fölött áll. Egész gon- 
.-dolatvilágát a fejlődés speciálisan immanens eszméje határozza meg. 
"Dávid Ferencet megérteni és követni nem azt jelenti, hogy be- 
"huzódva a felekezetiesség szükös korlátai közé, esküdjünk minden 
szavára, han:m -azt, hogy szüntelenül törekedjünk az evangeliumi 
"igazságnak csakis az egyetemes kereszténység legmagasabb állás- 
pontján " megnyilatkozó, felekezetfölötti megértésére és megvalósi- — 
tására. Ez megvalósítható egyrészt az ismeret útján, mert amint az 
írás mondja: , Megismeritek az igazságot és az igazság szabadokká 
teszen titeket", másfelől az erkölcsi tökéletesedés útján, amelyre 
Jézus is felhiv, amikor azt mondja: , Legyetek tökéletesek, mint a 
ti mennyei atyátok tökéletes": Azért az unitárizmusban távolról sem 
olyan kizárólagos az ,egyház" jelentősége — mely mindig bizonyos 
megkötöttséget jelent — mint akár a katholicismusban, akár az 
orthodox protestáns felekezeteknél, Semmiféle egyház nem lehet 
személyiség nélkül. Ennek. a szempontnak az unitárizmusban tel- 
jesen érvényre kell jutnia, ami viszont nagy mértékben megköveteli a 
fokozott vallásos és érkölcsi fegyelmezettséget és felelősséget hiveitől. 

Mindebből megérthető, hogy aki a Dávid Ferenc szellemétől 
van áthatva, annak nem szabad elzárkóznia a szellemi életnek 
semmi olyan megnyilatkozásától, amely a vallásos felfogást és az. 
erkölcsi életet mélyebbé teheti. Az unitárius eszmének épen ezért 
gazdagodnia és gyarapodnia kellett mindaval, amit az elmult szá- § 
zadok akár az evangelium szellemének helyes megértésére vagy . 
az erkölcsi eszmény tisztázására megalkottak. E tekintetben elég a 
már emlitett Channingre és Martineaura utalnunk. . A történelem 
tanúsága szerint minden olyan korszak, amely kizárólagosan csak i 
a vallásra irányozza tekintetét, nemcsak gátlólag hat a kultura más 
területeire, hanem magának a vallásos életnek elkülsőitésére és 
megbénitására szolgál. k 

Épen ezért igaztalannak találjuk azt az ötletet, hogy Dávid 
Ferenc exkommunikálná a mai unitárizmust. De mindettől eltekintve, 
igazságtalannak és megtévesztőnek tartjuk ezt a megállapítást azért 
is, mert nem ismerjük el — még föltételesen sem — a Dávid Fe- 
renc exkommunikálási jogát, aminthogy nem ismerjük el sem ad 
Loyoláét, sem a Kálvinét. A kereszténységnek nem az a kriteriuma, 
hogy valaki milyen hivő tagja egyik másik felekezetnek.? A mi 
mai  kereszténységünknek, keresztény mivoltunk  megitélésének . 
egyetlen egy forma van s ez Jézus Krisztus. A kérdés nem az, hogy 
mit szólana a mai unitárizmushoz Dávid Ferenc, " hanem az, hogy 
mit szólna Jézus akár ehez, akár ahoz a felekezethez a maga.szem- 
pontjából és az ő megitélése szerint. Dosztojevszki: A Karamazov. 
Testvérek c. regényében Jézus megjelenik egy főfő hitvédő előtt, 
aki a kereszténység képviselője. A nagy inkvizitor sokat beszél, 
Jézus azonban egy szót sem szól, ott hagyja. Ebből mindenesetre . 
egyet megtanulhatunk és pedig azt, hogy nagyon távol állunk 
mindannyian Jézustól és hogy még a legtisztább és legönzetlenebb 

. felekezeti elfogultság sem fog elvezetni hozzá soha ! 


hd 


Tisztelt Közönség ! A mi mai lelki berendezettségünk olyan, 
hogy a sirhantok mellett is többet eltmélkedünk, mint amennyit 


da ! Ebben a tekintetben az egyházak nagysága vagy kicsinysége sem lehet 
döntő, mert igazat kell adnunk az immanencia legnagyobb magyar filozófusá- 
nak, Böhm K.-nak, hogy a hivők száma nem bizonyit a vallás magasabb foka 
mellett, sőt hajlandó volnék ezt hinni, mondja, hogy legnemesebb vallásforma 
a legkevesebb hivőt számlálja — amint ez a priori világos (1 im 200 

. kesergünk. Ez a reflexiós hangulat hozta ki belőlem az elmondott 


. gondolatokat. Szolgáljanak emlékeztetőül annak a férfiúnak Halá- 


A lára, akit 350 évve! SzRÉBt az elfogultság és a gyülölet börtönbe 
záratott. 

Sok martiírja van az emberiségnek, akik azért haltak meg, 

. "mert többet, jobbat és szebbet akartak, mint kortársaik; akiket 

. halálra küldtek, mert nem értették imeg őket. Nekünk — hin- 

nünk kell. hogy a martirok nem haltak meg hiába és fajta kell 

lennünk, hogy halálukat a szeretet és a megértés megszentelő érzé- 
seivel éngeszteljük ki. 


IV. Az unitárius lelkészkör közgyűlésében, 
Dávid Ferenc és mi. 


Elnöki megnyitó, mondotta : Kovács Lajos, 


Tisztelendő Lelkészköri Közgyülés ! Kedves szolgatársaim ! Az: 
. áhitat percei útán, midőn lelkünk énekszóban és imádságban Isten- 
hez emelkedve, imádkozva is hódolt a Dávid Ferenc nagy szelle- 
. mének, kartársi szeretettel köszöntöm mindazokat, akik évi köz- 
gyülésünkön megjelentek s felhasználva az alkalmat, emlékezni hi- 
vom szölgatársairmat . . 

Pár nap mulva 350 esztetidéje lesz ánnak, hogy Dávid Fe- 
renc, unitárius egyházunk halhatatlan emlékű apostola, megalapi- 
tóia és első püspöke, földi pályafutását a dévai várban bevégezte. 

A nevezetes évfordulón egész unitárius egyházunk diszruhát 
ölt magára s lelkileg is ünnepre készül. Az emlékezés fényénél fel 
akarja ujitani azt a szellemet, mely a XVI. században a lelki hala- 
dás és a hitszabadság lobogóját olyan magasra emelte, hogy szá- 
" zadok mulva is aránylag kevesen közelitik meg azt. Maga elé 
idézi azt a lelket, melynek hatására a: hitvilág továbbhaladásának, 
a szellemi élet fejlődésének olyan meésszevivő utja nyilt meg, melyre 
méltó -elhatározással és tiszta meggyőzödéssel rálépni: még ma 
sém mutat elég megértést és elég bátorságot a világ. 

Nem kutátom, vajjon a véletlen műve-é, hogy egyházunk 
ünneplésében a hódoló emlékezésre az első lépés nekünk, unitá- 
rius lelkészeknek jut osztályrészül; avagy csupán az évek folya- 
mán kialakult hagyományos sorrend szolgáltatja a magyarázatot 
ahhoz, hogy a mindezideig legtisztább hit hirdetőjének méltatására 

az első szó a mi ajkunkon hangzik el?! Azonban még tervszerű . 
. rendezés mellett is természetesnek látszik, hogy a legelső és. leg-. 
nagyobb. magyar unitárius lelkész emlékértek megújuló dicsősége . 
előtt az első hódolók a ma élő unitárius lelkészek legyenek. 7. 

Első sorban kétségtelenül mi vagyunk a Dávid Ferenc hit- 
világának örökösei és szellemének elhivott hirdetői: Nekünk. kell 
nagy" mogbizatásunk teljes tudatában igazolnunk, hogy a világ el-. 
fogulatlan itélete Dávid Ferencet ma már a nagy reformátorok közé 
számitja. 

A történelem méltán hirdeti Luther Márton nagyságát, kinek 
jámbor lelkülete a jellem határozottságával, mély vallásossága tisz- " 
tultabb: felfogással, igazságérzete  megfélemlitést nem ismerő elszánt . 
bátorsággal párosulva, feltarthatatlan lökést adott a régóta vajudó, — 
vallásos megújhodásra váró keresztény hitéletnek, amit világtörté- 
neti eseménnyé fejlesztett a lelki világ kedvező. alakulása. il 

Elismerjük a Zwingli szellemi kiválóságát és szintén kezde-. 
ményező érdemeit, aki — ha tovább él — ifjúi lelkesedésével, vi- . 
. lágos. itéletével, reformátori elhivottságával talán olyan irányba. 
terelhette volna a hitújitás megindult mozgalmát, mely a keresztény 
eszméket a tiszta és igaz liberálizmus alapján a maga idején jut- 
tatja érvényre. 

Nem kicsinyeljük a Kálvin szervező erejét, aki makacs szi-. 
vósságával és nem közönséges szellemi képességeivel, türelmetlen, 
sőt kiméletlen magatartásával olyan. hatalmat biztositott céljai szá- 
mára, aminél fogva még a reformáció természetes evoluciójának. 
lényegében való megakasztása is érdemévé vált. 

És tisztelettel gondolunk a többi nagyokra, kik a hiteszme 
tisztaságának és a vallásos felvilágosodásnak valamilyen formában 
szolgálatot tettek. De a nagyok mellé, a nagy reformátorok sorába 
meggyőződésünk szerint méltán és jogosan állítjuk oda Dávid Fe- 
rencet. Nem azért, mert kezdette, hanem azért, mert a reformációt 
a mindezideig elgondolható -emberi tökéletességgel a vallásos gon- 
dolkozás oly magas fokára emelte és fejlesztette, ahova a világ 
— úgy látszik — nagyon lassú lépésekben tud eljutni. Ha.-meré-. 
szek akarnánk lenni s az örök fejlődésben való hitünk a kijelen- 
téstől vissza nem riasztana, azt mondanók, hogy bár Dávid Ferenc 
a reformációt nem kezdette, de befejezte; a vallásos lélek termé- 
szetes vágyát teljesüléshez juttatta, 

Ezért volt Dávid Ferenc a nagyoknak méltó reformátortársa, 

Megvádolhatják szinte páratlanul következetes jellemét azok, 

akik századok multán is legfeljebb félúton állanak. A történelem 
nem egy esetben hirdeti, hogy az igazán nagyok sokszor még 
bukásukban is beláthatatlan időre keltik föl a maradi gondolkozás- 
nak tehetetlen irigységét, akik a szellemi és vallásos élet útján néha 
szeretnének előbbre menni, de bátortalan lépéseikkel az előttük 
járókba ütköznek s ezért félbemaradt fejlődésük szük körében kény- 
télenek forogni. 

Próbálhatják hamis fegyverekkel gyöngiteni az egyéni bátor- 
ságot s az igazságért és meggyőződésért való: önfeláldozás sokat 
mondó bizonyságát azok, kiknek elődei kedvezőbb viszonyok kö- 
- zött, világi hatalomtól is védve, teljes erőfeszítéssel vívták ugyan 
a szellemi harcot, de lelkük igazáért a vértanúság nagy próbáját 
kiállani kénytelenek nem voltak; képzelhetik tömijénfüst sűrűségé- 
től körülvéve az igazság bajnokához való őszinte ragaszkodásunkat 
és érte való rajongásunkat; kigunyolhatják a haladást s annak 
legmesszebbmenő eredményét is azok, akik féligazságokkal még 
mindig megváltva látják a világot; de az igazán emelkedett lélek 
az önző érdekből táplálkozó napi politika olcsó eszközeinél egyéb- 
. nek nem tekintheti az ilyen goridolkozást. Ellenben ha valakinek, 
úgy nekünk, unitárius lelkészeknek, hinnünk kell rendületlenül, 
hogy hamis vádak és mesterséges útkeresztezések, gúny és köny- 
nyelmű lekicsinylés ellenére is el kell jöjjön az idő teljessége, ami- 
kor a Dávid Ferenc igazi reformátori nagysága nemcsak közvetlen 
követői előtt, de a világ előtt is tisztán fog állani; amikor neve 
. és hitfelfogása a józanul gondolkozó és mívelt emberiség lelkében 
dicső fénnyel fog ragyogni. 

Lehet-e ez másképpen arra nézve, aki a kereszténység igazi 
alapját a változó eszmék bizonytalanságai között határozottan fel- 
ismerte s az evangélium tiszta lényegét ismét a világ kincsévé 
tette? Aki a nagy lelki harc emésztő vívódásai között szomjas 
lélekkel az igazi kútfőhöz ment vissza s onnan meritett, ahol az 
élet vizét még semmi meg nem zavarta? Aki Jézus tiszta szelle- 
mében járva, az igazság elhomályosított eszméit ismét világosságba 
állitotta, a , világ világosságát" újból felderitette? Aki a hitjavitás- 
ban a lelki építést úgy fejézte be, a hitigazságot olyan fénybe álli- 
totta, hogy művét negyedfélszáz esztendő alatt eszmei szépségben 
és igazságban senki túl nem szárnyalta ? ! 

Nem foglalhat-e tehát méltán és jogosan helyet a kicsiny 
Erdély szabadszellemű és lángoló lelkű magyar mártírja a nagy 
reformátorok között? Valósithatatlan álom-e a szenvedések. tüzében 

megedződött hit látomása, hogy ,a késő kor . . . tisztább hitet fog 
vallani" s hogy ,a hamis igehirdetők tanai össze fognak omlani"? 
Némde örök hitvallása marad az igazán nagy lelkeknek, amit Dávid 


Ferenc olyan tisztán látott, hogy ,a hit Isten ajándéka", tehát sza- 
bad ; megkötni, bilincsbe verni nem lehet; s hogy az igazságot 


útjában senki és semmi fel nem tartóztathatja ? ! 

Ha olykor talán némi csüggedéstől kisérve, de e hitnek a 
szellemétől áthatva; ha olykor tán kétségektől gyötörve, de az el- 
fogyhatatlanul bizakodó erőnek a hatalmát érezve — állok ma oda 
a Dávid Ferenc ismeretlen sírjához, a mai magyar unitárius lelké- 
szektől körülvéve, hova a világ unitáriusai is hódolva tekintenek, — 
és 350 esztendő távolából, a hitünkben rejlő szent meggyőződés 
erejével fennhangon kérdezem : i 

Hol vagy Dávid Ferenc szelleme? Hol van a te alkotó erőd, 
a haladásban el nem fáradó akaratod, csak az igazságért élő lel- 
ked, mely krisztusi erőtől hajtva, mint kovász a tésztát, nyugtala- 
nitja a szellemi életet s az örökös elégedetlenség láthatatlan vágya 
az örök fejlődés útján tartja az emberiséget ? ! Van-e, lesz-e valaha 
jutalma a magasabb életnek, mely ma is szégyelli hamis szóval 
beszennyezni a tiszta lelket? Messze-e még a késő kor, mely tisz- 
tább hitet fog vallani? Mert bár a felvilágosodás vágya hatalmas 


erővé fejlődött a világban, az emberiség életében, — de az elfo- 3 


gultság, a hagyomány, a. félreértés és félreismerés, a közöny s az 
önző érdek még mindig hihetetlen erővel tartja lekötve a tiszta hit 
szárnyait! . . . Jöjj, Dávid Ferenc szelleme, mert a te felrázó erődre 
van szükség ma is. Hisz oly sokan vannak, akik a lelki élet hiva- 
tott vezéreinek vallják magukat, de akik az igazat nem mondják ki 
s nem tagadják a hamisat! Mert nem ismerik a Jézus lelkületét, 


vagy rosszul ismerik! . . . Jöjj és bocsásd szét újból feltarthatatlan 


erővel lelked világosságát, mert a tévelygés, a hamis eszme, a bűn 
ereje még mindig túltengő diadalt ül a hitéletben, a kijelentett 
igazság ellenére! Hordozd szét a mivelt világ embersorai felett 
megdicsőült arcod tekintetét, mert veled együtt annyiaknak sokszo- 
rosan megcsodált, bátor áldozata hiábavalóságba vész el: az em- 
berek most is jobban szeretik a sötétséget, mint. a világosságot . . . 


Oh, elpirul az arcom s forró láz égeti egész lényemet, ami-. 
kor képzeletem rég elporladt ismeretlen sirodnál jár s én gyarló- 


ságom tudatában gyönge szóval szellemedet idézem, nagy Dávid 


Ferenc! Mert prófétai látásod valósulása késik. A késő kor a tisz- 


tább hit világosságával nehezen érkezik... S én nem tudom, hogy 

ezért minket, ma élő unitáriusokat, mennyi felelősség terhel: nem 
é De még jobban elhalkul szavam, midőn az ismeretlen sirtól 
elfordulva, tovább megyek, hogy a jelen valósága miatt az emlékek 
ne bántsanak. Felhevült lelkemnek minden részét az önvád mar- . 
cangolja, midőn erdélyi unitárius egyházunkra fordul tekintetem. 
Látom, hogy egyfelől az erőtlenség már-már tehetetlenségbe fúl, 
másfelől a látszat csalódásba ringató ereje mintha az alkotás te- 
remtő szellemét is megkötözve tartaná . . . Félek, hogy sáppadttá 
vált arcom az élő szónál jobban elárulja belső bajainkat s gyönge- 
ségünk miatt a Dávid Ferenc megtartó szelleme is menekül közü- 
tünk s . 

Ki ne látná, hogy a nagy évfordulóhoz nem méltó kicsinyes- 
kedés és önző érdekek nemtelen harca ver bántó zajt egyházi 
életünkben, amikor magas szempontok és nagy elhatározások kellene 
betöltsék egész lelki világunkat? Kishitű gondolkozás és bűnös 
könnyelmüség tetteinknek a kisérője, amikor sziklaszilárd hitre és 
szent komolyságra volna szükség. Pusztitó viszály felidézése és 
egymás gyöngitése, egyoldalú itélet s alkotmányunk pilléreinek a 
bomladozása lett életünk ismertető jegye, amikor közös erő és 
. akarat kellene összetartson mindnyájunkat. Gyanú és bizalmatlanság 
- keseriti a testvéri lelkeket s növeli az úgyis fájdalmasan érzett erő- 
telenséget, amikor gyakorlatilag megszervezve, szellemileg felkészülve, 
erkölcsileg szilárd alapon állva, irodalmilag tündökölve, a nevünk- 
ben rejlő egység győzelmet igérő hatalmával, az önmegtagadás és 
önfeláldozás készségével, az-önbizalom és jobb jövő biztos alaki- 
tásával figyelmet ébresztve kellene megállanunk a világ szinpadán 
s egy gazdag mult bő tapasztalataival indulni új munkára ! 

"Óh, ha egyházunk életében -a legsiralmasabb időkből is nem 
volnának biztató emlékek, melyek megkeresztelkedésekről és ujjá- 
születésekről beszélnek, mintegy kezdetéről az új jövőnek, akkor 
talán a pillanatnyi csüggedés elűzhetetlen rém gyanánt nehezülne 
lelkünkre. De hála az Égnek, vannak történelmi pillanatok, melyek 
ismétlődnek, melyek a csendes apathiából idejekorán felráznak és 
bizakodva újra talpra állítanak s ha tán megriadtunk volna, új 
vértezettel helyünkre kényszeritenek. Tudatára ébresztenek annak, 
hogy csüggedni mindenkinek lehet, csak nekünk nem szabad. Mert 
elsösorban reánk, lelkészekre vár a feladat, hogy az idő és élet 
bármilyen viszontagságai között a Dávid Ferenc szellemét a nagy 
örökséghez méltó buzgósággal és önfeláldozó készséggel hirdessük, 

terjesszük és erősítsük. A mi apostoli lelkesedésünukre vár az eszme 
fenntartása és továbbvitele, kelljen bár fájó sebeket heggeszteni 
befelé s lelket emésztő módon felvenni a harcot kifelé a  konzer- 
vativságából nem engedő gondolkozás ér:hetetlen  erőfeszítéseivel. 


" Nekünk nem szabad felednünk, hogy végeredményében a mi türel- 


münkön dől el és azon, hogy az ismétlődő csalódásokon " meny- 
nyire tudunk uralkodni, hogy a tiszta evangélium útat tör-e, a 
nemesebb emberi gondolkozás érvényesülni fog-e, a krisztusi esz- 
mében épült természetes hitlelfogás döntő diadalt nyer-e, avagy ki 
tudja milyen késő kornak lesz fenntartva a századok előtt 10985 
ismert igazság óhajtott valósulása ! - 

Magasabbra emelem hát e pillanatban lelkem. Érzem, hitem 
új erőre kapott. Bizalmam szárnyakat nyert újból. Hiszek szolga- 
társaim lelkes munkájában, újjászülethető egyházi és szellemi buz- 
góságában. Hiszek a Dávid Ferenc megujitó szellemében ! 

E hit erejével hivom emlékezésre szolgatársaimat. E hitben 
ismételten szeretettel köszöntöm a megjelenteket s mai közgyüűlé- 
sünket megnyitom. 


a 


Dávid Ferenc. 


Irta és felorvasta: Bölöni Vilmos. 


Az unitáriusok lelke ma tele van történelemmel. Nem azért, 
mert — mint mondják — minden erdélyi. emberben van valami 
Dávid Ferencből, azért sem, mert — mint Szabó Dezső irja — ő 
, mindennapi személyes viszonyban van a porrá lett Dávid Ferenc- 
cel s az olyan szomorúan nagyszerű alakokkal, mint ő volt"; még 
azért sem telik el lelkünk, hogy a , Kürtzengés" évében, a hétszer 
ötvenedik esztendőben, megidézvén nagy lelkét, : elengedtessük az 
utókorral az iránta való tartozást. Hanem eltelünk történelemmél 
azért, mert az ő problémája a mi problémánk-is, mert a névtelen 
tragédiák korát élő jelen nemzedék mintegy vádló vágyat érez 
megtudni, mint fulladt bele egy nagy század hőse életével korába 
és végzetébe ; és akkor, amikor minden egy nagy kavargó örvénybe 
jút, látni akarja, mi marad meg a jövő építésére, hol gyúlad fel a 
hórebi csipkebokor hófehér lángjával; a ma embere látni akar a 
régi fény mellett a multak fátyolán keresztül, — tapintani akar a 
történelem lelkével ott, mikor igaz lelkek a reform századában a 
maga ellen fordult újítás gondolata és az igazságkeresés szent 

vágya közt morzsolódnak széjjel, — látni akar ott, hol vér tor- 
nyosult előbb föl az égig, de a nagy vérveszteség nyomán támadt 
katarzis, támadt elmélyülés, támadt az ember, — a lélek, — a 
bibliai gondolat, — ,az Isten által betelt emberiesség" . reformja, 
mint egy teremtői fuvallat. Igen, mi keresők vagyunk, mint a szo- 
morú tanitványok Jézus sirja mellett; — keressük a mi Golgothánk 
kövét, melyen nem épült, hanem boltánkozott a világ ; — keres- 


sük őt, a ,nyomorúságtudót", hogy megkérdezzük, vajjon az a 
nyomorult cella volt-e az az , ékes bér", melyre becsültetett az utó- 
kor által, — keresünk, mint a vi ágháború óta keres valamit min- 
denki e földön, mert érzi, hogy a sebek gyógyitása még nem 
gyógyulás, az igazi gyógyulás a kigyógyulás mindabból, ami itt a 
tragédiát szülte, — keresünk új útakat, új hitet, új erkölcsöket, az 
élet problémájának új megértését, új megfogalmazást, új gondola- 
tot; keressük az igazságot, mint a művész és a költő, mint a hivő 
keresi az újjászületést. Mi keressük az unitárius reformáció törté- 
nelmében nem - a. támaszt, nem a hatalmat;  emlékezésünk nem 
keres alkalmat a jelen felejtésére, a mult siratása által a jeruzsá- 
lemi , Siralmak falánál"; vagy a jövő reménytelenségeinek lélek- 
sorvasztó gyásza által a , [lallgatás tornyában"; — — hanem ke- 
ressük az élet visszásságai közt való megnyugvásban, erkölcsi erőnk 
gyarapodásában, hálánk megindultságában, hitünk erősödésében, 
az örök igazság szeretetében való szent felemelkedést, mely elvi- 
selhetővé tette annyi nemzedék sorsát. Nem akarunk mi hitvitákat, 
nem akarunk ,recrudescunt vulnera"-kat, saját magunkat akarjuk 
erősíteni, mikor az emlékezés által mind gyakrabban, mind eleve- 
nebben iktatjuk vissza életerőnkbe, gondolkozásunka, jellemünkbe 
azt az ,evangéliumi szegletkövet, mely egykoron megyvettetett" ; 
haladásunkba, ; világfelfogásunkba azokat a szellemnagyokat, . kik 
egy másokért való munka, alázatosan kiteritett odaadás voltak az 
utókornak, kik felrtohanó álmai a sziveknek, kibontott fényű sir- 
lámpái, húsvéti földindulósai az utókornak, — kik éreztették a ma- 
guk tisztitó szeretetét, megváltó önfeláldozását az erők világtalan 
zudulásában, — kik egykoron a Sion hegyének harsonái, világot 
egybeölelő eszme, ,a föld visszajáró árnyai" voltak; — — — a 
vitorlák szele, mely átjárja a halottas kamrákat, ,a Gellért bapok, 
kiknek szemeiből az új érzések máglyatüze lángol" (Ady). S mivel 
Dávid Ferenc ilyen történelmi nagyság, szellemi érték, kimagasló 
fény, magát önfeláldozó vértanuja a lelkiismeret szabadságának, 
épen azért vele foglalkozunk. 

Megidézzük szárnyaló geniusszát, fajagondját búsuló, sSzere- . 


tetnek, lelki nemességnek drága szellemét, melyet a nagyszázad 
átoksúlya kisért börtönbe, megidézzük őtet, a jeltelen sírban pihe- 
nőt, mert az ő sirkövéből akarták kifaragni a mi sirkövünket, fel- 
idézzük gondolatait, mert az evangelium architektura nélküli épü- 
letében, a minden Idők Istenéhez épülő katedrálissában azok a 
gondolatok lettek ,az egyik szegeletnek fejévé". Megidézzük a 
kitűnő, a hitértelmező, a hitvitázó hőst, mert a szabaddá tett 
észnek és  lelkiismeretnek minden képességével ő dolgozik, 


hogy vallási és egyházi életrenddé forassza mindazt, ami a refor-. 


mációban érték és a jövőben szükségesség. Megidézzük a prófé- 
tát, ,a mi békességünk büntetésének hordozóját", mert a tragédia 
neki nem tragédia, hanem az igazság inspirációja; mert ő kézzel- 
fogható oktatást ad benne egy vallásról, melyben a félelem ünne- 
pélyes tiszteletté lesz a balsorsban, a szenvedés egy hatalmas Isten- 
szeretéssé az örök igazság fényében. Megidézzük a vezért, az el- 
vesztett csata hősét, ki egyik kezével mig megkoszorúzza az igaz- 
ságot, másikkal mutatja a pusztát az ő népének, hol az Isten meg- 
. adja a jelt. Megidézzük a szellemnagyot, mert szavában a cSen- 
des forradalmak nyelve szól, neve harsona ,a riadó vak mélysé- 


- geknek", eszméje sziveket vonz, mert sem alakban, sem névben 


más Istent nem ismer, mint a láthatatlan Mindenhatót, a természet 
szivének s az emberiség lelkének Istenét, ki adja nekünk az egye- 
temes eszmény örökkévalóságát. Megidézzük az akkori idők leg- 
nagyobb újitóját, mert ő nem könyveivel, hanem börtönének sötét- 
jével beszél s az újszövetségen tisztára szűrt lelke nem akar egye- 
bet, hogy még meghajlásában is mások lelke elégüljön meg. Meg- 
idézzük, a mi testet öltött problemánkat, mert a mostani prófétai 
időknek ís a mély idök mélyén vannak gyökerei, mert ő is érzé a 
jajt a sok véráldozat nyomán, ő is sirt Jeremiással babiloni éne- 
ket, mikor ezerekben egy-egy szóra hült a könnyhullatás, neki is 
beszélt a gyász a fák és hegyek nyelvén, ő is járta a ,via dolo- 
rosát", melyen az átok terhét embernek kell elhordoznia, neki! is 
voltak testvérei az egybeözönlő do"gok, benne is hajlott a szeretet 
a csituló sebek felé; megidézzük, mert él a föld, él a hit, él a 
százados fájdalom, minden, amit szeretett. Megidézzük, mert az ő 
történelme a mi történelmünk, mert ő a mi jelenné és jövővé tes- 
tesedő multunk, mert ő mienk, Nietzschevel szólva; , mienk a tör- 


ténelem, mint követőké és megbecsülőké, a mienk, mint szenvedőké. 


és szabadulásrá szorulóké." Megídézzük, mert rajta olvassuk az 

Isten kütdötteinek Rousseau szerint összes jegyeit: ,a tan Jén- 
sőbbrendűségét, a jellem fennségét és az isteni hatalom  éreztetését 
a" hatásban". 
k e hl 

A reformáció a századok mélységes szükségérzete volt. Er- 
délyt a hitújitás, a hitfelelevenítés az önálló nemzeti fejedelemség 
megalkotásának korszakában találja. Egy bűverő varázsa szállotta 
meg a lelkeket, az egyház népét, a papságot és gyülekezetet. A hit 
megújult életét sürgette az idő, a hely és a körülmények. A refor- 
máció lett a jelszava minden társadalomnak Angliától kezdve Er- 
délyig. És e vallásos mozgalom világáramlatába Kolozsvár tudós 
papsága vitte be az ítt lakó embereket, ez gyújtotta fel nyugat 
vallásos felfogását keleten. Büszke lehet — mondja Jakab Elek — 
Kolozsvár reá, hogy itt küzdötték meg legfelségesebb küzdelmét a 
Luther és Kálvín tanai térfoglalásának és azzal az unitárizmusnak 
, Kolozsvár vallásának." €bben a korban épitette meg az erdélyi 
magyar nép az ő kis, szabad államát. Nagy küzdelmek szintere 
lett ez a föld, de Erdély három évtized alatt egy századot hala- 
dott. A hitviták három eszmevílág izzó központjába állították Er- 
délyt, hol a. klasszicizmus, római katholikus vallás és a reformáció 
vivták az élet-halál harcot egymással. A III. és IV. századbeli 
szentatyák, a wittenbergi és genfi reformátorok, Középeurópa leg- 
nagyobb tudósainak eszméi keltek vitára azokon a hitvitákon, me- 
lyek 15 évnél tovább tartották rázkódásban a lelkeket, mert ha a 
reformáció apró szelei fújtak másfelé, ott a vihar volt, hatása elter- 
jedt messze országokíg. Amikor a harc tűze tetőfokra jut az egy- 
más ellen vivók közül kiválik Erdély főpapja s megkezdi a har- 
madik reformációt, az unitáriust s diadalra viszi a negyedik bevett 
vallás hitrendszerét. Azóta, mint a légben zúgó szél űzi, hajtja a 
felleget, Dávid Ferencnek a reformáció árjától nem lehetett félre- 
állani. Nem ís állott félre. Hanem mit tett? Védte és védette má- 
sokkal is a hitterjesztés szabadságát, mert mint mondja: ,, incs 
nagyobb esztelenség, mint külső erővel kényszeríteni a lelkiismere- 
tet s a lelket, ki felett hatalommal csak a teremtóje bir." Védte és 
védetté másokkal is a tűrelmet: , ha élni engedjük — igy szól — 
közöttünk a törököt és zsidót, legalább a szabadléget engedjük meg 
azoknak is, kik Krisztus felől máskép gondolkoznak." ,Az aláza- 
tosság lelke az, miáltal az egyház épül, az igazság gyarapodik, a 
tévelygők jó útra térnek, a béke helyre áll, a lelkek  megengeszte- 
lődnek". Fejedelemnél, szószéken, vitázó irataiban, tudományos mű- 

veiben azért száll sikra, hogy a gyülekezetek felülről jövő nyomás 
nélkül énekelhessék a zsoltárt templemaikban, imádhassák az Istent 
lélekben és igazságban. Erdélyben mindhárom reformált vallás tör- 
vényesitését ő vivta ki. Gondoljuk el Florenc megégette-e Savona- 
rolát, Genf Szervétet, Bern elpusztitja Gentilet, itt törvénybe ik- 
tatják a vallásszabadságot. Erdélynek nincs tűrelmetlensége, csak 
amely az ő életét kioltotta. 

Ilyen volt az , Unitárius", az Isten egységét hirdető vallásnak, 
a Luther és Kálvin reformját követő reformációnak kezdete nálunk. 
És ha a történelem nem azért történés vagyis élet, kin, szenvedés, 
gyászolás, ébredés, hogy mi érzéketlenül bámuljunk bele, mint hideg 
sirkőre metszett név, megállit utazót, hanem azért történés, hogy 
mi érezzük annak serkentését és figyelmeztetését: akkor Erdélynek 
a vallásszabadságot kiharcoló korszaka olyan történés, mely foly- 
tatást, haladást, befejezést sürget. Olyan tény, mely az Istenség alá- 
zatos szolgáit és szolganőit, az élet elfáradottjait, megterheltjeit, a 
munka végzőit, a reményvesztettség alakjait, a kultura tömegeit, a 
holnap hőseit, e helyen á lélek ünnepére szólítja fel... Olyas va- 
lami megy végbe itt, mint a shakespearei tragédiák-tragédiájában, 
mikor Hamlet apja kikél sírjából, pihenni nem tud, széttépi a ko- 
porsó viaszpólyáit, felénk közeledik, kezünket megragadja, tekin- 
tetünket odaírányozza a maga életére, törekvéseire s valósággal 
rákényszerit arra, hogy emlékezetünk lapjáról letörűlve minden léha 
jegyzetet, emlékezzünk reá. És az új idők Hamletje nem bosszúval. 
áldoz apja szellemének, hanem tevékenyen testet ad apja gondoóla- 
tának, mely a , három nemzet és négy vallás földjét" a lelkiismeret- 
szabadság klasszikus hazájává avatta, hol külömböző vallások, külön- 
böző fajú nemzetek, külömböző nyelvű népek éltek, de az ember saját 
maga tudott lenni mindenkor, megtalálva itt azt a kolumbuszi új vilá- 
got, azt a földbe rejtett kincset, azt a krisztusi szellemet, mely mutatta 
ország-világ előtt, mily hatalmas és igaz, mily okos és szelid em- 
berek élnek itt, a bámész világ tekintetétől távol, mely minket nem 
tud barbarizmus nélkül elképzelni. Erdély örék dicsősége, hogy. ő 
itt az ellentétek elsimításában látja megoldottnak gyermekei sorsát. Ez 
az eszmény Kelet és Nyugat ütköző pontján, ennek szereplő főhőse, 
ennek a történelmi pillanatnak minden mozzanata az Idvezitő ajkával 
mondja korunknak : , Jeruzsálem, Jeruzsálem, bárcsak eszedbe vetted 


volna, mi szolgál javadra!" . , , mert, amint az innén elűzött Izabella 
királyné keserűségét indokolta : , nektek csak egy Erdélyetek van" . . . 
k 
ik hal 

Tisztázva a tanítás kérdését, lássuk az ember, a nagy refor- 
Mmátor jellemét is. é 

. Dávid Ferenc korát abban szárnyalta tul, hogy ,az egyház 
iránt a külsőkben engedelméskedni kész, de a hit dolgában Istennek 
kiván. engedelmeskedni". Elvül vallja minden idők vezető szelle- 
meinek szép gondolatát, hogy az igehirdetők meggyőződésüket 
prédikálják; mint Tisza István mondotta: ,nehogy a lelkipásztorok 
kénytelenek legyenek hazudni az Uristen szine előtt". Ez a libe- 
rálizmus nem a hitvallások iránti közönyösség, hanem az őszinte, 
bennső vallásosság iránti nagyrabecsülésből fakadott. Mindenféle 
hitkényszert az Isten jogaiba vató beavatkozásnak tartott. Ehez 
járult az, , hogy ügyét mindenek bámulatára oly hévvel s oly nagy 
tudományos készültséggel védte, hogy senki sem volt, ki őt korát 
meghaladó elmebeli és ékesenszólási adományokkal megajándékozott- 
nak ne mondotta volna". Ezt életirói mind elismerik azzal, hogy a 
természettől megnyerő külsőt és"a szónoklatra kiválóan alkalmas 
szólási szerveket örökölt. Beszédje elragadó, gondolatokban gazdag, 
dialektikája bámulatra keltő. Vitáiban most elméleti tudós, majd 
támadó ellenfél, egyszer a logikai érvelés: nagy mestere, máskor a 
győzelmet jelentő hadvezér. Szónoklata a Pázmányéra emlékeztet, 
csak tömörebb. És ha elképzeljük imponáló termetét, modorát, azt 
a rábeszélő, édesen csengő, trombita hangot, melyről csak annak 
lehet képzete, ki a világ legragyogóbb szónokai egyikét hallotta s 
ha hozzávesszük szilárd komolyságát, mély meggyőződését, nem 
csodálhatjuk, hogy beszédei átjárták a szívek mélységeit. Keresz- 
tényebb a kereszténység, Krisztusibb a szeretet sohasem volt, mint 
Dávid Ferenc prófétai szénnel érintett ajakán. Mikor érjük meg" 
vajjon e halhatatlan beszédeknek második kiadását, melyeknek 
mitiden gondolata egy-egy revolutió, minden szava egy-egy tűzeső, 
mely midőn aláhull a mi gondolatainkra, belénk égeti eszményeit, 
keresésre és küzdelemre buzdít . . . ; 

De az ékesen szóló ember mellett, lássuk az a felsőbb érte- 
lemkötelessége jellemben, mint nyilatkozik? Vallási harcot visel 
30 évig, de meg. nem sért egy fűszálat sem ; meghatározza a vallás 
fogalmát nem miszticizmussal, hanem a logika fegyvereivel. Nem 
aszkéta a középkor végéről, kinek katedrálisok élnek lelkében, ki 
érezi keserű nagyszerűséggel a lélek csókjának csattanását, hanem 
az új kor értelmének magyarázója, lelkében a küzdő emberiség 
lelkét hordozza, mely a miszticizmussal szembeállitotta a valódiság 
pazar pompáját. Nem hordoz ő semmiféle frigyládát maga előtt 

és mégis frigye van az éggel, szivében az alaktalan világok gon- 
dolata nyert alakot. S hogyha Luther nagyságát Carlyle , abban a 
feladatban látta, hogy vissza vigye az egész világot a valósághoz, 
mert tul sok ideig maradt a látszainál", ez a feladat jutott osztály- 
részúl Dávid Ferenc jellemének is. Nem azért tartom őt nagynak, 7 
mert a szellemi világ keresésében szemközt áll a kicsinyhitüek rész- 
vétlenségével, a hatalmasok haragjával, a barátok . szánalmával, a 
rokonlelkek óvakodásával. Hanem nagynak tartom azért, mert nem- 
csak sorsa emelkedésében, hanem sülyedő sorsban is vállalja be- - 
teljesitői hivatását; a reformáció szelleme midőn ő benne kijelenti 
magát s lesz egy korszak értelmi hatalmává, ő hozzá kapcsolja az 
érzelmit is, azt a finom és ellenállhatlan erőt, mely nélkül a nagyság 
semmi, mellyel ,az főpap, aki minden lélek egyenlőségét prédi- 
kálja". (Emerson.) 

És most nézzük meg e főpapnak a reakció mint kovácsolja a 
láncszemeket békóvá megkinzott testén és lelkén egyaránt. Élete 
első felén a diadalok hosszú sora fénylik, élete utolsó felén a 
bukás végzete sötétlik. Győzelemre viszi Erdély földjén előbba - 
Luther, majd a Kálvin-féle reformációt, majd a saját reformációját. 
Megharcolja a kereszténység külső és belső harcait, kimondja a 
szót, hogy a történelmi Krisztus és az evangeliumi Istenhit nélkül 
nincs reformáció. És egyszerre csak azt tapasztalja, hogy kora ez 
ideális vallásra megérve nincs. Mit tegyen? Kimondotta a szót, 
meg kell érte bűnhődnie. Vérlázitó butaság űzőbe vette. A zászlóit 
letörték, szónoklatait betiltották, fizetését levonták, barátait Judásokká, 
tanilványait megtagadó  Péterekké tették, jött a belső árulás ; 
Socinus Fausztus kémkedése, Blandrata árulkodása diadalát ülte, 

a lengyel király, az erdélyi vajda a harcot elvetették, hogy meg- 
hazudtoltassák vele lelke Istenségét. Nem! Életét dobja oda a sö- 
tétség oduinak, — hitét és meggyőződését a megállapodott reform- 
nak — testét a századok mesgyéjének... Akik azt hitték, hogy 
, ingadozó nádszálat" fognak látni a trónnak lépésőjénél, látták, 
hogy ez az ember mer megállani igazságai mellett, vallja és vál- 
lalja emelt homlokkal a börtönt; ez nekik sokkal többet jelentett, 
mint az ,innovator" elintézését; jelentette új életét itt egy új igaz- 
ságnak, belekapcsolódást a krisztusi mentalitásba. S pár hónap 
mulva a beteg földi sáredénytől búcsúzó lélek hatalmas erővel vágja 
földhöz bilincseit: , én az utókornak éltem" ... , Oly szent volt 
halála, életét negmagyarázta". Sőt képzelete szerető vonásokat adott 
sorsának, mert dicsősége tetőfokáról a jeltelen si.ba taszította ; mert. 

azzal megy a sötét börtön zárkájába, hogy , az igazság megisme- 


. rése szabadokká teszen"; mert azzal hal meg, hogy ő , az Istennek 


s nem az embereknek engedelmeskedett". Ugy van! Az ő börtön- 
ajlójának csattanása a. vértanúság jelentőségére emelkedett. Példát 
adott arra, hogy az ember legyen kész eszményeinek, meggyőző- 
désének, szeretetének feláldozni mindenét. , Felhiv minket, hogy 


. ragaszkodjunk az eszméhez, melyért ő haltés hogy azt a dicső 
. fénysugarat, mely az ő sirjából kiszáll s ránk árád, visszasugároz- 


tassuk a mi munkánk által boldoggá lett Egyháznak". 

"Az unitárizmus szegletköve a Dávid Ferenc halála, sölét vég- 
zete után alája került a föld felszinének, felülépiteni, túlhaladni 
nem tudták, elrejteni, aláásni és" megkerülni, ahhoz volt bátorságuk. 


. Papjaira rákényszeritették a megtagadás látszatát, az engedetlenke- 


dőket bebörtönözték, meggyilkolták, templomait, iskoláit elvették . . . 
a kő — azt hitték — porrá válik a föld alatt, a szegletkő — úgy 
gondolták — nem birja ki a katakombák életsorsát. A , ron ado- 
rantes" utódok kizárattak a törvényhozásból, hivatalokból, ipar-, 
kereskedésből, — kik a hitszabadságot védték, a vádlottak padjára 
kerültek, Dávid Ferencet /Aoltig tartó rabságra itélték, az itélet 
azonban holta utánra változott... a kő már zúzottis, ki arra 
esett, halálfia volt. De a katakombák mélysége az unitárizmus élet- 
vágyának elmélyülése lett. A kőnek elvettetése a szegelet fejévé való 
felavatássá lett... rajta- áll a XVI. század legnagyobb magyar 
reformátora, tanit, beszél, jelenléte, lelke, viselkedése, multja és 
jövője, mi meghalt és feltámad, mi , megdicsőitette és ismét meg- . 
dicsőíti", — sorsa és ezen misztériuma, mely környez minket, kö- 
rülvesz titeket, ime ez Beszéde hozzánk! . . . 


xk 
k ki 


Igy ismerve az újitás vértanujának jellemét, lássuk hatását 
korára és a mi korszakunkra ? 

Olyan fényes lángeszű tudós, mint Dávid Ferenc, az isteni 
szellem kisugárzása volt, az kellett, hogy legyen. Mint a XVI. százév 
reformációja, ő is szellemeket felszabadító munkát végzett. Tudo- 
mányos művei, megközelitik a 40-et, négy ország tudományos kö- 


v 


. reit foglalkoztatták, neki örök halhatatlanságot biztositottak az iro- 


dalomban. Ezek azt mutatják, hogy itt az ő korában virágzó iro- 
dalmi élet volt, mely maig annak a földnek lelke mélyéig bocsátja 
gyökérszálait. Ezekben egy nyelvkincs rejtőzik felkutatlan. Iskolája 


"Kolozsvárt, hosszú időkre Erdély Athén-jévé tette s magasra ki- 

des s 
emelte a szász városok sorából. E munkáit észrevették mindenfelé, 


benn és künn, tehát értéket képviselnek. Őt bebörtönözték, de meg 
nem cáfolták. M.veit elégették, a szentháromság dogmáját tagadó 
lapokat könyveiből kitépték, indexre tették, mint a Galilei, Coper- 
nicus, Newton, Milton műveit, de szellemét meg nem semmisitet- 
ték. Barátjuk volt, mig velük együtt tartott és tagadott, de mihelyt 
új tekintélyt mert állitani nélkülök, sőt ellenök, és örökös tiltako- 


zást akart a folytonos deformálás ellen, megtagadták, kireformálták . 


az egyházból. Az eretnekbiró Báthoriak veszik át az egyházak kor- 
mányzatát, ők irják elé, mit szabad és mit nem szabad tenni a 
vallás dolgaiban. A Dávid Ferenc elkezdett munkásságát, a vallási 
restaurációt, a XIX. század szellemnagyjai: Hegel és Schleier- 
macher, Baur és Strausz Dávid Frigyes, végezték be. Mégse volt 
az olyan veszélyes eretnekség. Azt akarta, mit Lessing igy fejezett 
ki: , Az újszövetség lépcsőjéről az örök evangélium lépcsőjére, a 
felvilágosodás és tisztaság lépcsőjére emelkedjék az emberiség." 
Ami ennek erény volt, neki büneül rótták fel, mert a XVI. század- 
ban élt. Azt tette, amiért Nagy Frigyes hibáztatta Luthert, miért 
nem fejlesztette a protestantizmust , az egyetlen egy Isten vallásává." 
. Mégse volt az ő cselekedete olyan elvetendő a vallásfejlődés szem- 
pontjából. És mindennek dacára manapság is olvasnunk kell le- 
kicsinylő, felekezete méltóságát sértő ily megjegyzéseket: , Az uni- 
táriusok excommunikálták Dávid Ferencet, ma Dávid Ferenc ex- 
communikálná őket." (Ravasz.) Mire csak azt jegyzem meg, hogy 
ha mi excommunikáltuk őtet, miért viseltük 300 évig sorsát, ke- 
resztjét, miért voltunk a keresztény testvériség kitaszitottjai, miért 
kellett megkeresztelkedni az ő keresztségével, meginni az ő poha- 
rát? A történelem tényei bizonyitnak mellettünk. És ő sem ex- 
communikálna bennünket, először, mert ez az ő jellemével össze- 
férhetetlen; másodszor, mert akik kételkednek, azokat elvinném 

z Asin ölő 


Erdélynek unitárius falvaiba, hol népünk az ő templomában önálló 


lelki életét mindig abból a forrásból vette, mely Dávid Ferenc 
lényének  eszményiségéből sajátja lett. Azután elvinném ahhoz az 
egyházhoz, mely sem arianussá, sem sociniunussá, sem kripto- 
unitáriussá lenni nem tudott, bár liberálizmusánál fogva , mindig 


hátrányban volt a reakcióval szemben, miután ez kész akármilyen 


erkölcstelen eszközöket igénybevenni, mig amaz csupán a szabad- 
sággal, igazsággal, szeretettel, tisztességgel, nyiltsággal összeférő 
eszközökhez nyulhat." (Zoványi.) Mi csak utódok voltunk, de azok 


igazában voltunk . . .; a többi pedig, a megvert pásztor megfélem- 

litett- nyájának viselkedéséből érthető... De térjünk vissza a fő- 
dologra ! : 

Ami Dávid Ferenc vallását vallássá tette: az az Istenkeresés. 
 . Gyakran gondolkozám Krisztus újjászülető országában a kegyes- 
ség és szeretet csekély voltáról s a hivek meghidegüléséről, okát 
abban találom, hogy az embereknek Isten felőli nézetei tévesek." 
. Az ő kérdése a mi kérdésünk. A szörnyű világháború után a nyu- 
gati civilizáció alkonyát, a világ nagy társadalmi problémáinak elő- 
napjait éljük. A szenvedések kiölték hitüket s nagy látszattakarók 
megett új meggyőződések katakombáiba járnak titokban. Ezer és 
millió lélek keres Isten után, ki életének Cél és Értelem legyen, 
kinek , Csendben és bizalomban van ereje"; mert nem tudni, mily 
gyors és megmagyarázhatatlan válság folytán, a legkisebbek is azt 
érezik, hogy valamit elvesztettek, ami eddig életüknek békesség és 
nyugalom volt. Nem elégiti ki többé az eddigi fogalmazvány Isten- 
ről, kifejezése az ő valójának üres formává lett, mely nem tölti be 
a lelket-erővel és tartalommal. A világ eljutott a materiálizmus és 
. szkepticizmus pontjaira, hol a lelkiismeret igy kiált: adjátok nekem 
az Istent, legközelebb érzett kincseimnek forrását, a mindent átöle- 
, lés nagy korszakát, a szeretet, kibékülés , hoc signo vincesét", " azt 
az elsülyedt harangot, melynek szavában a legnagyobb Valóság a 
megvert emberiséghez hajlik elesett millió gyermekének holttestén 
keresztül, gondolatunkon át eléri lelkünket. Ki hiszen ma abban az 
Istenben, ki a felhők felett uralkodik s millió gyermekének . felál- 
dozásával engesztelődik haragja? Ki hiszi, hogy a Mindenható 
Isten nem kezdi meg munkáját a történelemben, csak hagyja folyni 
az eseményeket az ő értelmének fénye mellett és -amikor minden 
véróceánba hull, akkor azt mondják: minden úgy van jól, ahogy 
van, ezt az Isten akarta ? Ki fogja világüdvözítésnek mondani a 
sok százezer Golgothát, hol nemzetek áldoztattak fel, hol a törté- 
nelmi emberiség lelke feszittetett meg s akkor igy beszélni: ,az 
isteni gondolat nem a muló egyedben, hanem a genusban testeé- 
sül meg?" Hogy lehet, hogy ,az én Istenem és a ti Istenetek a 
háború idején mindkét félnek a maga önmegsemmisitésén dol30- 
zik, kettéosztja önön valóját" s ,nihil sine Deo" egyik felén le- 
győzeti magát, a másik felével ? ? . . . 

Mély horizontú kérdések ezek és én el tudom már képzelni, 
hogy akik szivből keresik az Istent, azok velünk együtt fognak le- 
ülni az evangeliumi Istenhit nagy reformátorának lábaihoz, . . . ki 
midőn, már mindent ér-eni vélt, belemerült az Isten megérzésébe, 

mint a buvár a tengerbe, a vallásos lélek minden lelkesedésével, 
érzésnek, akaratnak felkészültségével keresve az Istenség  rejtel- j 
meit, mint a bölcs a Megismerhetetlen dolgokban keresi a lét tit- 
kait, elmélyedve az irásokba, a szellemvilág határtalan birodalmába. 
És aki azt akarta , hogy a keresrténységben a tudatlanságot váltsa I 
fel a tudás, a tettetést az őszinte és szivből jövő vallásosság" ; új 
— és aki Erdélynek azt a lelket adta, mely a szabadság lelke HT k 
s mely másutt nincs sehol: Őt a világlelke elfogja szólitani egy 
láthatatlan egyház megalkotására. Arra a láthatatlan egyházra, mety 
nem fogyasztja erejét guerilla harcok örömeire és különleges vere- 
ségek gyászának magányos könnyeire, de az emberiség végenyé- 
szetének közeledtére megalkotja a vallások szent szövetségét, a 
teljes gondolatbeli és szellembeli hitújitást. Arra a láthatatlan egy- 
házra, mely nem fogja tűrni a fényes kapuk megett a könyörgő 
koldusokat, ellenben megtanitja a saját jövőjéért, a saját lelki ja- 
váért az embereket tenni és áldozni, könyörülni és lemondani vagy 
az Úr szólője elvétetik a fiaktól. vi 
Bizony Dávid Ferenc akár a tant, akár az ő jellemét vizs- 
gálom, vagy akár az isteninek éreztetőjét nézem, Isten küldötte volt. 
S nagy tudományt tanit szivekbe markolóan. Gyalázatos börtön- 
halála azt tanitja, hogy Erdély földjén mily elevenen él a bibliai 
gondolat ereje, Élete azt tanitja, hogy a legnagyobb siker az önön 
magunkon aratott győzelem. Példája azt tanitja, a mi legegyszerűbb 
Jézus tanitásaiban és legnagyszerűbb életében. Jelleme azt tanitja, 
hogy ő hitnek ujitása lett a világ számára, mert a nagy akaratuak 
véréből való vér, az ő husukból való hús volt. Hiveinek azt tanitja, . . 
mig Isten a liliom virágleveleire is örömüzenetet ir számotokra, 
nincs mitől félnetek, mert megadja az őtet keresőknek országában 
azt a parányi helyet, hol a Mester és tanitvány együtt imádkoznak, 
a kanaánita vagy samariabeli fel vannak oldózva a lenézés bilincsei 
alól s a külömböző templomok szolgái egy tűzet ápolnak az áldozat 
oltárán. Tanit... tanitja népét küzdeni, nemcsak a kenyérért, hanem 
az Istennek igéjéért is!... Tanit... tanitja ellenfeleit : , ime itt van 
a szentek béketűrése . . . itt vannak kik megtartják Isten parancsolatait 
és a Jézus hitét." Jel. XIV. 12. Tanit... de mikor fogja megtani- 
tani szülővárosát, mint Giordani Brunó Rómát, mint Servét M. 
Genf-et az ő emlékének igazabb tiszteletére ? ! . . . 

. Tagore mondja: ,az igazságtalanság nem birja el a vere- 
. séget, de az igazság igen." Az unitárius lélek elbirta a vereséget, 
tehát igaza volt. Elbirta a kisebbséget, a szegénységet, nyomort, 
türelmetlenséget, a hatalomnak lenézését, a kortársak félreértését, 
elbirta a sötétség századainak üldöző haragját, tengerét a kinoknak. 
Várja a jövendő minden reménységének valóságba menését; várja, 
minő jelent támaszt a dicső mult, a minket szülő és feltámasztó 
mult, melyet ha a sors elvágna, a jövő vérzene el. Az unitárius 
lélek , vár, de nem alszik". Őrködik és reménykedik, nem mint 
Pilátus. katonája a szent sirnál aluva; sem nem csodákat várva, 
nem vár nagypénteki sziklarepedést a dévai geologiailag tengő 
területen; ébren virrasztja az alvót, az ő reménységének árusát, a 
reformáció  igazságainak hordozóját. Mikor a felhő felszáll, tudja 
akkor neki is előre kell mennie. Mikor Erdély népe elhozza a 
tömjént a megcsufoltatás helyére, hol a gondolat béthlehemi csil- 
laga sugárzik, tudja, hogy betelnek az idők. És mikor valósulni 
kezd az igazabb, lelkiismeretszerűbb Isten, az élet, az igaz valóság 
Istene, a történelemben, mit az Élet és egész lényünk átlát ismert- . 
nek vallott törvények szerint; mikor hallani fogja, mikép zúg, mo- 
rajlik végig a lelkeken az új meglátások husvéti parancsszava: 
bizonyitsd meg a világnak, hogy van és lehetséges egy magasabb- 
rendű emberi élet, légy önmagad, légy Krisztus-emberré, akkor 
tudja, hogy a megtáposott sir, a mi nagy Emberünk sirja is fel- 
zaklatja az ősi szenvedélyeket, a kegyelet keze feltöri a pecséteket, 
a sáros homlok felébreszti a romantikus hajlamokat s ezek oda- 
fogják kölcsönözni karjainak az erőt, szivének a vért, ajkának a 
szót, lelkének a prometeuszi tüzet! . . . 


V. Déva várában. 
Imádság. 
Mondta : Dr. Boros György püspök. 


Hol csak az ég villámai gyújtanak olykoron oltártüzet és bő- 
szült haragjukban legörgetik hajdan ágyut álló sziklaköveidet : itt, 
az őszi szél hüvös fuvalmában, Istenséged egységét és enyhitő 
. mélegségét keressük, Atyánk. ; 

Lelkünk átöleli mult időknek viharos emlékeit, mert érintkezni 
. vágyik apostolod lelkével, mely itt lebeg, mint , kezdetben Isten 
lelke lebegett a vizek felett." 

Sóhajtva rebegi ajakunk az első nagy isteni parancsot : , legyen. 


világosság". Óh, vajha most is, mint akkor, követné parancsodat a 
megvalósulás kijelentése: ,és lőn világosság" ! j 

Te örök világosság vagy, Atyánk! Minden, ami lelkedből 
lelkedzik, e világosságnak mindig fényeskedő sugára. Lelki szemeink 
előtt, mint magasan emelkedő fényszóró, tündöklik föl első püs- 
pökünk lelke, mert szentkönyved szavai szerint: , lőn az ember élő 
lélekké". 

Ime itt van közöttünk, itt éll bennünk, örködik felettünk az 
ő háromszor megszentelt főpásztori lelke, mert sem kard, sem 


kereszt, sem félemlités, sem halál el nem zárhatja útját annak az 


erőnek, mely Istentől adatott, végtelenül termékenyitő és  szétter- 
jedő isteni erő. Mint az éltető levegő, mindenben benne van és 
megkülömbözteti attól, ami e világból való. 

Szent hitünk Atyánk, hogy a halhatatlanság jutalmát adod a te 
kiválasztottaidnak. Hisszük, hogy első püspökünk, Dávid Ferenc, 
ebben az isteni jóban gazdagon részesült. Valljuk, hogy az ő ékes 
ajakáról elszállott igazságok az idő izzó tüzében megacélozva, a 
halhatatlanság súgár mezébe öltözködtenek. Valljuk, hogy a dicsőült 


nagy lelkek szent találkozóján eggyéolvadva, épitették s ma is épi- . 


tik Isten országát, hol egykoron valóra fog válni, miről annyi jósnak 
szólott ihlett ajka. Megvalósul a szent igazság szárnyai alatt az 
evangeliumi szeretet, mely ezer év alatt ezerszer lőn testté és ezer- 
szer feszíttetett keresztre, - 

Kereszt és börtönhalál, a ti félelmetek többé nem ijeszt már, 
mert itt a nagy bizonyság, hogy mit elrombol a féktelen harag, 
újra épiti a kiengesztelő megbocsátás. Mert itt Erdély lelke, a mi 
nagy Dávid Fgrencünk által hirdetett Unióban, szent friggyé egyesül. 
Mert innen újból szárnyra kél és testvéri ölelésben ébred új életre 
a föld népének békés testvérisége. ; 


Hirdetjük Atyánk, hogy van föltámadás, mert van örök élet. 


Az atyák lelke az utódokban tovább épit hitet, . templomot, szent 
oltárt. Az a márványlap, melyen új.aranybetük tündökölnek ott a 
sötét ürben, hol most 350 éve fényes lelkét kilehelte, hazai s kül- 
földi unitárius ifjúságunk egy akaratának, nemes szándékának, 
valóra válása. Zarándoklásunk szent helye lészen ez túl időn enyé- 
szeten. A háladal, mely most százak ajakáról emelkedik hozzád, 


zengeni fog mindig, ha majd ketten, avagy hárman ide jőnek új 
hitet, új bátorságot keresni, 


Hiszünk Istenünk a te hatalmadban, Hisszük, hogy a TOSSZ, 

. — a gonoszság és a bűn, bár sokszor uralkodni látszik; elenyészik a 
. tiszta szivek jóságának bővségében, mint a záportól fölkavart iszap 
a tenger vizében. Hisszük, hogy a mai napon megközelitettük azt 
a mennyországot, mely a te szent fiad, Jézus szerint a tiszta szi- 
.  vekben van. 
3 Oh engedd hát jó Atyánk, hogy e börtön-sirra a megújult 
reménység édes örömétől föllelkesülve, mindíg a tisztelő kegyelet 
érzésével gondoljunk. Add oh atyánk, hogy a szent helyeket meg- 
illető tisztelet őrködjék felette. 
Legyen a kegyelet fátyola olyan erős körülte, hogy semmi- 
féle ármány meg ne közelithesse. 
Fogadd égi Atyánk hálát rebegő imánkat, hogy ide vezéreltél 
s itt a kegyeletnek és emlékezetnek áldozva, boldoggá tettél. Kö- 
szönjük az együttlét fölemelő hatását. Köszönjük szent fiad, a jó 
Jézus evangeliumát és a megszentelődést, melyet a mi első fő- 
. pásztorunk tőle nyert. 
. Esdve kérünk, áldj meg és tarts meg minket jó Atyánk abban 
a hitben, hogy akik Istenben biznak, soha meg nem csalatkoznak. 
Légy, óh légy a mi erős várunk és paizsunk, hogy ne érjen ve- 
szedelem. Oh légy te a mi Atyánk; hogy mi tieid lehessünk éle- 
tünkben és halálunkban mind örökké Ámen. 


Unitárius Egyházi Főtanácsi gyülés. 


Az E. Főtanács nov. 10-én reggel ünnepies résszel kezdődött, 
melyet Dr. Ferenczy Géza főgondnok elnöki megnyitó beszéde 
vezetett be, amelyben Dávid Ferenc halálának 350-ik évfordulója 
alkalmából jellemző vonásokkal domboritotta ki Dávid Ferenc 

. igazságkereső szabad szellemének évszázadokra kiható erejét, mely 
minden elnyomás ellenére is diadalmasan került ki a világba s a 
művelt emberiség gondolkozását ma sem hagyja érintetlenül. Példa 

. rá Anglia és Amerika, honnan unitárius testvéreink ez eszme iránti 

. rokonszenvvel kapcsolatban ez ünnepünkre is elküldték követüket 
Melvin L. Welke amerikai unitárius lelkész személyében, kit szi- 
vélyesen köszönt, valamint az egyes felekezetek képviselőit és az 

. Egyházi Főtanács összes tagjait köszöntve, az ünnepi gyülést meg- 
nyitja. Gvidó Béla esperes-közügyigazgató szép és áhitatos imában 
kérte Isten megszentelő áldását összegyülekezésünkre s végzendő 
munkánkra, Í 

Dr. Boros György főpásztor emelkedett. szólásra s Dávid 


Ferenc vallásalapítónk érdemeinek és óriási jelentőségének rövid, 
tömör vonásokban való rajzolása után a következő határozati javas- 
latot terjesztette a főtanácsi gyűlés elé : 

1. Megirandó az unitárius hiteszme fejlődésének története 
Dávid Ferenctől a XIX-ik évszázad végéig. 

2. Minden évben november második vasárnapján Dávid Ferenc 
mártirhalála évfordulójával kapcsolatban az unitárius hitjavitás em- 
lékére mindenik egyházközségben tártassék ünnep. 

" A főtanács lelkesedéssel fogadta el mindkét javaslatot. - 

Üdvözlések során elsőnek Melvin L. Welke, amerikai unitárius 
lelkész az angol és amerikaiak képviselője mondotta el, hogy ugyan- 
akkor, amikor itt a főtanácsi ülésen a magyar unitáriusság ÖSSZ- 
képviselőinek szive együtt dobban Dávid Ferenc emlékének tisz- 
teletéért, Anglia és Amerika unitáriussága is hálatelten és kegye- 
, lettel gondola nagy vallásalapitóra, akinek szellemét a tengerentul 
épen úgy tisztelik, mint az unitáriusok őshazájában, Erdélyben. 
Beszédét azzal zárta be, hogy szerencsésnek és boldognak érzi 
magát, amiért őt érte az a megtiszteltetés, hogy az amerikai uni- 
táriusok üdvözletét az erdélyi Mittestvéreknek tolmácsolja. 8 

Piringer Ottó esperes, az erdélyi németajkú lutheránusok és 
Teutsch szebeni püspök üdvözletét hozta. Beszéde nemcsak a pro- 
testáns eszme szolgálatában jelent érdekes megnyilatkozást, de ujabb 
testvéri kézjogása volt ez az erdélyi magyar és szász kisebbségeknek. 
Érdekes és. figyelemreméltó volt a görök keleti egyház képviselő- 
jének, dr. Stanca Sebastiannak üdvözlő beszéde, melyben külön is 
kihangsúlyozta, hogy a román egyházak mindig tisztelték Dávid 
Ferenc szabad szellemét és eszméit. Ezután a magyarországi uni- 
tárius egyház kiküldött képviselői Józan Miklós püspöki vikárius, 
báró Dániel Gábor és dr. Kozma György járultak az elnöki emel- 
vény elé. A magyarországi unitáriusok nevében Józan Miklós mon- 
dott nagyhatású, lelkesedéssel fogadott üdvözlő beszédet. 

Templomozás. Főtanácsról az összes megjelentek átmentek az 
unitárius templomba, ahol nagyszámú templomi gyülekezet előtt 
dr. Boros György mondott mély értelmű és szivhezszóló imát, 
egyházi beszédet pedig Csifó Salamon teológiai dékán tartott. 
Mind az imádságot, mind az egyházi beszédet egész terjedelem- 
ben közöljük. é 

Ima és egyházi beszéd között a kolozsvári Dávid Ferenc 
egyleti vegyeskar, kiegészítve zenekarral, Ütő Lajos karnagy veze- 

tése alatt kiváló művészi fejlettséggel adta elő Mendelssohn 42. 
zsoltára I. részét. 

. Templomozás után közebéd volt, melynek rövid lefolyású ke- 
retében két pohárköszöntő hangzott el, melyet a főtisztelendő úr 
Őfelsége Mihály királyra és Balázs András esperes Berde Mózsa 
emlékezetére mondtak. 

. Délután 3 órakor eddig nem tapasztalt feszültség és érdek- 
lődés között kezdődött a rendes főtanácsi ülés, melyet Dr. Ferenczy 
Géza főgondnok a Főtanács élénk helyeslése és feszült figyelme 

. mellett a következő beszéddel nyitott meg : 


Méltóságos és Főtisztelendő Egyházi Főtandács ! 


Folyó évi főtanácsi ülésünknek azon része, mely nagy vallás- 
és egyházalapítónknak, Dávid Ferencünk vértanú-halálának 350 
éves évfordulója emlékünnepélyét képezte, a mai nap délelőttjén 
ünnepélyességgel és méltósággal lefolyt. Önérzetes szerénységgel 
: állapíthatjuk meg, hogy az méltó volt úgy a történelmi jelentőségü 
nagy Dávid Ferencünkhöz, mint a mai utódaihoz. Annak részletei 
megörökítése nem az én, hanem jegyzőkönyveinknek a feladata. 
Azonban most, midőn a szoros értelemben vett főtanácsi 
munkálkodásunkhoz fogunk, engedjék meg, hogy kérő és figyel- 
meztető szavammal rámutassak arra, hogy tárgysorozatunk rendén 
a szokottnál több lemondás szerepel. A többlet lemondás a külöm- 
. böző tisztségekről való lemondásnak van jelezve. Lesz alkalma és 
lesz módja. Főtanácsunknak tárgysorozatunk rendén ezek részletei- 
vel -érdemlegesen is foglalkozni. Én itt és most csak elvi magas- 
 latról állapítom: meg, hogy egyházunk minden hivének nemcsak 
joga, hanem kötelessége is minden megbizást, melyet egyházunk 
— valamely érdekeinek előmozdítására — reábiz, teljes munka- 
erejével, legjobb tudásával végrehajtani, fokozottan áll ez erkölcsi 
. kötelesség azokra nézve, kik egyházunknak fizetéses tisztviselői. 
Nem tartom azért helytállónak, hogy fizetéses tisztviselők a külöm- 
böző szakbizottságokbani megválasztásukról fizetéses állásuk meg- 
tartása mellett lemondogathassanak. Elismérem, hogy e szakbízott- 
ságokban való működés munkatöbbletet jelent s tény az is, hogy 
ez fizetve nem lesz, de a munkatöbblettől megszaladás nem az 
öntudatos unitáriusnak jellemvonása. 
Másfelől hangsúlyoznom kell, hogy minden egyén többé- 
kevésbé subjectiv s hogy a nézetek a mindennapi életben nem 
mindég összehangzók. Éppen azért vannak bizottságok, hogy itt a 

tanácskozások rendén a külömböző nézetek kicserélődjenek-s a köl- 


csönös meggyőzéssel egységessé csiszolódjanak. Ha azonban a külöm- 
böző felfogások annyira mereven állanak, hogy összeegyeztetésük nem 
sikerül, akkor határozattá a többségnek szavazás útján nyilvánitott 
többségi akarata válik. Ez általános jogszabály. Az ezzel ellenkező 
kisebbségi nézet vagy megnyúgszik, vagy különvéleményt jelent 
be, melyet egy felsőbb hatóság mérlegel. Ebből következik, hogy 
a kisebbségben maradott vélemény egyáltalán nem ad jogot a le- 
mondásra. Áll ez annál inkább, mert a kisebbségi véleménynek 
éppen az előbocsátott subjectivitás alapján nincs joga a maga vé- 
leményét nevezni jobbnak. A kisebbségi vélemény amúgyis a kü- 
lönvélemény beterjesztésével, vagy a többségi határozat elleni jog- 
orvoslattal szabadul a többségi határozatban rejlő felelősség alól. 

Egyháztörvényeink felettes hatóságokat szerveztek a külöm- 
böző ügyek lehető legjobb elintézése végett. Véghatározat az, me- 


lyet valamely hatóság tovább nem felebbezhetőleg hoz. Nincs joga - 


egyetlen hivőnek arra, hogy a véghatározat hozatala előtt az ilye- 
neket kibeszélje. A letett eskü tilalmat állit fel e tekintetben. An- 
nál kevésbé van joga ahhoz, hogy a nagy nyilvánosságra . apellál- 
jon, vagy erre utalással terrorizálni törekedjen. Öntudatos unitá- 
riusnak a nyilvánosságot amúgyis csak javitó és nem bomlasztó 
tendenciával szabad igénybe vennie. K 
Felfogásunk szerint a véges ember nem csalhatatlan. A leg- 
kissebb és legmagasabb állást betöltő hivő egyaránt tévedhet. Té- 
vedhet tehát, sőt alkalmatlanná válhatik az elnökség, vagy annak 
egy vagy több tagja is. Ilyen esetben sem a nyilvánosságra vitel 
a helytálló, hanem az alkalmatlanságot kifejező bizalmi inditvány- 


nak felvetése. Ennek tétele elöl egyetlen elnökségnek sincs joga 


kitérni. Áll ez egyházszervezetünkben annál inkább, mivel itt szü- 
, letett, vagy öröklött előjogok nincsenek; itt mindenki jogosult és 


hivatott a legfőbb állás betöltésére is, mihelyt arra a közbizalom 


elhívja. Azonban csakis addig, mig e közbizalom javára fennáll. Ennek 
megszünte, vagy csak megingása esetén is mindnyájunknak kell legyen 
és van annyi önérzete és unitárius öntudatossága, hogy a megtisztelő, 
de nagyon terhes vezetéstől félreálljunk s a hivatottabbnak átengedjük. 

; Midőn ezeket kifejtem, hazgoztatnom kell, hogy minden tör- 
vényhozásnak a gyakorlati élet követelményeihez kell alkalmaz- 
kodnia. Egyházunk gyakorlati élete az új államjogi viszonylatban 
szinte hullámzásnak van alávetve. A világháború és annak követ- 


kezményei egyházi törvényeinkben még nem szűrődtek át. Úgy 

. — Szervezeti, mint fegyelmi és más speciális törvényeink is. most 
vannak előkészítő átdolgozás alatt. Éppen erre, valamint arra te- 
. kintettel, hogy jelen főtanácsi ülésünk időkorlátokhoz is van kötve, 
amennyiben annak mai délelőttjét az emlékünnepély vette és már 
keddet a dévai emlékünnepségek veszik igénybe, a mai tárgysoro- 
zatban csak a teljesen halaszthatatlanokat tűztük napirendre, de 
gondunk lesz, hogy egyebek szintén mielőbb napirendre kerüljenek. 

. Fel kell már itt említenem, hogy egyházunkban az öntudatos 
önfegyelmezés bizonyos lazulását szomorúan kell megállapítanunk. 


5 Egyházi életünkben eddig csakis a krisztusi szeretet volt az egye- 


düli iránytű. Jelenségek bukkannak fel, melyek a szeretetnek, mint 
. egyedüli kormányzó eszköznek, elégtelenségét tanúsítják ; úgy tűnik 
. fel nekem, hogy közeleg az az idő, midőn a krisztusi szeretetnek 
párosulni kell a családi fegyelemmel. Ha a túltengő önérzet önfe- 
gyelmezésére nem elegendő a krisztusi mindent eltűrő szeretet, he- 
lyébe tanácsos a szűlő, családi szeretetet életbe hivni, hol az atya 
már nemcsak szeret, de ha szükség — fegyelmez és büntet is. 
Éber figyelemmel kisérjük s főtanácsunk tagjainak is figyelmébe 
ajánlom a. felbukkanó jelenségek megfigyelését s annak megállapi- 
tását, hogy a kiviteli lépések bevezetéséhez elérkeztünk-é? Kieme- 
lem, hogy ,salus rei publicae suprema lex esto". 

A tegnapi napon jutott kezemhez két röpirat, melyek egyikét 
dr. Kiss Elek, másikát Ozsváth Arpád tanácsos atyámfiai dobtak a 
nagy nyilvánosság elé, anélkül, hogy előbb egyházi törvényes ható- 
ságaink elé terjesztették volna. Tartalmuk alaptalan támadás egy- 
házunk elnökségének egyes tagjai ellen oly tényekért, melyeket 
egyházkormányzói hatáskörükben teljesítettek; sőt igaztalan táma- 
. dásban részesitik E. K. Tanácsunkat is. Fájdalommal, de meg kell 
állapítanom, hogy e röpiratok nem javitó, hanem bomlasztó ten- 
. denciával dobódtak a piacra. Évtized előtti állítólagos mulasztás 
nem is tett nyilatkozat alapján emeltetnek kútmérgező vádak az 
elnökség egyes tagjai ellen. 

. Jóllehet meggyőződésem az, hogy hiveinknek 90 százaléka 
undorral fordul el az alaptalan támadástól, de még mindig akad- 
hat 10. százalék, melyre az ily támadás bénitólag hathat. Elnök- 
ségünkre nem közömbös a 10 százalék véleménye sem, miért 
tisztán óhajt látni. 

"Magam már 10 év óta állok egyházunk élén; a sors különös 
útja majdnem kezdet óta a cselekvők élére állitott, sok. nehéz és 
kényes kérdés megoldása vált feladatommá. Istennek segedelme s 

hiveink bizalma sikerhez juttatták fáradságot s költséget nem ki- 
mélő hit- és egyházunk iránti szeretetemet. Tényként kell azonban 
mégállapitanom, hogy az ily bomlasztó tendenciájú, hátmegetti tá- 
madás elnökségünkben megbénítja a tözeg false megt SEzesHS a 
vezetői tevékenységet. 

A kötelességteljesítés és ERESAT öntudat küzködik bérlő 
sönkben. Elnökségünk egyetlen tagja nem kiván egyházunk élén 
maradni, hacsak megíngott is a közbizalom. Tiszta helyzetet és 


tiszta tényállást óhajtunk látni. Alkalmat és teret fogunk keresni s. 


dd ge 


találni ennek a jeleni főtanácsi ülésünk folyamáni mERnyiS ENEK A 


zására, 
Kérem tanácsos afiait, hogy tanácskozásaink rendén tartsuk 
- magunkát a tárgyalási szabályokhoz, törekedjünk tárgyilagosságra, 


tényeinket a szeretet, az önfegyelmezés és javitási szándék hassa át. 


Gyülésünket megnyitottnak nyilvánitom. 

Az elnöki megnyitó elhangzása után Abrudbányai Ede egy- 
házköri f. ü. gondnok napirend előtti felszólalásra kért és kapott 
engedélyt, melynek keretében a dolgok mélyére tekintő éles látás- 
sal itélte el a röpiratok meggondolatlan kiadását és a Főtanács ki- 
kitövő helyeslése mellett, erős szavakkal és" súlyos mondatokkal 
cáfolta meg különösen a Dr. Kiss Elek által kibocsátott röpirat 
gyanúsitó tartalmát s inditványozta az elnökség iránti bízalom  ki- 
fejezését. Elnök a hozzá benyújtott nyilvános és névszerinti sza- 

vazást kérő, szabályszerű iv alapján elrendelte azt. A szavazás 
eredményeképpen Főtanács a Dr. Kiss Elek egy szavazatával szem- 
ben 123 szóval bizalmat szavaz az elnökségnek. Erre elnök  kije- 
lenti, hogy a megnyilatkozott bizalom alapján az elnökség köteles- 
ségének érzi a gyülés további vezetését, azonban elvárja és kéri a 


röpiratok tartalmának részletes megvizsgálását s helyes ténymeg- . 


állapitás után olyan intézkedés tételét, hogy az ilyen egyházbontó 
törekvéseknek mindörökre útja vágassék. 

Ezután napirendre térve, Főtanács túdomásul vette Gaál Mik- 
lós dr.-nak tordaaranyosi f. ü. gondnokká történt megválasztását, 
Vernes Istvánnak repatriálás következtében a felsőfehérköri f. ü. 
gondnokságról való lemondását. Elismerő köszönet nyilvánítása 
mellett teljesitette Kovács Kálmán főszámvevőnek a tanári állásba 
visszahelyezése iránti kérését. Dr. Kiss Elek és Dr. Borbély István 
teológiai tanároknak a dijazással nem járó különböző kéytrztüsziS 
ségeikről való lemondását egyhangulag tudomásul vette. 

Az évi jelentések során elsőnek a püspöki" jelentés orvasta- 

. tott fel, mely gondos összeállításban kiterjedt-az egyházi élet min- 


den jelenségeire, az új püspöknek a konfirmáció kérdésében és az 


.  alkoholfogyasztás elleni küzdelmeiben tett intézkedéseire. Kovács 


Lajos brassói lelkész a püspöki jelentéshez való hozzászólásában 
kérdésbe tette azt, hogy Ürmösi József betegsége okán szabadsá- 
golt hom.-szentpáli lelkész, hogy töltheti be a püspöki titkári fize- 
téses állást is? Ürmösi József a Főtanács szine előtt azt a felvi- 
lágosítást adta, hogy miután orvosi rendeletre sokat és gyakran 
szónokolnia nem szabad, ezért szabadságot kért és a központban 
szolgál egyházának, mig helyettesse kapja a lelkészi fizetést. A Fő-" 
tanács helyesléssel vette tudomásul. 

. AZ E. K. T. részletes, minden mozzanatra kiterjedő, gondos 
évi jelentését Mikó Lörinc egyh. titkár állitotta össze nagy ener- 
giával és lelkiismeretes pontosságg?], melyet a Főtanács elismerő 


. köszönettel vett tudomásul. 


Az egyetemes egyházi adó tárgyalása felszinre vetette azt a 
tovább nem halogatható kérdést, hogy világi tanácsosaink és hiveink 
nagyobb áldozattal kell, hogy az egyházon segitsenek, mert az egy- 
házi elem nem birja tovább az eddigi nagy teherviselést. 

Korlátoztatott a teol. akad. hallgatók tulságosan megnöve- 


3 . .kedett létszáma. Az unitárius irodalmi termékek és nyomtatványok 


rendszeres terjesztésére megalakult a , Sajtóügyi és iratterjesztő 
bizottság." Az egyetemes nyugdijintézet a tagok lelkiismeretes hozzá- 
járulása és az elismerést érdemlő pontos kezelés által úgy meg- 
erősődött, hogy 1930 jan. 1-től százezer leies évi nyugdijat fog 
adni a nyugalomba vonuló öreg papoknak 40 évi szolgálat után. 
. Kimondotta az Egyházi Főtanács, hogy minden hivatalos lel- 
készi szolgálat alkalmával kötelező a lelkészi: egyensapka viselése. 
Mintául a Tóth István rajztanár tervezetét fogadta el, úgy, hogy 
1l2a éven belül használatba veendő. A palást lehető egyforma sza- 
bású átalakitására is fognak lépések tétetni. 
A sérelmezett lelkész áthelyezhetési törvény nem került tárgy- 
sorozatra, mivel az egyházi szervezeti törvény közeli átdolgozást 


igényel s ezzel kapcsolatba hozható az is. Egyházi tanácsosnak 


megválasztatott Puksa Endre erdőtanácsos, E. K. Tanácsba tag- 
nak: Vári Albert, Kovács Kálmán és Dr. Gyergyai Árpád. Kollé- 
giumi könyvtárosnak Pálffy Márton, a székelykereszturi főgimná- 
ziumhoz felügyelő gondnoknak Fekete Gyula marosvásárhelyi ügy- 
véd, zsinati fegyelmi birósági elnöknek Ürmössy Kálmán ny. tábla- 
biró. Nevelésügyi biz. tagnak Gálfi Zsigmond igazgató és Gyallay 

Papp Domokos egyh. tanácsos, jószágfelügyelőségi elnöknek Raffay 


András. j vőn 

Az iskolai és nevelés ügyekkel kapcsolatban a tanoncoktatás 
és a szorványok gondozásának kérdése adott nagyobb aggoda- 
lomra és megfontolásra okot. Égető, fontos kérdés mindkettő. Arra 


vonatkozóan is megtette az Egyh. Főtanács ez időszerinti lehetőt, 


de a szorványgondozás kérdésében Dr. Ferenczy" Géza főgondnok 


úr lelkes elhatározó szavaira kimondta, hogy tovább halogatásnak 


helye nincs. Szegények, nyomorúságosak vagyunk, de a többi 
- adósságunk mellett arra is csak megsegit a jó Isten, hogy a szor- 
ványok gondozására most azonnal egy missziói lelkészt állítsunk 
be. Elhatározássá lett s lelkes reménnyel várjuk azt a missziói 
lélekkel rendelkező lelkes pásztort, ki alkalmasnak érzi magát és 
vállalkozik az unitárius misszióra. 

Jó reménnyel vagyunk, hogy a 350 éves jubileumi esztendő 
szelleme és emléke alkalmassá teszi egyházunkat az épitő mun- 
kára. : Hű "krónikás. 


A Dávid Ferenc emléktábla visszahelyezése 
és leleplezése Déván. 

Dávid Ferenc halála 350. évfordulójának legszebb és legke- f 


gyeletesebb eseménye a pár évvel ezelőtt lerombolt dévai emlék- 
tábla visszaállítása és leleplezése volt. Hozzátartozik a történelmi 
megörökitéshez, hogy az egyház lelkes vezetőinek tervét első püs- 
pökünk fenkölt lénye iránti hűséges ragaszkodással tette magáévá 
a jövő biztató igérete: az eszméiben és erkölcsi érzésében neme- 
sen élő unitárius ifjúság s igy nemcsak az utódok kegyeletes tényét 
bizonyitja az emlékmű visszaállitása; de már a jövő maga is meg- 
nyilatkozott e mű előttünk való tiszteletében s az eszme őrzésé- 
ben és megtartásában. Ez a szellem hatotta át a mi dévai ünne- 
pünket s ez a szellem vezérelt mindenkit a dévai vár romjaihoz, a 
visszaállított emlékmű leleplezéséhez. 

A leleplezési ünnepség nov. 13-án délelőtt 10 órakor kezdődött s 
nyugodt lélekkel mondhatjuk : unitárius zarándoklat volt ez, amelyben 


részt vett egyházunk hivatalos szervezetein kivül az egész magyar 7 


unitárius társadalom, öregek és ifjak, férfiak és nők, az Egy Isten 
hitét s nemzeti viseletüket hűen őrző székely testvéreink s az ér- 
telmi osztályok egyaránt. Unitárius zarándok-út volt ez a dévai 
vár romjaihoz, ahol utolsót lobbant ami örök világitófáklyánk, ahol 

utolsót lehelt istenhitünkben és életünkbén megnyugvást adó szel- 
lemi vezérünk. Zarándok út volt ez, amelyben megtisztulást és meg- 
erősödést kerestünk mindannyian, egyszerű falusi emberek a görbe 
hátú székely hegyek alól s alföldi rónának testvéri szót, Íriss erőt 
hozó férfiai. És fennt a hegyen, a ködös magosban, ölelő karok- 
kal várt és zárt magába Dávid Ferenc szelleme: hitünk és erős- 
ségünk minden viharokban, harcos harcokban. 

A teológia énekkara nyitotta meg ünnepségünket zengő ének- 
kel, Istendicsérettel, majd az árkosiak ajkáról szállt fel a fohász. 
. Az előbbi kart Ütő Lajos, messzíről jött székely testvéreinket pedig 
Régeni Áron vezette. Ezután dr. Boros György mondott . fennköl- 
ten szárnyaló, magasztos zengésű ímát, majd áldást arra a helyre, 
ahol mártirkinjaít szenvedte reánk évszázak gomolygó borúi között 
is őrködő Pásztorunk s ahonnan megdicsőülve szállt egykor a 
hallhatatlanságba. A tordai dalkör Erdős Mihály által vezényelt 
vegyeskari éneke után az üdvözlő beszédek tettek tanúságot őszinte 
meghatottságunkról s hódoló emlékezésünkről. Dr. Ferencz József 
az egyetemes egyház nevében hódolt, amikor a Képviselő tanács 
.koszorúját elsőnek helyezte el a cella hűvös mélyén szimbólum- 
ként álló márványkő talapzatára. Mr. Welke az angol és amerikai 
unitáriusok részéről bizonyitotta, hogy ők is megértő kegyelettel 
őrzik mindig az unitárius vallás megalapítójának nagy emlékét. 


Dr. Kozma György " hódmezővásárhelyi közjegyző és felügyelő 


gondnok elszakadt testvéreink könnyes üzenetét hozta. Csifó Sala- 
mon Dávid eszméinek hű letéteményesei: az unitárius papok ne- 
vében tett vallomást. Vályi Ilonka, ez a törékeny, halk szavu lány, 
élő bizonyság volt az eszme hallhatatlansága mellett s hogy a 
jövő ifjúsága szive legmélyén hordja Dávid Ferenc ideáit : dr. Vajda 
Bélával egyetemben az ifjúság képviselői voltak s az unitárius hit- 
eszme jövő sorakozóinak koszorúját hozták. Hunyadvármegye ma- 
gyarságának tiszteletét s vigyázó szeretetét dr. Meskó Miklós fe- 
jezte ki. Ezután a vargyasi dalárda énekelt Kis Károly vezetésével, 
majd dr. Boros György püspök gondos szeretetet kérő szavak kisé- 
retében átadta a világ unitáriusainak legszentebb emlékét: a Dávid 
Ferenc utolsó sóhajaira emlékeztető dévai cella márványkövét Hu- 
nyadvármegye és a Hunyadvármegyei Történelmi Társulat képvise- 
lőinek: Candrea Valér subprefectnek és Mallász József igazgató- 
nak, akik azt szives beszéd kiséretében átvették. Ezzel az emlék- 
tábla leleplezési ünnepe véget ért. S a közönség áhitatos lélek- 
kel lépett be abba a cellába, ahol Jézus ideáljai legtisztább lelkű 

hitvallójának, a hit és meggyőződés mártirjának utolsó földi lak- 
helyét tiszteljük. 

A márványtáblát Zsakó Kálmán marosvásárhelyi kőfaragó- 
mester ottani egyházközségünk gondnoka készitette. A magyar mes- 
terek alázatos szerénységével tartózkodott attól, hogy ahol Dávid 
Ferenc emlékének kellett oszlopot emelni, ott az ő neve is ékeskedő 
. helyet kapjon. De Zsakó Kálmán megérdemli, hogy kegyeletes mun- 
kájával együtt az ő nevéről se feledkezzünk. meg. 

A zarándok menet meghatódott lélekkel indult le a meredek 
úton. És sokáig hangzott még utána a zsolozsma hangja: , Te 
benned biztunk elejétől fogva". És Te benned bizunk mindörökké. 

Bizunk. A S. Nagy László. 


A Dávid Ferenc Egylet hódolata Dávid Ferenc — 
szelleme előtt Kolozsvárt és Déván. 


A Dávid Ferenc Egylet nemcsak hogy. méltón kivette a részét 
halhatatlan vallásalapítónk és első püspökünk emlékünnepségeinek 
sorozatában, de nyugodtan mondhatjuk, hogy egyik főrészese volt . 
a munkának is, a sikernek is. Örök emlékezetű névadója halálá- 
nak 350. évfordulója alkalmából az egylet a következő ünnepsége- 
ket tartotta: nov. 9-én d. u. 5 órakor diszgyűlést tártott a  kolle- 
gium disztermében, melyet teljes egészében Dávid Ferenc szelle- 
. mének magasztalására. szánt. E diszközgyűlés programja a követ- 
kező volt: Oláh K. , Dicsőség" c. művét énekelte a kolozsvári 
Dávid Ferenc vegyeskar. Vezette Ütő Lajos karnagy. Imádkozott 
Szent-Iványi Sándor lelkész, a D. F. E. titkára. Elnöki megnyitót 
mondott dr. Boros György püspök, a D. F. E. ügyv. alelnöke. 
Ugyancsak dr. Boros György üdvözölte Welket is, angol és ame- 
rikai hittestvéreink kiküldöttjét, melyre Welke válaszolt. , Dávid 


.rer 


Ferenc művében" cimmel felotvasott dr. Varga Béla - főjegyző, a 
D. F. E. főtitkára. A Nőszövetség nevében pedig értékes: üdvözlő 


beszédet mondott dr. Boros Györgyné, a Nőszövetség elnöke. A 


jelentések és választások megejtése után a , Te benned biztunk" 
fenséges akkordjai mellett zárult be a D. F. diszközgyűlése. Este 
9 órakor a tornateremben gazdag és értékes műsorú David Ferenc- 
estély ébresztette az unirárius lelkeket. Az estély a teológia aka- 

démia énekkarának énekével kezdődött, majd Kovács Lajos teoló- 
gus elszavalta Józan Miklós , Dávid Ferenc emlékezete" c, versét, 
amely után Gyallay Domokos Dávid Ferenc bucsúzása című da- 
rabját adták elő a teológia és leányiskola ügyes szinjátszói. A da- 
rab nagy. hatást és lelkes ünneplést váltott ki. A Dávid Ferenc 
énekkar szereplése után S. Nagy László olvasta fel a nevezetes 
tordai országgyűlés hangulatát megelevenitő történelmi elbeszélését, 
majd megint a teológiai énekkar énekelt. A kolozsvári Dávid Ferenc 
ünnepségek ezzel véget értek, hogy harmadnapra Déván még sok- 
kal emlékezetesebb fénnyel koronázzák meg az egyházalapiító em- 
lékének szentelt nagy napokat. 

A dévai ünnepségek kedden, november 12-én este kezdődtek. 
A dévai szinház nézőterét zsúfolásig megtöltötte a dévai magyar 
publikum. Az örökre feledhetetlen szép kulturestélyt az Unitárius 
Theologia énekkara vezette be Révíy Géza Rendületlenül "cimű 
énekszámával. Vezette Ütő Lajos. Lelkes és hatásos bevezetőt tar- 
tott Perédy György, a nagyváradi Szigligeti Társaság főtitkára, 
egyházi tanácsos. Liszt VIII: rapszodiáját játszotta Szentmártoni 
Kálmánné Sándor Ella. László Irénke dévai úrleány verseket adott 
elő. A tordai Dávid Ferenc vegyeskar énekelt, vezette Erdős Mi- 
hály. Szünet után a vargyasi székely ifjak éneke vezette be a mű- 
sor második részét. Karnagy Kis Károly. Puksa Endréné Boros 
Irén énekszámokat adott elő s zongorán kisérte Nussbaum Józsefné 
úrasszony. S. Nagy László, az Unitárius Irodalmi Társaság főtitkára, 
a tordai országgyűlésről irt novelláját olvasta fel itt is, Berivoy 
József pedig saját zongorakisérete mellett magyar dalokat énekelt. 
Gyallay Domokos darabjának a bemutatása után az árkosi székely 
ifjak dalárdája zárta be az impozáns műsort Régeni Áron preciz 
vezetése mellett. A közönség komoly megilletődéssel fogadott min- 
den számot s egy felejthetetlen magyar est emlékét zárták szivükbe. 
A dévai est sikeréért e helyen is köszönettel kell adózni a hunyad- 
megyei magyar ifjúságból álló rendezőségnek és dr. Meskó Miklós- 
nak, aki páratlan agilitással vitte diadalra igazán Dávid Ferenc 
emlékének meghatóan szép dévai ünneplését. 

Az Unitárius Irodalmi Társaság 1929. évi 
közgyűlése. j 


Az Unitárius Irodalmi Társaság 1929. november 9-én tartotta 
meg ezévi közgyülését dr. Gál Kelemen alelnök elnöklete mellett. 
A közgyűlésen dr. Boros György püspökkel s dr. Ferenczy Géza 
főgondnokkal az élén a tagok tekintélyes száma vett részt. Dr. Gál 
Kelemen elnöki megnyitója után S. Nagy László titkár terjesztette elő 
jelentését a Társaság mult évi eseményeiről, valamint a társaság tag- 
jainak irodalmi munkásságáról. A jelentést a közgyülés elfogadta s 
elhatározta, hogy azt a , Keresztény Magvető"-ben is közli. Vári 
Albert alelnöknek a , Keresztény Magvető"-ről tett külön jelentése 
után Hadházy Sándor teszi meg pénztári jelentését, amelynek ked- 
vező voltát örömmel veszi tudomásul a közgyülés s úgy a pénz- 
tárosnak, mint újabb alapítványáért dr. Ferenczy Géza főgondnok- 
nak is köszönetet szavaz. A pénztári jelentéssel kapcsolatban a 
következő határozatokat hozza még a közgyülés: A hátralékok be- 
hajtására megbizást ad az elnökségnek, egyben kimondja, hogy a 
hátralékokat ezentul az évi számadásban is ki kell mutatni. Elha- 
tározza továbbá az alapító tagsági dijaknak a mai körülményekkel 
való harmóniába hozását s minthogy a régi alapító tagsági dijak 
a , Keresztény Magvető" küldésével eddig legnagyobbrészt felemész- 
tették önmagukat, megbizza a választmányt, hogy ezt a kérdést 
mielőbb rendezze. Ezután a tisztujitást ejtik meg. A kiküldött bi- 
zottság előterjesztése alapján a következő tisztikart választják meg : 

Tb. elnök: Dr. Boros György püspök. 

Elnök : Dr. Ferenczy Géza. 

Alelnökök: Dr. Gál Kelemen, Vári Albert. 

Főtitkár: S. Nagy László. 

Pénztáros : Hadházy Sándor. 

Ellenőr: Kovács Kálmán. 

A , Keresztény Magvető" szerkesztésére külön felkérték Vári 
Albert alelnököt. 

" A választmány tagjai lettek : Abrudbányai Ede dr., Benczédi 
Pál, Biás István, Balázs András, Balázs Ferenc (új), dr. Borbély 
István, dr. Borbély Ferenc, Bölöni Vilmos, Csifó Salamon, Gálfi 

Lőrinc, Gálfi Zsigmond (új), Gvidó Béla, Kelemen Lajos, Keresz- 
tesi Dénes, Kauntzné Engel Ella, dr. Kiss Elek, Kovács Lajos, 
Kádár József, Lőrinczi István, Lőrinczi László (új), Löfi Ödön, 
Márkos Albert (új), Gyallay Pap Domokos, Pálffy Ákos, Pálffy 
Márton, Péter Lajos, Perédy György (új), Szentmártoni Kálmán, 
Szent-Iványi Sándor (új), dr. Szolga Ferenc, Ürmössy József, Ür- 
mösi Károlyné, Ütő Lajos Székelykeresztur, Ütő Lajos Kolozsvár, 
. dr. Varga Béla, dr. Várady" Aurél (új), Zoltán Sándor. 

Levelező tagokul megválasztattak: Dr. Gelei József, Józan 
Miklós, dr. Tóth György. 

Rendes tagoknak megválasztattak : Dobai István, Fekete Lajos, 
Halmágyi Samu, Jakab Géza, Kis Sándor, Lőrinczi Dénes Lupény, 
Péterffy Gyula, Vári Domokos. 

. A művészeti szakosztály tagjaiul választattak: Gidófalvyné 
Pataky Etelka, Tóth István, Shakirov Sebestyén. 

Ezután titkár bejelentette, hogy Ferenczy Géza főgondnok 
ismét felajánlotta az egyszer már kiirt, de meddőn maradt pályá- 
zatra az 5000"iej dijat, amelyet a közgyűlés ismételten köszönettel 
fogadott s újbóli kihirdetését az elnökségre bizta. 

Az indítványok során Lőrinczy : Dénes figyelmébe ajánlja a 
a Társaságnak az aktivabb munkakifejtést, főleg pedig a sajtószol- 
gálat szervezettebb megoldását s azt kimondottan a Társaság ha- 
táskörében szeretné megoldani. S. Nagy László hangsúlyozta, hogy , 
a Társaságnak valóban hivatásához és jelentőségéhez méltó munka- 
programmot keli felölelnie s az alapszabályok errevonatkozó pont- 
jainak kellő érvényrejuttatása és élettel való megtöltése érdekében 
előterjesztést tesz helyi és vidéki felolvasó-ülések tartása, illetve 
azok rendszeresítése, az Unilárius Könyvtár továbbfolytatása, könyv- 
kiadványsorozatok előkészítése, az alapszabályok kellő reviziója, 
alapító tagok gyüjtése érdekében. 

.. A közgyülés a tett indítványokat a választmány elé utalja, 
dr. Gál Kelemen zárószavaival pedig az ülés befejeződött. 

Unitárius irodalmunk ma még majdnem teljesen szervezetlen 
s bár a multban történt nehány érdemes lépés irodalmi életünk 
kialakitására vonatkozóan, a kezdet stádiumánál, sajnos, még min- 
dig nem tudtunk tovább jutni. Pedig vannak iróink s van közön- 
ségünk is. De nincs egységes öntudat, nincs vezető szellem s ami 
még nagyobb baj, nem volt olyan irányitó fáklyánk, aki, vagy 
amely megvilágitsa az útat úgy iróink, mint közönségünk számára. 
Az irodalom nem olyan megnyilatkozás, amelyet skatulyázni vagy 
dirigálni lehet. Olyan természetes életösztön az, ami szervezés nél- 
kül is kikivánkozik az arra hivatottakból. De bizonyos, hogyha ezt 
az életösztönt tudatosan használjuk fel a magunk javára, ha táp- 
. láljuk és élesztjük, nagyobb eredményeket érünk el, gazdagabb és 
szebb formákat kap, mint anélkül. 18 

Erre a tudatos ébresztésre, virágba zsenditésre, gazdagabb 
eredményelérésekre alakult és hivatott az Unitárius Irodalmi Tár- 
saság. Kilenc év óta, amióta a Társaság működik, végzett már 
erre irányuló munkát s , Unitárius Könyvtár"-sorozatunk olyan 
hajtás volt, ami örömmel kell, hogy eltöltse aggodó gondolatain- 


kat. Szakkönyvtári- fűzeteinket sem akarom kivonni az elismerés . 


méltató pálládiuma alól, de nézetem szerint, ha tekintetbe vesszük 
azokat az erőket, amelyek a Társaság rendelkezésére állottak, nem 
vettünk eddig igénybe minden igénybe vehető erőt s nem használ- 
tunk ki minden módot unitárius irodalmunk olyan értékesítésére, 
amint pedig megkisérleni talán alkalmunk és módunk s kötelessé- 
günk lett volna. Ezeknek a szempontoknak előre vetítése után 
unitárius irodalmunkról nem beszélhetünk úgy, mintha az valamely 
szervezett kié:ési egység volna, de ha a tenger vizét analizálni 
lehet nehány cseppjéből, akkor unitárius irodalmunk létezését is 
hangsúlyozottan bizonyitják azok a feltétlen értékelést érdemlő 
megnyilatkozások, amelyek szétszórtan, egymástól függetlenül, de 
egy szebb jövő pionirjaiként munkálják a közös célt, az egységes 
unitárius irodalmi közszellem megteremtését. Ebből a szempontból 

. . unitárius irodalmunk a mult évben is termékeny és áldásos volt s 
örömmel tölthet el mindenkit, aki jóindulattal és szeretettel foglal- 
. kozik ezzel a kérdéssel s bizik a jövő teremtő szellemében. 

Ennek a munkának nevezetesebb eredményei a következők : 


I. Egyházi lapjaink és iróink. 


Lapjaink, mint évek és évtizedek folyamán, úgy a multban is 
hiven szolgálták unitárius előhaladásunkat. Az Unitárius Közlöny 
Szentiványi Sándor szerkesztésében végezte ezt a munkát. Az Uni- 
tárius Egyházat Ütő Lajos vitte tovább. Az Unitárius Szószék Ba- 
lázs András szerkesztésében jelent meg. Csupán a Keresztény Mag- 
vető szerkesztésében állott be változás. Dr.. Kiss Elek kilépett a 
szerkesztő-bizottságból, Dr. Borbély István az 1928. évi utolsó 
szám szerkesztése után megvált a felelős szerkesztői munkától s 
az 1929. esztendőben az U. I. T. elnökségének a megbizásából 
Vári Albert vezette tovább ennek a történelmi jelentőségű lapunk- 
nak tradicióit, mint felelős szerkesztő. Jól esik megemlitenem, hogy 
unitárius öntudatunk fejlesztésének vágya az idén különösen meg- 
mozgatta a Dávid Ferenc Egylet Ifjúsági Körét is s a dicsőszent- 
mártoni alakuló gyűlésen egy ífjúsági lap megteremtését is elha- 
tározták. 

Az irók munkásságát a következő önállóan megjelent és meg- 
jelenésre váró munkák dokumentálják : 

Kiss Sándor székelyudvarhelyi lelkész lefordította és nehány 
fejezettel kibővitve megjelentette dr. Glodden Washington kolum- 
busi lelkész , A keresztény pásztor és a dolgozó gyülekezet" cimű 
munkáját. Ütő Lajos , BBölcső mellett" cimmel keresztelési beszé- 
deket adott ki. Vári Albert , Isten országa munkásai" cimmel élet- 

. és jellemrajz gyűjteményt adott ki, amelyet középiskolai  vallás- 
könyvül is elfogadtak. Ürmösi József ,A gyakorlati teológia főbb 
irányelvei" cimmel terjedelmes tanulmánnyal gazdagította irodal- 
munkat. Különlenyomatban önállóan megjelentek dr. Boros György 
püspök úr , Báró Petrichevich Horváth Kálmán és elődei"-ről írt 

. bibliografiai dolgozata, valamint a , Keresztény Magvető" első fű- 
zeteként: Lőrinczy László fordításában Lupton Dilworth angol lel- 
kész , Miért vagyok unitárius" cimű dolgozata. Szivesen üdvözlöm 
ez alkalommal is a Keresztény Magvető ilyen irányú munkásságát 
s hiszem, hogy további füzetkiadásaival hasznos szolgálatot fog 

"végezni úgy hitéletünkben, mint irodalmunkban. 


— 281 — 


Az 1928—1929. év nevezetesebb unitárius irodalmi eseményei. 


Egy-két szépirodalmi munka is jelent meg unitárius írótól. 


Bár ezen a téren is sokkal erősebbek vagyunk, a mult évben Ür- 


mösi Károlyné , Pár szál virág" cimű verses kötete, Gyallay Pap 
Domokos ,A nagy tűz árnyékában" cimű regénye, Szent-Iványi 
Sándor ,A nép barátja" induló. sorozatban megjelent , Még csak 
egy félév az élet" cimű elbeszélése, Vári Domokos , Vallomások" 
cimű verseskönyve, valamint S. Nagy László , Zenélő kút" cimen 
összegyűjtött történeti elbeszélései gyarapitották erdélyi magyar iro- 
dalmunkat. ; 

Ez a néhány könyv és néhány név azonban még nem mutatja 
meg iróink egész munkásságát. Teémérdek irás és cikk jelent meg 
unitárius iró tollából, amik közül egy néhány érdekességénél s 
értékénél fogva is megérdemli, hogy kiemeljük a mindennap ese- 
ményei közül. Ide tartozik elsősorban dr. G-l Kelemennek a Ke- 
resztény Magvetőben megjelenő Brassai tanulmány-sorozata, amit 
remélhetőleg önálló kötetben is viszont fogunk látni. De ugyancsak 
meg kell emlékeznem Gál Kelemennek a , Magyar Kisebbség"-ben 
végzett munkásságáról is, amely mint ilyen, külön értéket repre- 
zentál egész erdélyi tudományos irodalmunkban. Perédy György; 
minta Szigligeti Társaság főtitkára végez igen jelentékeny és értékes 
munkát Nagyváradon és l-örnyékén, rengeteg cikket irva és fel- 


olvasásokat tartva. Márkos Álbertnek egy regényforditása jelent meg " 


az Ellenzékben; Von Huttlen bárónő: , Ki irtózik a légytől" cimű 
érdekes irása. Balázs Ferenc: , Bejárom a kerek világot" cimmel 
úti leírásokat közölt a Keleti Ujság tárcahasábjain s azok már 


önálló megjelenésüket várják. Szerénytelenség nélkül kivánom meg- 8: 


emliteni, hogy kedvező fogadtatásra talált saját Krónikás könyvem 
is, amit azóta már régi lapom cimével folytatok tovább. De egész 
sereg komoly munka várja még a megjelenés alkalmát iróink asztal- 


fiókjában. Ilyenek Lőfi Ödön forditása : , A XVI. század reformációja — 


a modern gondolkodáshoz való viszonyában", Lőrinczi: Dénes lupényi 
lelkész , Jézus" cimű munkája, Szent-Iványi Sándor : , Jézus embeér- 
arca" cimű könyve, amelyik talán nemsokára napvilágot is lát, 
valamint többek között az , Unitárius Kis Tükör", mely Vári Albert 
átdolgozásában és a , Hittan", amely Gálfi Lőrinc és Vári Albert 
átdolgozásában approbálás alatt áll. 

Nem sok, de ha tekintetbe vesszük egyelőre való szervezet- 
lenségünket, elég bizonyság amellett, hogy irodalmi lelkiismeretünk 


is lázadozik s hogy ebben a nemes lázadozásban egyaránt benne . 


van iróinknak hitünk iránti lángoló szeretete, egyházunk ügyeinek 

, becsületes szolgálata s egyetemes magyar kulturánk fejlődését óhajtó 
szándéka. a 

Irodalmi életünk nevezetesebb eseményei közé kellene számi- 
tanunk a , legnagyobb székelynek", Orbán Balázs bárónak a cen-. 
tennáriumát is, de sajrios, ebben csak annyi részünk van, hogy 
magunkénak vindikálhatjuk : Szentmártoni Kálmán tevékeny "mun- 
"kásságát a megjelent Orbán Balázs emlékkönyvben s hogy Kele- 
men Lajos és. Várady Aurél egy-egy cikket irtak az albumba. De 
nem dokumentáltuk a maga érdeme szerint ennek a nagy székely- 
nek unitárius voltát s emlékezetének felfáklyásitásával elmulasz- 
tottuk egyházunk és vallásunk felé forditani a közfigyelmet. Hason- 
lóan - érzem a szervezett munka hiányát Jékey Aladár halálának 
tizedik. évfordulója, de még szomorúbban halhatatlan vallásalapitónk 
halálának 350-ik évfordulója alkalmából. Mind olyan események 
ezek, amelyek különösen alkalmasak aira, hogy hitünket és vallásos 
felfogásunkat, értékeinket az irodalom segitségével is közelebb 
vigyük a nagyközönséghez s bár a Dávid Ferenc tragikus évfor- 
dulójának ilyen irányú munkáját s annak hatását csak ezután lesz 
alkalmunk látni, meggyőződésem, hogy ezen a vonalon mi nagyon 
mögötte vagyunk minden más egyháznak s a saját egyházunkban 
is minden más munkának. De hiszem és bizom abban, hogy az 
idő érésével mind kevesebb panasz és mind több eredmény fogja 
mutatni unitárius irodalmunk virágba pompázását, s hogy iróink 
munkásságának komolyabb számontartásával és megbecsülésével . 
évről-évre jelentékenyebb értékekkel fogjuk gyarapitani úgy egy- 
házunkat, mint magyarságunkat. : 


II. A Társaság működése. 


A Társaság életében a következő. nevezetesebb események 
történtek: Dr. Borbély István főtitkár és a Keresztény Magvető 
felelős szerkesztője 1929 május 7.-én kelt s Vári Albert alelnökhöz 
intézett bejelentésében lemondott tisztségéről s tényleg visszavonult 
minden társasági munkától. Minthogy ennek fólytán a Társaság 
tényleges funkcionárius, a Keresztény Magvető pedig felelős . szer- 
. kesztő nélkül maradt, a fő és felügyelő gondnoki értekezlet is 
. foglalkozott a kérdéssel, minek folytán az elnökség a , Keresztény 
" Magvető" szerkesztésével, a Társaság újra életrekeléséig, a szer- 
kesztő bizottság még fungens tagját, Vári Albertet bizta meg. Vári 
Albert olyan gondos szerkesztésben igyekezett pótolni a  mulasz- 

tottakat, hogyha ezt az irányt és iramot a jövőre is biztosíthatja a 
Társaság az ő munkájával, rövidesen a békebeli állapotokat is el 
fogjuk érni. Éppen ideje. 

Az ügyvezetés azonban sokáig ellátatlanul maradt. S ami 
ennek természetes következménye lett, Társaságunk tetszhalott ké- 
pét mutatta. Az év folyamán többizben beszélgettünk erről a kér- 
désről illetékesekkel, de egészen az utolsó időkig semmilyen intéz- 
kedés nem történt a felveendő munka irányában — nagyrészt a 
Társaság ügyeinek teljes" ismerethiánya miatt. A legutolsó napok- 
ban felszólítást kapva dr. Ferenczy Géza főgondnok igazgató és 
Vári Albert alelnök, valamint dr. Borbély István visszavonult fő- 
titkár részéről is a Társaság ügyeinek intézésére, ennek folytán 
hozzákezdtem a Társaság megszakadt munkafonalának felvételéhez. 
Október 25.-én már tartottunk is egy választmányi ülést s azon 
megállapítva a továbi teendőket, intézkedést tettünk a közgyűlés 
megtartására s új tisztikar választására. 


III. Képzőművészeink bevonása. 


Nem zárhatom le ezt a beszámolómat anélkül, hogy meg ne 
emlékezzem az unitárius képzőművészek munkásságáról is. Az 
igaz, hogy ma még csak festőkről beszélhetünk. De három festő- 
művészünk érdemes s az erdélyi művészi világban is elismert 
munkásságot folytat. 7óth István tehetsége és egyéni pikturája régi 
büszkeségünk. De mienknek kell vallanunk Gidófalvy Istvánné 
Pataki Etelkát is, valamint a végleg Erdélybe telepedett s unitá- 
riussá lett S/hakirov Sebestényt, aki Dávid Ferenc halála alkalmából 
Dévára is lement s oit tőbb unitárius vonatkozású festményt ké- 
 szitett. Ez a három ember — mintha figyelmeztetne, hogy a mű- 
vészetről sem szabad megfeledkeznünk s hogy az irodalom mel- 
lett, amint erre vonatkozóan már példát statuált Ferenczy Géza 
igazgatónk kitűzött pályadijával, kölelességünk van a képzőművé- 
. szeti kultura terén is. Kivánom, hogy festőink minél szebb sike- 
rekkel gazdagítsák eddig elért eredményeiket s ecsetjük és tolluk 
alól minél több festmény és grafikai munka. ékesitse unitárius ott- 
honainkat, ők maguk pedig minél hamarabb ékesitsék Társaságunk 
névsorát. Hogy így együtt: irodalom és művészet közösen szolgál- 
ják azt a törekvést, amely elsősorban az unitárius, de ezen át a 
magyar megújhodáshoz vezet. S. Nagy László. . 

IRODALOM. 


Dávid Ferenc búcsuzása. (Gyallay Domokos egyfelvoná- 
sos szindarabja.) Gyallay Domokos, aki úgy unitárius iróink, mint 
általán az erdélyi irodalom munkásai között az első helyre emel- 
kedett, egy kis egyfelvonásossal áldozott Dávid Ferenc emlékének. 
A darab cime: , Dávid Ferenc búcsuzása" s abban Gyallay Dávid 
Ferencnek, örökös rabságra itélt vallásalapitónknak utolsó útjáról 
rajzol érdekes és poétikusan kedves képet. A gyulafehérvári elítél- 
tetésről Déva felé tartó Dávid Ferenc útközben találkozik az akkor - 
fiatal Székely Mózessel, aki nyikómenti székely ifjakat viszen Ko- 
lozsvárra tanulni s az eléjök siető Kornis Ilonával, Mózes arájá- 
val, Mózesnek is, Ionának is minden vágya az lett volna, hogy a 
püspök adja össze őket s most igen elszomorodának, hallva, hogy 
a püspököt örökös rabságra itélték Gyulafehérvárott. Dávid jósá- 
gos szive azonban hamar letörli a fiatalok könnyeit. Egymás mellé 
állitja őket és Isten szabad ege alatt áldását adja a kötendő frigyre. 
Székely Mózes harcos székely legényei ezalatt megrohanják a ka- 
tonákat, megkötözik őket s nagy örömmel hozzák hadnagyukat a 
püspök elé, hogy mondjon itéletet felette. Dávid nem magasztalója 
az erőszaknak, leoldatja a bilincseket, szabadon engedi a hadna- 
gyot s ez annyira meghatja a fejedelem katonáját, hogy holtig tartó 
hűséget fogad Dávidnak s börtönében is mellette marad lelke püs- 
pökének. Gyallay ismeri Dávid Ferenc életét s valószínűséget tud 
adni e kis játéknak is. Szines mesével, eleven fantáziával mondja 
el a szomorú út e költött epízódját s mi nem is keressük benne 
a történelmi valóság rideg tényeit, kritikai választóvizzel sem akar- 
juk elemezni ezt a költői erővel irt történelmi játékot, mert hiszen 
az az alkalom, amely ennek a históriának a megirására inspirálta 
a szerzőt, Dávid Ferenc iródeákját, olyan ritka és olyan kegyelet- 
teljes számunkra, hogy csak elismeréssel illethetjük azt, aki míves 
munkájával emeli annak lényegét s jelentőségét. De megállapithat- 
juk: ez a kedves és. poétikus kis darab ékessége volt a Dávid Fe- 
renc ünnepségeknek s kiemelkedik szépségével Gyallay irásai kö- 
zül is. A darabot. először Kolozsvárt mutatták be a főtanácsi ün- 
nepségek estéjén, majd a dévai ünnepet tette emlékesebbé. Szere- 
peit a theologia és a leányiskola növendékei Dávid Ferenc tragi- 
kus sorsát átérző emelkedettséggel, rajongó unitárius lélekkel ját- 
szották. Hevülő szívük lelkesedése természetes, hogy diadalt vett a 
közönségen is s megérdemelt sikert arattak. Különösen Déván, abol 


OBB 


Irodalom. 


igazán simán és bátran ment a kis darab. A rendezésért Szent- 
Iványi Sándort illeti minden dicséret. A darab a Minerva kiadásá- 
ban könyv alakban is megjelent. (sni.) 


Jézus emberarca. Irta Szent-Iványi Sándor. A megszokott 
sablontól elütő tartalmú, érdekes kis könyv ez. Vannak benne egy- 
háztörténeti megjegyzések, mik Jézus születésének korát, ,az idő 


teljességét" világitják meg. Van továbbá egy imádság, egy Kkará- 


csonyi ágenda és kilenc egyházi beszéd. A beszédek közül kettő 
adventi, egy. virágvasárnapi, egy husvéti és egy pünkösti. A többi 
közönséges "alkalmakra van irva. A három utolsó Péterről, Pálról 
és Jánosról szól, a többi beszédeknek a középpontja Jézus. 

Nem avult csapásokon haladó, pontosan kicirkalmozott be- 
szédek ezek. Bár aki ilyet keres, azt is megtalálja a Péterről szóló, 


nagy művészettel fölépitett, gyönyörű elmélkedésben. Mégis a fiatal " 


szerző a tanitások jó részében nem magas piedesztálon állva 
mennydörög le ránk, hanem itt a földön, közöttünk járva, szeliden 
és új: közvetlenséggel társalog hallgatóságával. 

s 


e meleghangú társalgás mindig tanulságos. Mindjárt kará- Ji 


csonyi ágendájában, hol az élet célját fejtegeti, oly komoly és ki- 
forrott . életfelfogásról tesz tanúságot, hogy vele fiatal életkorát 
szinte meghazudtolja. Egy-egy jólismert bibliai igét vagy példáza- 
tot meglepően új világitásban mutat be. Milyen új értelmet nyer 
az ő tanitásábán például a tékozló fiú esete, vagy Jézusnak száz- 
szor hallott eme mondása: ,A rókáknak barlangjok, a madaraknak 
fészkük vagyon!" : 

Aztán a vallásos és erkölcsi tanitások mellett szerzőnk módot 
talál arra is, hogy a magyarságnak, ennek a keletről ideszakadt, 
örök küzdelemre kárhoztatott népnek sorsát elsirassa. Ilyenkor be- 
széde meghitt társalgásból ódai szárnyalásba csap. Különbén is a 
szerző poéta lélek. Képei, hasonlatai, találó jelzői, egyszóval egész 
irásmódja nem közönséges költői erőt sejtetnek benne. 

Mindent átgondolva, az izléses kis könyvet azzal a jó remény- 
séggel tesszük le kezünkből, hogy biztató bevezető akkordja ez 
egy hosszu élet termékeny és értékes munkásságának. (ma.) 


Irodalmi és művészeti pályázat. Az Unitárius Irodalmi " 


Társaság elnöksége dr. Ferenczy Géza egyházi. főgondnok, iroda- 


lomtársasági elnök adományából 5000 azaz ötezer leies pályadijat 


tüz ki unitárius vonatkozású történelmi elbeszélés, költemény vagy 
festmény elkészítésére, A pályadijat a legjobb pályamunka. nyeri el, 
de ha több munka lenne érdemes a dijazásra, az elnökség gon- 
doskodni fog azoknak a jutalmazásáról is. . 

A jeligés levéllel ellátott pályamunkák 1930 szept. 1-ig"ad- 


hatók az Unitárius Irodalmi Társaság cimére S. Nagy László fő- 


titkárhoz, Cluj-Kolozsvár, Cal. Victoriei (v. Kossuth Lajos-utca) 37. 
Dr. Gál Kelemen, elnök, S. Nagy László, főtitkár. 

Különfélék. 


KÜLÖNFÉLÉK. 


Bethlen Gábor emlékezete. 1929 nov. 15. örökre emlé- 
I kezetes dátum az erdélyi magyarság történetében. A Dávid Ferenc 
halálának 350-ik s a Bethlen Gáborénak 300-ik évfordulója. Mind 
a kettő erdélyi, de mind a kettő túlnőtt az erdélyi bérceken. Az első 
elfeledve, börtönben fejezte be életét, az utóbbi egy ország gyászától 
kisérve szállott sirjába. De az 1929 nov. 15-i évforduló alkalmából 
, a halhatatlanság országában összetalálkoztak. Erdély magyarsága 
a jelen borújában visszaidézte a- dicső mult emlékét s a két nagy 
férfi koporsójánál meritett új hitet a jövő küzdelmeire. Csaknem 
egy időben ünnepelte az unitárius egyház a Dávid Ferenc s a ref. 
egyház a Bethlen Gábor emlékezetét. Bár a mi egyházunk törté- 
netében súlyos veszteségek emléke van följegyezve a Bethlen Gábor 
fejedelemsége idejéből, de mi ezeket részben a szombatosság által 
felidézett kedvezőtlen szeleknek, részben a nagy fejedelem elfogult 
tanácsosainak és a külső politikai viszonyoknak tulajdonitjuk. Ö 
maga, bármilyen erős református volt, de jobban tisztelte az 
ország törvényeit, minthogy azok ellen bárkit is bántalmazott volna. 
.Sőt vannak- emlékeink arra nézve, hogy fölül állott a felekezeti 
elfogultságon s itéleteiben magasabb szempontok vezették. Nagy 
koncepciójú politikai műve, mellyel Erdélynek örök időkre szóló di- 
csőséget szerzett s a magyar kultúra érdekében hozott fejedelmi áldo- 
zatai pedig hálánkra és őszinte tiszteletünkre teszik méltóvá emlékét. 
Feihivás unitárius iróinkhoz. Felkérjük mindazokat az uni- 
tárius irótársainkat, akiknek valamely önálló irodalmi munkájuk, 
könyvük vagy külön kiadványuk jelent meg, hogy azokból egy-egy 
példányt S. Nagy László főtitkár cimén (Cluj-Kolozsvár, Calea 
Victoriei v. Kossuth Lajos-utca 37.) az Unitárius Irodalmi Társa- 
ságnak feltétienüi és minél hamarabb beküldeni sziveskedjenek. 
Ugyszintén kérjük, hogy ezután megjelenő műveikből is szivesked- 
jenek egy-egy példányt mindig megküldeni. Ezekre a példányokra 
elsősorban. iróink munkáinak egyöntetű számontartása céljából van 
szükségünk, de nem elhanyagolandó szempont, hogy ezáltal a Tár- 
saság" tulajdonaként egy olyan unitárius könyvtár fog létesülni, 
amely ilyen formában is hirdetni fogja mindenkor iróink munkás- 
ságát. Hasonlókép kérjük egyházi lapjainkat is, hogy kifejezetten 
erre a célra szintén sziveskedjenek meginditani lapjaikat fenti" cimre. 
Amidőn még megjegyezzük, hogy ezek a példányok nem tévesztendők 
össze a Keresztény Magvetőnek szánt és külön küldendő kritikai 
vagy cserepéldányokkal, mert azok más célt szolgálnak, vagyunk 
hitrokoni tisztelettel: Vári Albert alelnök, S. Nagy László tötitkár. 
— " Hirdetés. Keresik megvásárlás céljából dr. Tóth György: 
, Az unitárius egyházi törvények gyűjteménye" cimű sorozatos kiad- 
ványának az I. kötetét, melynek cime: , Az Unitárius Egyház szer- 
vezete". Ajánlatokat az ár megjelölésével közvetit a , Keresztény 
Magvető" szerkesztősége. I : ú 


Eleg 


Különfélék. 


Gyászhirek. Bencze Dénes ny. szolgabiró, földbirtokos, éle- 


tének 83-ik, boldog házasságának 50-ik évében október 19-én küz- 


delmes és munkás, szép élet után Homoródszentpálon elhunyt. — 


Árkosi Benkő Sándor ny. huszárezredes, aki öccse és nevelt fia. 


volt Benkő Mihály jóltevőnknek, 64 éves korában, november 5-én 


Baján meghalt. — Súlyos csapás érte dr. Benedek Miklós és neje - 
szül. Vécsei Máriát, egyetlen fiuk : ifj. Benedek Miklósnak november . . 


3-án, 25 éves korában Kolozsvárt történt váratlan halálával. — 


Keresztély Lujza ny. állami postatáviró hivatali főtisztnő, életének . 
"73-ik évében dec. hó 11-én Kolozsvárt meghalt. Az elhunytban 


Keresztély Lajos egyházi számvevő testvérét gyászolja. —  Mező- 
paniti Nagy Mihály, a zilahi ref. egyház kántora, Istentől áldott 
életének 91-ik, házasságának 44-ik és haláláig teljesitett szolgá- 
latának 68-ik évében dec. 8-án Zilahon elhunyt. Hadházy Sándor 


egyházi közpénztárnok apósát gyászolja az elhunytban. — Özv. id. 
Ütő Lajosné sz. Hévizi L. Tóth Anna, életének 90-ik, özvegy-. 


ségének 3-ik évében türelemmel víselt hosszas szenvedés után dec. 
13-án csendesen elhunyt Dicsőszentmártonban. Egy szép lelkészi 
családnak volt éltető lelke, ki, amellett, hogy kedves és jó gyer- 
mekeket nevelt a társadalomnak, férje oldalán az Ur szőlőjének is 
hív munkása volt. A nagyszámú unokák mellett gyermekei s köz- 


tük Utő Lajos sz.-kereszturi lelkész feledhetetlenűl őrzik emlékét, — 


Dr. Demeter Lőrinc egyh. tanácsos, ny. főszolgabiró, a sz.-keresz- 
turi. unitárius főgimnázium érdemes felügyelő gondnoka december 
12,-én, életének 70-ik évében Magyarzsákodon elhúnyt. Nagyszámu 


lelkészi családnak volt a sarja. Jogi pályára ment; a vármegyénél 


helyezkedett el, hol önerején emelkedett a főszolgabirói hivatalig. 
Mint ember jó kedélyű, mértékletes és takarékos, mint hivatalnok 


pontos, erélyes és lelkiismeretes volt. E mellett búzgó keresztény " 
és lelkes unitárius. Szorgalma és takarékossága gyűmölcse volt a 
magyarzsákodi birtoka, amelyre nyugalmaztatása után gazdálkodni 
visszavonult. Egyházi működését a sz.-kereszturi főgimnázium avval — 
jutalmazta, hogy felügyelő gondnokává választotta. Haláláig hívén 


szolgálta ez intézetünk érdekeit. 
Gálfalvi János gagyi unitárius lelkész, egyházi tanácsos, éle- 
tének 70-ik, boldog házasságának 43-ik, papi működésének 45-ik, 


évében, dec. 16-án hirtelen elhunyt. Egyszerű székely családból 
származott. Nem a vezérkedő és nagyhangú, hanem a halkszavú 


És szerény lelkipásztorok közül való volt. De azért élete sem volt 
drága, csakhogy elvégezhesse az Urtól vett szolgálatát. El is vé- 
gezte hiven. Kicsiny nyáját gondosan legeltette s a reábizott talen- 


tumokat gyümölcsöztette. Jó és hű, szolga volt, amiért elveszi . 
jutalmát az igaz biró kezéből. Emléke áldott a családban és 


egyházban. 


A halottaknak nyugodalmat s az élőknek vigasztalást kivánunk. 


A szerkesztésért felelős: VÁRI ALBERT. 

